Emalayalee.com - നീലച്ചിറകുള്ള മൂക്കുത്തികൾ45 സന റബ്സ്\nനീലച്ചിറകുള്ള മൂക്കുത്തികൾ45 സന റബ്സ്\n“നീ പറഞ്ഞതിന് സമ്മതം മൂളുന്നു എന്നതിനര്‍ത്ഥം നിന്‍റെ എല്ലാ വിവരമില്ലായ്മയും ഞാന് അംഗീകരിക്കുന്നു എന്നല്ല തനൂജാ... നീ റായുമായുള്ള വിവാഹത്തിന് ശരിയായി ആലോചിച്ചോ...?” അര്‍ജുന് തിവാരി മകളെപഠിക്കാനെന്നപോലെ തറപ്പിച്ചു നോക്കി.\n“ഡാഡി, നിശ്ചയം കഴിഞ്ഞത് ഡാഡി കണ്ടില്ലേ...”\n“അതാണ് ചോദിച്ചത്. റായ് ജീവിതത്തോട് ഈസിഗോയിംഗ് കാണിക്കുന്ന ആളാണ്. അയാള്‍ക്ക് ബിസിനസ്സാണ് എല്ലാം, നിന്നെ ബിസിനസ്സിന്റെ ഉയര്‍ച്ചയിലേക്കുള്ള ചവിട്ടുപടിയായെ അയാള് കണക്കാക്കൂ എന്നുറപ്പാണ്.” അര്‍ജുന് തിവാരി തന്റെ സംശയം മറച്ചുവെച്ചില്ല.\n“ഡാഡി, റായ് ഒരു കുഞ്ഞിനെ വല്ലാതെ ആഗ്രഹിക്കുന്നു. അതിലുപരി തന്റെ സാമ്രാജ്യത്തിന്റെ പതനം അയാളെ ആശങ്കപ്പെടുത്തുന്നു. ബിസിനസ് അയാള്‍ക്ക് ലഹരിയാണ്. അത്തരമൊരാള് രണ്ടിനേയും കൈപ്പിടിയില് ഒതുക്കാന് കിട്ടുന്ന അപൂര്‍വാവസരം ചവിട്ടിക്കളയുമെന്നു ഡാഡിക്ക് തോന്നുന്നുണ്ടോ...?” മിനുത്ത മുടിയിഴകളില് തഴുകിക്കൊണ്ട് തനൂജ അച്ഛനെ നോക്കി. നേരിയ പുഞ്ചിരിയുണ്ടായിരുന്നു അവളുടെ ചുണ്ടുകളില്.\n“ഡാഡിക്ക് ഇനി കാണാം, അയാള് എന്നെ സ്നേഹിക്കാന് തുടങ്ങുന്നത്. ഒരുവട്ടം ആ വീടിനുള്ളില് കയറിക്കൂടിയാല് ആ പരമ്പരയെ എന്റെ വഴിയിലേക്ക് കൊണ്ടുവരാന് എനിക്കറിയാം. റായുടെ അമ്മ ഇനിയെത്ര കാലമാണ്! അത് കഴിഞ്ഞാല് ആരാണ് ആ കൊട്ടാരത്തിന്റെയും പരമ്പരയുടെയും അവകാശി?”\nമകള് വിജയത്തിന്‍റെ ഉന്മാദാവസ്ഥയിലാണ്. പ്രയാഗ അവളെത്തന്നെ നോക്കിനില്‍ക്കുകയായിരുന്നു.\n“ഒരമ്മയ്ക്ക് മകളോട് ചോദിക്കാന് ലജ്ജയുള്ളൊരു കാര്യമാണ്, എങ്കിലും ചോദിക്കട്ടെ, എങ്ങനെയാണ് അയാള് മിലാനുമായുള്ള അടുപ്പത്തിന് ഇടയിലും നിന്നിലേക്ക് വന്നത്? ഒരു കുഞ്ഞുണ്ടാവാനുള്ള\nഅര്‍ജുന്‍തിവാരിയുടെ മുഖം ചുവന്നു. അയാള് പുറത്തേക്കു നോക്കി. മകളുടെ ചിന്തകള് ഇപ്പോഴയാള്‍ക്ക് വായിക്കാം, ജയിക്കാന് വേണ്ടി ഏതറ്റവും പോകാന് മടിക്കാത്തവള്...\nകയറ്റി അയക്കുന്ന വജ്രക്കല്ലുകളില് കൃത്രിമത്വം കാണിക്കുമ്പോള് അത് കാലിനടിയിലെ മണ്ണ് ഒലിച്ചു പോകുന്നതിനു സമാനമാണെന്ന് പറഞ്ഞിട്ടും അവള് കൂട്ടാക്കിയില്ല. തന്റെ ബിസിനസ് ആധ്യപത്യങ്ങള് ഉപയോഗിച്ച് വിദേശകമ്പനികളിലേക്കയക്കുന്ന കല്ലുകളില് അവള് മായം ചേര്‍ത്തു. റായ് അതറിഞ്ഞാല്...\nഅര്‍ജുന്‍തിവാരി ആ മുനമ്പില്‍വെച്ച് തന്റെ ചിന്തകളെ മുറിച്ചുകളഞ്ഞു.\nതാരാകമ്പനിയുടെ എംഡി ആയിക്കഴിഞ്ഞാല് അയാളുടെ ഭാര്യയായിക്കഴിഞ്ഞാല് അവളുടെ വിരല്‍ത്തുമ്പില് കാര്യങ്ങളെത്തുമെന്ന ആത്മവിശ്വാസം ഉണ്ട് അവൾക്ക് ....\nപക്ഷേ റായ് വിദേതന്‍ദാസ് അപകടകാരിയാണ്, അയാളിലേക്കുള്ള ഓരോ ചുവടും സൂക്ഷിക്കണം. അപകടമേഖല കൂടുതല് സങ്കീര്‍ണ്ണമാകുന്നു എന്നത് മകള് മനസ്സിലാക്കുന്നില്ല.\nതനൂജ ചിരിയോടെ അമ്മയുടെ അരികിലേക്ക് വന്നു. “മമ്മീ, എന്തായാലും കുഞ്ഞുണ്ടായി. റായിയുടെ പരമ്പരയാണ്. വെറുതെയാണോ റായ് മൂക്കും കുത്തി വീണത്? നമുക്കിതെല്ലാം ആസ്വദിച്ചു ജീവിക്കാം മമ്മീ... ഡോണ്ട് വറി.... ഈ നിശ്ചയം വെറുതെ നടന്നതല്ല.”\nഅമ്മയുടെ ചുമലുകളില് തട്ടി തനൂജ അകത്തേക്ക് പോയി.\nരണ്ടു ദിവസം കഴിഞ്ഞാല് തന്റെ വീട്ടിലേക്കു വരാന് തനൂജയെ ദാസ് ക്ഷണിച്ചിട്ടുണ്ട്. അതിനുള്ള ഒരുക്കങ്ങളിലേക്ക് അവള് ആണ്ടിറങ്ങി. ഇടയില് സോണിയ വിളിച്ചപ്പോഴും തനൂജ തിരക്കിലായിരുന്നു.\n“ഞാന് രണ്ടു ദിവസത്തിനുള്ളില് റായ് വിദേതന്റെ കോട്ടയില് എത്തും. അവിടെ ചെല്ലട്ടെ, നിന്നെ വിശദമായി കാണുന്നുണ്ട്.” കൊഞ്ചിക്കുഴഞ്ഞായിരുന്നു തനൂജ സോണിയയോട് സംസാരിച്ചത്. സോണിയയ്ക്കും തനൂജയുടെ ഉള്ളില് എന്തെന്ന് പിടികിട്ടിയില്ല.\nചിലതെല്ലാം ആലോചിച്ചു ഒടുവിൽ ദാസ് താരാദേവിയെ വിളിച്ചു. പലവട്ടം അവര് അനങ്ങിയില്ല. ഈ നടന്ന കാര്യങ്ങളൊന്നും അവര്‍ക്കൊട്ടും ദഹിച്ചിട്ടില്ലായിരുന്നു.\nഒടുവിൽ അവർ വിളികേട്ടു.\n“അമ്മ ഡല്‍ഹിയില്‍നിന്ന് ഇവിടെ ഫ്ലാറ്റില് വരണം, തനൂജ തൊട്ടടുത്ത അപ്പാര്‍ട്മെന്‍റ് വാങ്ങിയിട്ടുണ്ട്. അമ്മ നാലു ദിവസമെങ്കിലും ഇങ്ങോട്ട് വരൂ, തനൂജ ഇവിടേയ്ക്ക് വരുമ്പോള് പേരിനെങ്കിലും നാലുദിവസം അമ്മ എന്റെ കൂടെയുള്ളത് നന്നായിരിക്കും. ഇതൊരു വീടാവട്ടെ...”\nഅവർ മിണ്ടാതെ എല്ലാം കേട്ടു.\nശത്രുപക്ഷത്തെ വിഷസര്‍പ്പവുമായി എങ്ങനെയാണ് ഇവന് അടുത്തത്? അതും നിലാവുപോലൊരു പെണ്‍കുട്ടി അവനെ സ്നേഹിക്കാന് കൂടെയുണ്ടായിട്ടും... ഇത്രയും തരംതാണ് തന്റെ മകന് ജീവിക്കുമെന്ന് അവര്‍ക്ക് വിശ്വസിക്കാന് കഴിയുന്നുണ്ടായിരുന്നില്ല. മിലാനെപ്പോലൊരു പെണ്‍കുട്ടിയെ എങ്ങനെ ഒഴിവാക്കാന് കഴിഞ്ഞു....\n“കൂടുതൽ ആളുകള് എന്തിനാണ് വിദേത്? നീ എപ്പോഴും നിന്റെ തീരുമാനങ്ങള് നടപ്പിലാക്കുമ്പോള് മാത്രമല്ലേ ഞാന് അറിഞ്ഞിട്ടുള്ളൂ...നിനക്ക് രജിസ്ട്രാരുടെ മുന്‍പില് ഒപ്പുവെച്ചാല് പോരേ....അതിനുശേഷം എന്നെ അറിയിച്ചാലും മതിയല്ലോ...” അവര് കനത്ത നീരസത്തോടെ ചോദിച്ചു.\n“അതേ, മുന്‍പ് അമേരിക്കയിലെ വിവാഹത്തില് റോസ്‌ലിന്റെ കാര്യത്തിലും അങ്ങനെത്തന്നെ ആയിരുന്നു. ഇപ്പോഴിവിടെ അമ്മയുള്ളതുകൊണ്ടും ആളുകളെ അറിയിച്ചതുകൊണ്ടും ചോദിച്ചതാണ്. അമ്മയ്ക്ക് വയ്യെങ്കില് വരണമെന്നില്ല.” ദാസും കനത്ത സ്വരത്തോടെ സംഭാഷണം അവസാനിപ്പിച്ചു.\nതനൂജ ഗര്‍ഭിണിയായതിനാല് അവളെ ദാസ് വിവാഹം കഴിക്കാന് തീരുമാനിച്ചു എന്ന വിവരം താരാദേവിയില്‍നിന്നും നിരന്ജനും അറിഞ്ഞിരുന്നു. കേട്ടപ്പോള് അയാള്‍ക്ക് അമ്പരപ്പാണുണ്ടായത്. എന്നാല് ഫോണില് ഈ കാര്യങ്ങള് ദാസിനോട് ചോദിക്കാന് അയാള് മടിച്ചു. ദാസ് ഇതുവരെ അതേപ്പറ്റി പറഞ്ഞില്ല. എങ്ങനെയാണ് കടന്നുകയറി ഒരാളുടെ പേര്‍സണല് ലൈഫിനെപ്പറ്റി ചോദിക്കുക...\nമിലാന് ഇതിനോടെല്ലാം എങ്ങനെ പ്രതികരിച്ചു എന്നത് അയാള് വെറുതെ സങ്കല്‍പ്പിച്ചുനോക്കി. ഒരു സ്ത്രീയില്‍നിന്നും മറ്റൊരു സ്ത്രീയിലേക്ക് പറന്നുനടക്കുന്ന ഒരാളെ തനിക്കു വേണ്ട എന്ന് മിലാന് തീരുമാനിച്ചാല് എങ്ങനെ തെറ്റുപറയും.... പ്രത്യേകിച്ച്ബന്ധങ്ങള്‍ക്ക് പ്രസക്തി നഷ്ടപ്പെടുന്ന ഈ യുഗത്തില്....? ജീവിതത്തില് ഒന്നിലും ആസക്തിയോടെയോ അഭിനിവേശത്തോടെയോ ഉറച്ചുനില്‍ക്കുന്നവനല്ല താനെന്നും ആരും എന്നെ നിയന്ത്രിക്കേണ്ടതില്ല എന്നും ജീവിതംകൊണ്ട് നിരന്തരം രേഖപ്പെടുത്തുന്ന ഒരു മനുഷ്യനായി വിദേത് മാറിത്തീര്‍ന്നിരിക്കുന്നു!\nരണ്ടു ദിവസങ്ങള്‍ക്കുശേഷം റായ് തനൂജയെ വിളിച്ചു.\n“വിവാഹത്തെക്കുറിച്ച് എന്താണ് ഭവതിയുടെ സങ്കല്പം? ഒരാളെ പെട്ടെന്ന് ബോറടിക്കും എന്ന തന്റെ പഴയ തിയറി എനിക്കോര്‍മ്മയുണ്ട്”\n“മൈ റായ്...അങ്ങനെ ബോറടിച്ചവരെയെല്ലാം അന്നേ ഒഴിവാക്കിയിട്ടുണ്ട്. പക്ഷെ കുറച്ചുവര്‍ഷങ്ങളായി റായിയെ ഞാന് വീക്ഷിക്കുന്നുണ്ട്. എന്നെ ആകര്‍ഷിക്കുന്ന എന്തോ ഒരു നിഗൂഢത നിങ്ങളില് ഉണ്ട്.”\nദാസ് ചിരിച്ചു. “അതുകൊണ്ടാണല്ലോ വിവാഹം നിശ്ചയിച്ച എന്നെ താന് തന്റെ ആകര്‍ഷണവലയത്തില് പൂട്ടിക്കളഞ്ഞത്....”\n“ഓ റായ്.... ആ രാത്രിയില് സംഭവിച്ചത് നമുക്കു രണ്ടുപേര്‍ക്കും അറിയാം, ഞാന്......” എന്തോ വിശദീകരണം കൊടുക്കാന് വന്ന അവളെ ദാസ് തടഞ്ഞു.\n“നോ മൈ സ്വീറ്റ്ഹാര്‍ട്ട്....എന്ത് നടന്നാലും അതൊക്കെ കഴിഞ്ഞു. അതെല്ലാം നല്ലതിനുവേണ്ടിയായിരുന്നു എന്നതില് എല്ലാം ശരിയാണ് എന്ന ക്ലോസ് ഉണ്ടല്ലോ... അതെല്ലാം മറന്നേക്കൂ....” അയാള് തുടര്‍ന്നു. “ഞാന് വിളിച്ചത് ഒരു പ്രധാന കാര്യം പറയാനാണ്. എന്‍റെ ഫ്ലാറ്റില് താനൊന്നു വരൂ... ഇവിടെ തനിക്കു എന്തെല്ലാം സൌകര്യങ്ങള് കൂടുതല് വേണമെന്ന് നോക്കൂ...”\n“അപ്പോള് നമ്മള് തറവാട്ടിലേക്ക് പോകുന്നില്ലേ....അമ്മയുടെ അടുത്തേക്ക്?"\n"യെസ് പോകാം...പക്ഷെ നമ്മുടെ പ്രവര്‍ത്തനങ്ങള്‍ക്ക് ഡല്‍ഹിയാണല്ലോ നല്ലത്. അവിടെ വീട്ടില് അമ്മയും മൈത്രേയിയും മാത്രമല്ലേ ഉള്ളൂ....”\n“യാ.... ബട്ട്.....എനിക്കൊരാഗ്രഹമുണ്ടായിരുന്നു റായ്....” തനൂജ ആലോചനയോടെ പറയുന്നത് ദാസ് കേട്ടു.\n“തറവാട്ടില് അല്പദിവസം നില്‍ക്കണമെന്ന്... എനിക്ക് നിങ്ങളുടെ കുടുംബപാരമ്പര്യത്തെക്കുറിച്ച് നേരിട്ട് മനസ്സിലാക്കാന്... എനിക്ക് യാതൊന്നും അറിയില്ലല്ലോ... അമ്മയുടെ കൂടെ നിന്നാല് നന്നായിരുന്നു.... മാത്രമല്ല റായിയുടെ മകളും അവിടെയില്ലേ... ഞാന് അവര്‍ക്ക് ടോട്ടലി സ്ട്രേന്ജര് അല്ലേ....”\n“ആയിക്കോട്ടെ....എന്നാല് താന് കുറച്ചു ദിവസം അവിടെ വന്നു നില്‍ക്കൂ... പക്ഷേ വിവാഹത്തിന് മുന്‍പേ വേണോയെന്നു തനിക്കു തീരുമാനിക്കാം... അതോ ശേഷം മതിയോ...?”\n“മുന്‍പ് വേണമെന്നാണ് എനിക്കുള്ളത്, എങ്കിലേ ഒരു റാപ്പോ ഉണ്ടാക്കാന് കഴിയൂ...വാട്ട് ഡൂ യൂ തിങ്ക് റായ്..?”\n“ഷുവര്....യുവര് ചോയ്സ്... ഞാന് അമ്മയോട് പറയാം....യു ആര് വെല്‍ക്കം ആൽവേസ് മൈ ഡിയര്....” ദാസ് ഫോണില് ഒരു ചുംബനം കൂടി കൊടുത്തിട്ടാണ് വെച്ചത്.\nറായ് വിദേതന് ആരുമായും ബന്ധം തുടര്‍ന്നാലും അവസാനിപ്പിച്ചാലും അയാളുടെ ഭാര്യാപദവി മാത്രം തനിക്കു മതി. ആ പദവി മറ്റൊരു സ്ത്രീ വന്നു തട്ടിയെടുക്കാന് ഈ തനൂജ സമ്മതിക്കില്ല.\nദാസിന്റെ കുടുംബവീട്ടിലേക്ക് പോകുന്നു എന്ന തനൂജയുടെ പ്രഖ്യാപനം അവളുടെ മാതാപിതാക്കളെ കുറച്ചൊന്നുമല്ല അസ്വസ്ഥരാക്കിയത്.\n“വിവാഹശേഷമാണ് നീ ഉദ്ദേശിക്കുന്ന സല്‍ക്കാരവും താമസവും നല്ലത്. നിന്റെ സുഹൃത്തുക്കള് അവിടെ വരുന്നതും പോകുന്നതും നന്നായിരിക്കില്ല.” പ്രയാഗ ശക്തമായി എതിര്‍ത്തു.\n“മമ്മീ... എന്റെ സുഹൃത്തുക്കളെ ക്ഷണിക്കാനല്ല ഞാനവിടെ പോകുന്നത്. ആ വീടിനു ചില പ്രത്യേകതകളുണ്ട്. വെറും കരിങ്കല്‍ത്തൂണുകള് നിറഞ്ഞ കൊട്ടാരമല്ല, അത് റായ് വിദേതന്‍ദാസിന്റെ പരമ്പരയുടെ മുദ്ര ചൂടുന്ന കുടീരമാണ്. അവിടത്തെ ഓരോ സ്പന്ദനവും എനിക്ക് കിട്ടണം. അവിടെത്തെ വായുവിനു പറയാനുള്ളത് കേള്‍ക്കണം. ഒടുവില് എന്റെ ശ്വാസവും ചിന്തയും അവിടെ അലിഞ്ഞുചേര്‍ന്നു ആ സ്മാരകം\nനൂറ്റാണ്ടുകള് നിലനില്‍ക്കണം. ഞാന് ആഗ്രഹിച്ചുപോയി മമ്മീ...”\nതനൂജ പ്രയാഗയെ കെട്ടിപ്പിടിച്ചു. “മമ്മിയും വരൂ അങ്ങോട്ട്...മമ്മിക്ക് അവിടെ ഇഷ്ടമാകും...”\nപ്രയാഗ മകളെ വിടുവിച്ചു. “പറഞ്ഞല്ലോ തനൂജാ, നീ അയാളിലേക്ക് ഇടിച്ചു കയറിയവള് ആണ് ... അത് നീ മറക്കരുത്..”\nതനൂജ ഒന്നും കേൾക്കുന്നുണ്ടായിരുന്നില്ല. പുരാതനമായ ആ കൊട്ടാരവും നൂതനമായ അവിടുത്തെ അത്ഭുതങ്ങളും ആ കൊട്ടാരത്തിൽ ജീവിക്കുന്ന\nറായ് വിദേതനും തനൂജാതിവാരി എന്ന സ്ത്രീയെ അവളുടെ അഭിനിവേശങ്ങളെ അവളുടെ ഭ്രമങ്ങളെ ഉന്മത്തയാക്കി ഉന്മാദത്തിന്റെ ചതുപ്പിൽ ആഴ്ത്തിക്കളഞ്ഞിരുന്നു.\nദിവസങ്ങള്‍ക്കുള്ളില് ദാസിനോടൊപ്പം തനൂജ ആ വീട്ടിലേക്കു പോകുകതന്നെ ചെയ്തു.\nഇതിനിടയില് ദാസ് മിലാനെ ഒരിക്കല്‍പോലും വിളിച്ചില്ല. മുന്‍പ് വിളിച്ചിട്ട് എടുത്തിരുന്നില്ല എങ്കിലും തനൂജയുമായുള്ള വിവാഹനിശ്ചയം ഒരിക്കലും മിലാന് പ്രതീക്ഷിച്ചില്ലായിരുന്നു. അയാള് ഒരിക്കല്‍പോലും പിന്നീട് വിളിച്ചില്ല എന്നത് ഒരു തീരാവേദനതന്നെയായിരുന്നു അവള്‍ക്ക്.\nദാസ് വിളിക്കുമ്പോഴൊക്കെ കാളുകള് റെക്കോര്‍ഡ് ചെയ്യുന്ന സ്വന്തം സ്വഭാവത്തെ മിലാന് ആദ്യമായി വെറുത്തു. കാരണം അവളുടെ ക്യാമറയിലെയും ഫോണിലെയും മെമ്മറികാര്‍ഡുകളില് ആ സംഭാഷണവും അവരുടെ കൂടിക്കാഴ്ച്ചകളുടെ വീഡിയോകളും നിറഞ്ഞിരുന്നു. വീണ്ടും പ്ലേ ചെയ്യുമ്പോള് വെറുപ്പിനിടയിലും അവള് അയാളെ സ്നേഹിച്ചു. ദ്വേഷിച്ചു.\nഅയാള് മുന്നിലുള്ളത് പോലെ അയാളെ ക്രൂരമായി തള്ളുകയും തല്ലുകയും മുറിവേല്‍പ്പിക്കുകയും ചെയ്തു. ഒടുവില് അവശനായി അയാള് വീഴുമ്പോള് ഓടിപ്പോയി പിടിച്ചെഴുന്നേല്‍പ്പിക്കുകയും കരഞ്ഞുകൊണ്ട് ആ മുറിവുകളില് തലോടുകയും ചെയ്തു.\nഒടുവിലൊടുവില് വെറും നിലത്തുവീണു മിലാന് ശ്വാസംമുട്ടിപ്പിടഞ്ഞു.\nതമാശയ്ക്കുവേണ്ടിയാണെങ്കിലും തന്നെ സ്നേഹിച്ചു സ്നേഹിച്ചു ഭ്രാന്തു പിടിപ്പിച്ചവന്.... ഒറീസ്സയിലെ കൊണാര്‍ക്ക് ക്ഷേത്രത്തിലെ ഉരുളന്‍രഥങ്ങള്‍ക്ക് തങ്ങളുടെ അടുപ്പം കണ്ട് അസൂയ ജ്വലിച്ചിരുന്നോ.... അവിടെ വെച്ചല്ലേ ആദ്യം കണ്ടത്....ലാപ്ടോപ്പില് മിന്നിമറയുന്ന ഓരോ ഫോട്ടോയും അവളെ വേദനയുടെ കൊടുമുടിയില് എത്തിച്ചു. തന്റെ മുടിയിലേക്ക് മുഖംപൂഴ്ത്തി നില്‍ക്കുന്ന ദാസിന്റെ ഫോട്ടോയായിരുന്നു ലാപ്‌സ്ക്രീനില് നിശ്ചലം നിന്നത്. വിടുവിക്കാന് ശ്രമിക്കുമ്പോഴെല്ലാം മാറത്തേക്ക് കൂടുതല് ആഴത്തിൽ പറ്റിച്ചേരുന്ന കൈക്കുഞ്ഞുപോലെയായിരുന്നു എന്നും വിദേത്.\nഅരികത്തുണ്ടെങ്കില് ഒരിക്കലും അകലേക്ക് നീങ്ങിയിരിക്കില്ല. അല്പം നീങ്ങിയിരിക്ക് എന്ന് പറഞ്ഞാലും അടുത്തേക്കടുത്തേക്ക് ഒട്ടിയൊട്ടി വരും....\nഉറക്കത്തില് കട്ടിലില്‍നിന്നെഴുന്നേറ്റാല് അറിയുമെന്ന് ബോധ്യമുള്ളതിനാല് വളരെ പതുക്കെയേ എഴുന്നേല്‍ക്കാന് ശ്രമിക്കാറുള്ളൂ, എന്നാല്‍പോലും അവസാനനിമിഷത്തില് കൈകളിലോ അരയിലോ പിടിത്തം വീഴും....\nഅത്രപോലും താന് അനങ്ങിയാല് അറിഞ്ഞിരുന്ന ഒരാള്...\nകൊഞ്ചിച്ചും ലാളിച്ചും രാവുകളെ മിന്നാമിന്നികള് മിന്നുന്ന പകലാക്കിയും പകലിനെ നക്ഷത്രക്കുഞ്ഞുങ്ങള് നിറഞ്ഞ രാത്രിയുമാക്കി മാറ്റിയ മാന്ത്രികനായിരുന്നു അയാള്...\nആ സ്നേഹത്തില്‍നിന്നും നീന്തി കരക്കയറാന് കഴിയാതെ വരുമ്പോള് ചിറകുകള് ഒതുക്കി കടലിനടിയിലേക്ക് അതിവേഗം ഊളിയിടുന്ന മത്സ്യകന്യകയായിരുന്നു താന്...\nഉണരുമ്പോള് വീണ്ടും ആ ലാളനകളുടെ തീരത്തെത്തിക്കാന് അയാളോട് കെഞ്ചുന്ന ജലറാണി... കാതോരം വന്നിരമ്പിയുരയുന്ന വാക്കുകള്...\nഐ വില് മേക്ക് യൂ മാഡ് മൈ ലിറ്റില് ഏയ്ന്ജല്....\nഅതേ ലാളനയോടെ അയാള് തനൂജയേയും സ്പര്‍ശിച്ചിരിക്കില്ലേ....\nവല്ലാത്തൊരു നടുക്കത്തില് മിലാന് മുന്നോട്ടാഞ്ഞു.\nഎങ്ങനെയാണ് ഇങ്ങനെയെല്ലാം സ്നേഹം അഭിനയിക്കാന് കഴിയുക... അല്ലെങ്കില് സ്നേഹിക്കുന്ന സമയം അതില് മുഴുവനായും മുഴുകി പിന്നീടു പാമ്പിന്‍ശല്ക്കം പോലെ ഉപേക്ഷിച്ചുപോകാന് കഴിയുക?\nതനൂജയുമായി “ജസ്റ്റ് ഫിസിക്കല്” ബന്ധമല്ലെന്നു മിലാന് മനസ്സിലാക്കിയിരുന്നു. താനായിരുന്നു അയാളുടെ “കൗതുകം.”\nഉള്ളിലെ അഗ്നിപര്‍വതത്തില്‍നിന്നും ലജ്ജയും അപമാനവും തിളച്ചുരുകിയൊലിക്കുന്നു... വില കൊടുത്തു വാങ്ങാന് കഴിയാഞ്ഞത് തന്ത്രമുപയോഗിച്ച് അയാള് നേടിയെടുത്തതോര്‍ത്ത്....\nതാനയാള്‍ക്ക് ആരായിരുന്നു എന്നതിലുപരി ഒരുപാടു മുന്നറിയിപ്പുകള് മുന്പിലുണ്ടായിട്ടും തന്നെപ്പോലൊരു പെണ്‍കുട്ടി അയാളുടെ മായാവലയത്തില് വീണല്ലോ എന്നോര്‍ത്ത്....\nഅയാള്‍ക്ക് മദിക്കുവാന്‍വേണ്ടി ആവശ്യപ്പെടുമ്പോഴെല്ലാം തുറന്നിട്ടുകൊടുത്ത തന്റെ ശരീരത്തെയോര്‍ത്ത്.....\nതഴുകിയുണര്‍ത്താനും ഞെരിച്ചുടയ്ക്കാനും സമ്മതം കൊടുത്ത തന്റെ മാനാഭിമാനങ്ങളേയോര്‍ത്ത്....\nദൈവമേ.... ഇതെല്ലാം ‘പാസിംഗ് ക്ലൌഡ്സ്’ പോലെ മായിക്കാന് കഴിഞ്ഞെങ്കില്...\nവിദേത്....നിങ്ങള് ഇതുപോലെ എത്രയെത്ര സ്ത്രീകളെ സ്നേഹിച്ചു.... പറ്റിച്ചു....? എങ്ങനെയാണ് നിങ്ങൾക്ക് ഇമോഷന്‍സ് ഇല്ലാതെ സ്ത്രീകളുടെ ശരീരം മാത്രം ഉപയോഗിക്കാന് സാധിക്കുന്നത്?\nഎങ്ങനെയാണ് അന്ധമായി സ്നേഹിച്ചിട്ട്, സ്നേഹിച്ചതായി നടിച്ചിട്ട്, ആ സ്നേഹം ആസ്വദിച്ചിട്ട് അടുത്ത നിമിഷം വലിച്ചെറിയാന് കഴിയുന്നത്....\nആ മാന്ത്രികവിദ്യ തനിക്കും വശമുണ്ടായിരുന്നെങ്കില്.....\nനീയെന്റെ പ്രാണനെയാണ് ചീന്തിയെടുത്തത്... നിന്നോട് ഞാന് ക്ഷമിക്കുമെന്നു ദുസ്വപ്നത്തില് പോലും നീ കനവു കണ്ടേക്കരുത്.\nമിലാന് പ്രണോതി ആരെന്നു വരും ദിനങ്ങളില് നീയറിയും. ചതിച്ചും ക്രൂരമായി വഞ്ചിച്ചും പ്രലോഭിപ്പിച്ചും നീ നേടിയത് ഞാന് കൈവെള്ളയില് എന്നും സൂക്ഷിക്കാന് കൊതിച്ച മാണിക്യത്തെയാണെന്ന് നീ ഒരിക്കലും മറന്നുകൂടാ...\nഎപ്പോഴും ചിന്തകളില് തീ കോരിയിടുന്ന മന്ത്രവാദിനിയായി തനൂജ മിലാന്റെ മുന്നില് നിവര്‍ന്നുനിന്ന് അട്ടഹസിച്ചു.\nഅമ്മയും അച്ഛനും തന്‍റെ വിഷമം അറിയാതിരിക്കാന് മിലാന് വളരെ ശ്രദ്ധിച്ചിരുന്നു. എങ്കിലും ശാരികയും സഞ്ജയും മകളുടെ അടുത്തുനിന്നും മാറിയതേയില്ല. മകള്‍ക്ക് സംഭവിച്ചത് എത്ര ആഴത്തിലുള്ള അടിയാണെന്ന് രണ്ടുപേര്‍ക്കും നല്ല ബോധ്യമുണ്ടായിരുന്നു.\nതനൂജ തന്റെ ആയമാരേയും കൂടെ കൂട്ടിയിരുന്നു. ദാസിനൊപ്പമാണ് തനൂജ വന്നത് എന്നതുകൊണ്ട് സ്വാഭാവികമായി താരാദേവി തനൂജയെ സ്വീകരിച്ചു.\n“ഞാന് പറഞ്ഞല്ലോ തനൂജാ, തനിക്കു മാത്രമായി ഇനി മുറി വേണ്ടല്ലോ...നമുക്കായി ഇവിടെ മുറികളുണ്ട്.” സ്വന്തം മുറിയിലെത്തിയപ്പോഴായിരുന്നു ദാസ് ഓര്‍മ്മിപ്പിച്ചത് തനൂജയെ. അലസമായി തുറന്നുകിടന്ന തന്‍റെ സില്‍ക്ക്ഗൌണില് തുളുമ്പിയ മാറിടത്തിലേക്ക് ദാസ് ഒരിക്കല്‍പ്പോലും നോക്കിയില്ല എന്നത് തനൂജ ശ്രദ്ധിച്ചിരുന്നു. വാതില് ചേര്‍ത്തടച്ചുകൊണ്ട് തനൂജ ദാസിന്‍റെ മുന്നിലേക്ക് വന്നു.\n“വേണ്ട റായ്...നാമിനി ഒന്നാണല്ലോ...എപ്പോഴും എവിടെയും ഒരുമിച്ചാണല്ലോ....”\nഅവള് ദാസിന്‍റെ കഴുത്തിലൂടെ കൈകള് ചുറ്റി. കാല്‍പ്പാദങ്ങള് നിലത്തൂന്നി\nഅവളുടെ ചുണ്ടുകള് ആ ചുണ്ടിനോടടുത്തു.\nഅവളുടെ അരയിലേക്ക് കൈകള് ചുറ്റി തന്നോടടുപ്പിച്ചുകൊണ്ട് ദാസ് ആ കണ്ണുകളിലേക്ക് സൂക്ഷിച്ചുനോക്കി. വല്ലാതെ മുറുകിയ ഒരലിംഗനത്തിലേക്ക് വീഴും മുന്‍പേയുള്ള അര നിമിഷം!\n“എന്താണിത്ര ധൃതി തനൂജാമാഡം..? രാത്രിയാവുംവരെ കാക്കാന് വയ്യേ...” പ്രണയം ഓളംവെട്ടുന്ന കണ്ണുകളോടെയായിരുന്നു ദാസിന്‍റെ ചോദ്യം.\n“ഉം....ധൃതിയുണ്ട്....എത്ര കാലമായി ഞാന്....” തനൂജയുടെ കണ്ണുകള് അടഞ്ഞുപോകുന്നു. സ്വരം കാതരമാകുന്നു.\n“അതേ...ഞാനും വളരെ കാലമായി ആഗ്രഹിക്കുന്നു. പ്രത്യേകിച്ച് അന്ന് ഹോട്ടല്‍മുറിയില് ആളറിയാതെ നമ്മള് ഒന്നായത് മുതല്....ഇന്നിപ്പോള് അറിഞ്ഞുകൊണ്ട് ഒന്നാവാന് ആഗ്രഹം വല്ലാതുണ്ട്.... വല്ലാതെ...."\nതനൂജയുടെ വിരലുകള് അയാളുടെ ഷര്‍ട്ടിന്റെ ബട്ടണുകള് അഴിച്ചെടുത്തു. മിനുത്ത കവിളുകളിലൂടെ നീണ്ട മനോഹരമായ വിരലുകള് ഒഴുകിനീങ്ങി. തന്റെ ദേഹത്തേക്കമര്‍ന്ന തനൂജയെ പതുക്കെ ഒരുവട്ടം വട്ടംചുറ്റിച്ചുകൊണ്ട് ദാസ് അടര്‍ത്തിമാറ്റി. “വെയിറ്റ് മൈ സ്വീറ്റ് ഹാര്‍ട്ട്... ഓഫീസില് അത്യാവശ്യമായി പോകണം...രാത്രി വരാം. നമ്മുടെ കുഞ്ഞിനോടുകൂടി ഇന്നത്തെ രാത്രി നമുക്ക് ഗംഭീരമാക്കണം. ലോകത്തേക്കുവെച്ചു ഏറ്റവും മുന്തിയ സുഗന്ധലേപനം പൂശി കാത്തിരിക്കൂ... ഈ ലോകത്തിലെ ഏറ്റവും വിലപ്പെട്ട രാത്രിയെ ഇന്നു നമ്മള് വരവേല്‍ക്കും.”\nതന്‍റെ ചുണ്ടിലേക്കു വന്യതയോടെ വന്ന തനൂജയുടെ ചുണ്ടുകളെ അയാള് വിരല്‍കൊണ്ട് തടുത്തു. കട്ടിലിലേക്ക് തനൂജയെ ഇരുത്തിയ ദാസ് അവള്‍ക്ക് ഒരു ഫ്ലയിംഗ് കിസ് എറിഞ്ഞുകൊടുത്തു മനോഹരമായി പുഞ്ചിരിച്ച് വാതില് തുറന്നിറങ്ങിപ്പോയി.\nവീട്ടില്‍നിന്നിറങ്ങുമ്പോള് പതിവില്ലാതെ അയാള് ഡ്രൈവിംഗ് സീറ്റില് കയറിയിരുന്നു. സെക്യൂരിറ്റിവിന്ഗ് അയാളെ പിന്തുടര്‍ന്നു.\nഓഫീസില് നിരഞ്ജന് ഉണ്ടായിരുന്നു. ദാസ് അത് പ്രതീക്ഷിച്ചതും ആണ്.\n“എന്താണ് വൈകിയത്? ഞാന് നാലുദിവസം മുന്‍പേ പ്രതീക്ഷിച്ചു.”\n“ഗുഡ്, പലതും പക്ഷെ ഞാന് പ്രതീക്ഷിച്ചില്ല.” നിരഞ്ജന് കടുപ്പത്തോടെ പ്രതികരിച്ചു.\n“താനിരിക്ക്... അതോ പോകാന് തീരുമാനിച്ചോ...” ദാസ് അയാളെ കൺകോണിലൂടെ നോക്കി.\n“പോകാന് തന്നെയാണ് വന്നത്. പറഞ്ഞിട്ട് പോകാനാണ് കാത്തിരുന്നതും.”\nമാര്‍ബിള് തറയില് വലിയ ഒച്ചയുണ്ടാക്കികൊണ്ട് ഒരു ചെയര് വലിച്ചു നിരഞ്ജന് ദാസിന്റെ തൊട്ടടുത്ത് കൊണ്ടുവന്നിട്ടു. എന്നിട്ടതിന്റെ കൈയിൽ കയറിയിരുന്നു.\n“മിസ്റ്റര് റായ് വിദേതന്, തനിക്ക് നാണം എന്ന് പറയുന്ന ഒരു സാധനം ഉണ്ടോ...ചിത്രശലഭത്തിന്റെ ജീവിതമൊക്കെ നല്ലതാണ്. പക്ഷെ ഒരു ശലഭത്തിനു പത്തോ പന്ത്രണ്ടോ ദിവസമേ ആയുസ്സുള്ളൂ, അതുപോലെയല്ല ഒരു മനുഷ്യജന്മം. മറക്കേണ്ട.\nചെറുപ്പക്കാലത്ത് തന്റെ കൂടെ കളിച്ചുവളര്‍ന്ന ആ അധികാരം കഴിഞ്ഞ ദിവസങ്ങള്‍വരെ ഞാന് അന്തസ്സോടെ ഓര്‍ത്തിരുന്നു. പക്ഷെ തന്റെ ഓരോ സ്റ്റെപ്പും ഇപ്പോഴെന്നെ ലജ്ജിപ്പിക്കുന്നു. മനുഷ്യനായാല് നട്ടെല്ല് വേണം, അല്ലാതെ ഏതെങ്കിലുമൊരു സ്ത്രീയുടെ മണമടിച്ചാല് കൂമ്പിവാടിപ്പോകുന്ന വാഴത്തടയാകരുത് അഭിമാനവും നട്ടെല്ലും...”\nകൂര്‍ത്ത വാക്കുകള് തുപ്പുന്ന നിരന്ജനെനോക്കി അക്ഷോഭ്യനായി ദാസ് ഇരുന്നു. അയാളുടെ നിര്‍വികാരത നിരന്ജനെ കൂടുതല് ചൊടിപ്പിച്ചു.\n“എന്താണ് താന് ശത്രുവിനെ വിവാഹം കഴിക്കാന് തീരുമാനിച്ചത്? അതോ അവളുടെ കണക്കില്ലാത്ത സ്വത്തുക്കളും സ്വാധീനവും കണ്ടു കണ്ണ് മഞ്ഞളിച്ചോ... അവളുടെ പിടിവള്ളികളില് തന്‍റെ സാമ്രാജ്യം തകരുമെന്ന ഭയമോ... അവളുടെ ശരീരത്തോടുള്ള ആര്‍ത്തിയോ...എന്താണ് തന്നെ ഭ്രമിപ്പിച്ചത്...ഐ നെവെര് എക്സ്പെക്ട് ദിസ് ഫ്രം യൂ....\nഞാന് എന്തായാലും തന്‍റെ സാമ്രാജ്യത്തില് കൂട്ടുകൃഷിക്കിനിയില്ല. തന്റെ നാശമാണ് ഇതിലൂടെ തന് തുടങ്ങിവെക്കുന്നതെന്ന് മറക്കേണ്ട. താന് അറിയാത്ത ഒരുകാര്യം കൂടി പറയാനാണ് ഞാനിപ്പോള് വന്നത്. ഇതാ....”\nനിരഞ്ജന് ആ മേശപ്പുറത്തേക്ക് ഒരു കവര് കുടഞ്ഞിട്ടു.\nഒരു ജോഡി ഷൂ!\n“അന്തം വിടേണ്ട, താന് ഇപ്പോള് പ്രിയതമയായി വാഴ്ത്താന് പോകുന്ന പ്രഭ്വിയുടെ സമ്മാനം തന്നെ. തന്റെ നീക്കങ്ങള് അറിയാന് വളരെ പവര്‍ഫുള് ആയ സിഗ്നല് ആന്‍ഡ് വോയിസ് റെക്കോര്‍ഡര് ഇതില് പിടിപ്പിച്ചിട്ടുണ്ട്. ഞാനീ ഷൂ അന്നേ എന്‍റെ സെക്രട്ടറി നീലത്തിനു കൊടുത്തിരുന്നു. തന്റെ നീക്കങ്ങള് അറിയാന് പലപ്പോഴും തനൂജക്ക് കഴിയാതെ പോയത് ഇതു എന്റെ കൈവശം ആയിപ്പോയതിനാല് ആണെന്ന് ബുദ്ധിരാക്ഷസന് മനസ്സിലാക്കിയാല് കൊള്ളാം...”\nഷൂവിന്റെ അകത്തെ മൃദുലമായ ഭാഗം ഇളക്കി ഒരു ബട്ടനോളം പോന്ന സാധനം എടുത്തു നിരഞ്ജന് ദാസിന്റെ മുന്നിലേക്കിട്ടു.\n“ഇത് പള്‍സ് സെന്‍സിറ്റീവ് ഡിവൈസ് ആണ്. മനുഷ്യശരീരത്തിന്റെ ചൂടേറ്റാല് ആക്റ്റീവ് ആകും. നമ്മുടെ ലൊക്കേഷന്, സംസാരം എല്ലാം പിടിച്ചെടുക്കും...ഷൂ ഊരിക്കഴിഞ്ഞാല്‍പോലും നമ്മുടെ സെന്‍സറി പ്രവര്‍ത്തനങ്ങള് ഏകദേശം അരമണിക്കൂറോളം കണക്റ്റ് ചെയ്തുകൊണ്ടേയിരിക്കും... തനിക്കിനിയും അവളില്‍നിന്നും രക്ഷപ്പെടാന് സമയമുണ്ട്.”\nദാസ് എഴുന്നേറ്റു ആ ബട്ടന് കയ്യിലെടുത്തു. “ഇനിയിതിന്റെ ആവശ്യം ഇല്ലല്ലോ നിരഞ്ജന്...ഞാന് മുഴുവനായി എന്നെ അവള്‍ക്കു സമര്‍പ്പിച്ചില്ലേ..” വളരെ ലാഘവത്തോടെയുള്ള ദാസിന്റെ പ്രസ്താവന കേട്ട് നിരഞ്ജന്റെ ഞരമ്പുകള് ദേഷ്യം കൊണ്ട് തുള്ളി. കോപത്തോടെ താന് ഇരുന്ന കസേരയെ പിന്നിലേക്ക് ഊക്കോടെ തള്ളി അയാള് എഴുന്നേറ്റു.\n“പോകും മുന്‍പേ താന് ഒരു ഹെല്പ് എനിക്ക് ചെയ്യുമല്ലോ അല്ലേ...” ദാസ് നിരന്ജനെ പിടിച്ചു നിറുത്തി.\n“താന് മിലാനെ വിളിക്കുമ്പോള് ഒരു കാര്യം പ്രത്യേകം പറയണം, തനൂജ എന്റെ കുഞ്ഞിനെ ഗര്‍ഭം ധരിച്ചിരിക്കയാണെന്ന്... അങ്ങനെയൊരു നിസ്സഹായതയില് ആയപ്പോഴാണ് അവളെ വിവാഹം കഴിക്കേണ്ടി വന്ന.....”\nഅയാളെ പൂര്‍ത്തിയാക്കാന് അനുവദിക്കാതെ നിരഞ്ജന് തന്റെ തിളച്ചുതൂവുന്ന മുഖം ദാസിന്റെ മുഖത്തോടടുപ്പിച്ചു ശബ്ദം വളരെ താഴ്ത്തി പരിഹാസത്തോടെ പറഞ്ഞു.\n“തന്നെപ്പോലെ ആണത്തത്തെ തെര്‍മോമീറ്റര് ആക്കി കൊണ്ടുനടക്കുന്നവരെ സ്വീകരിക്കാന് ഇരിക്കുന്നവളല്ല മിലാന്. എന്തായാലും അതിനുപറ്റിയ ആളെ തനിക്കിപ്പോഴാണ് കിട്ടിയത്. രണ്ടു സൂപ്പർ ഫ്രോഡുകൾ! ഇപ്പോഴാണ് ചേരുംപടി ചേര്‍ന്നത്. ചെല്ല്... എന്നിട്ട് ഈ തെര്‍മോമീറ്റര് ആ തിളച്ച മഷിക്കുപ്പിയിലേക്ക് തന്നെ ഇറക്കിവെയ്ക്ക്. ആള്‍ദി ബെസ്റ്റ്....”\nദാസ് പൊട്ടിച്ചിരിച്ചു. നിരഞ്ജന് തന്റെ ഫയലുകള് എടുത്തുപുറത്തു മറയുന്നതുവരെ ദാസിന്റെ ചിരിയുടെ മുഴക്കം കേള്‍ക്കാമായിരുന്നു.


ഒളിംമ്പിക്സിന്‍റെയും മാനവികതയുടേയും ചരിത്രം\n05 Jun, 2018 at 12:39 PM\nഫ്രഞ്ച് പ്രഭുവായിരുന്ന കുബര്‍ട്ടിന്‍റെ വിയര്‍പ്പിന്മേല് ആധുനിക ഒളിമ്പിക്സിന് 1896 ല് ഏതന്‍സില് തിരശ്ശീല ഉയരുന്നു. നാല് കൊല്ലങ്ങള് മാറുമ്പോള് വേദികള് മാറിക്കൊണ്ടിരുന്നു. യുദ്ധങ്ങളും ബഹിഷ്ക്കരണങ്ങളും വന്നു.\nഓര്‍മ്മകളുടെ വീണ്ടെടുപ്പ് കൂടിയാണ് ഓരോ ഒളിമ്പിക്സും. നൂറ്റാണ്ട് നീണ്ടു കിടക്കുന്ന അതിന്‍റെ ചരിത്രം മാനവികസംസ്കാരത്തിന്‍റെയും കൂടി പരിണാമമാണ്. മതപരവും അനുഷ്ടാനപരവുമായിരുന്ന പുരാതന ഒളിമ്പിക്സില് നിന്നും ആധുനിക എഡിഷനിലേക്കുള്ള ഒളിമ്പിക്സിന്‍റെ യാത്ര രോമാഞ്ച ജനകമായ ഏടുകളാണ്\nഫ്രഞ്ച് പ്രഭുവായിരുന്ന കുബര്‍ട്ടിന്‍റെ വിയര്‍പ്പിന്മേല് ആധുനിക ഒളിമ്പിക്സിന് 1896 ല് ഏതന്‍സില് തിരശ്ശീല ഉയരുന്നു. നാല് കൊല്ലങ്ങള് മാറുമ്പോള് വേദികള് മാറിക്കൊണ്ടിരുന്നു. യുദ്ധങ്ങളും ബഹിഷ്ക്കരണങ്ങളും വന്നു. ഇടക്കിടെ മുടക്കങ്ങളുണ്ടായെങ്കിലും അനിവാര്യമായ അതിന്‍റെ തുടര്‍ച്ചക്ക് ഭംഗമൊന്നുമുണ്ടായില്ല. നാല് കൊല്ലം കൂടുമ്പോള്‍ലോകം പുതിയ ഉയരങ്ങളും വേഗങ്ങളും താണ്ടി.\nആദ്യ ജേതാവായ ജെയിംസ് ഒ കൊണോലി മുതല് സാക്ഷാല് അഡോള്‍ഫ് ഹിറ്റ്ലറെ നാട്ടിലെത്തി വിറപ്പിച്ച ജെസി ഓവന്‍സും ഓടിയാല് തളരാത്ത പാവോ നൂര്‍മിയും തൊട്ടതെല്ലാം പൊന്നാക്കിയ ബോബ് ഡിഡ്രിക്സണും നഗ്നപാദനായി മാരത്തണ് കീഴടക്കിയ അബീബി അക്കിലയും മടമ്പിന്‍റെ ചുവപ്പ് മാറാതെ ജിംനാസ്റ്റിക് വേദിയെ കയ്യിലെടുത്ത് അമ്മാനമാടിയ നാദിയ കൊമനേച്ചിയും ജെസി ഓവന്‍സിന്‍റെ വഴിയെ സഞ്ചരിച്ച കാള് ലൂയിസും നീന്തല്‍ക്കുളത്തിലെ സ്വര്‍ണ മീനുകള് ഇയാന് തോര്‍പ്പും മൈക്കല് ഫെല്‍പ്സും തുടങ്ങി കൊള്ളിയാനെ ഓര്‍മ്മിപ്പിക്കുന്ന ജമൈക്കക്കാരന് ഉസൈന് ബോള്‍ട്ടും വരെയുള്ളവര്.\nഒളിമ്പിക്സ് പക്ഷെ ജയിച്ചവരുടെ മാത്രം ചരിത്രമല്ല. പേരും മുഖവുമില്ലാത്ത ഒരായിരം പോരാളികളുടേത് കൂടിയാണ്. എല്ലാറ്റിനുമൊടുവില് പൂത്തുതളിര്‍ത്തു നില്‍ക്കുന്ന ആമസോണ് കാടുകളിലേക്ക് വിശ്വകായികമേള പറന്നിറങ്ങുമ്പോള് ലോകം കാതോര്‍ക്കുന്നതും ചരിത്രത്തിന്‍റെ പുതിയ പിറവികള്‍ക്കായാണ്.\nRio Olympics 2016Olympics\nഷെറിന് മാത്യൂസ് കൊലപാതകം; വളര്‍ത്തച്ഛന് ജീവപര്യന്തം


മലയോരമേഖലയിൽ 40 കോടിയുടെ വികസനപ്രവർത്തനങ്ങൾ നടത്തി- ജില്ലാ പഞ്ചായത്ത് പ്രസിഡന്റ് | Vithura\nമലയോരമേഖലയിൽ 40 കോടിയുടെ വികസനപ്രവർത്തനങ്ങൾ നടത്തി- ജില്ലാ പഞ്ചായത്ത് പ്രസിഡന്റ്\nവിതുര: മലയോര പഞ്ചായത്തുകളിലായി ജില്ലാപ്പഞ്ചായത്ത് 40- കോടിയുടെ വികസനപദ്ധതികളാണ് ആവിഷ്കരിച്ചു നടപ്പാക്കുന്നതെന്ന് പ്രസിഡൻറ് വി.കെ.മധു പറഞ്ഞു. വിതുരയിൽ നടന്ന പത്ര സമ്മേളനത്തിലാണ് അദ്ദേഹം ഇക്കാര്യം പറഞ്ഞത്. ആരോഗ്യം, വിദ്യാഭ്യാസം, പൊതുമരാമത്ത്, മൃഗസംരക്ഷണം തുടങ്ങിയ മേഖലകളിലാണ് പദ്ധതി നടപ്പാക്കിയത്. ഇതിൽ ചിലത് പൂർത്തികരിച്ചു. പലതും അവസാന ഘട്ടത്തിലാണ്. വിദ്യാഭ്യാസ മേഖലയിലാണ് മാതൃകാപരമായ പ്രവർത്തനങ്ങൾ നടന്നത്. വിതുര ഗവ.വി.എച്ച്.എസ്.എസിനെ 8-കോടി ചെലവിട്ട് അന്താരാഷ്ട്ര നിലവാരത്തിലേക്കുയർത്തി. 2.4- കോടി ചെലവിട്ട് ഹയർ സെക്കൻഡറിക്കും, 137- കോടി ചെലവിട്ട് വി.എച്ച്.എസ്.ഇ.ക്കും ബഹുനില മന്ദിരങ്ങൾ നിർമിച്ചു. കൂടാതെ 30-ലക്ഷം ചെലവിട്ട് പെൺകുട്ടികൾക്കായി അമിനിറ്റി സെൻററും 25-ലക്ഷം ചെലവിട്ട് ഓഡിറ്റോറിയവും പണിഞ്ഞു. പ്രവേശനകവാടം, ശൗചാലയം, പാചകപ്പുര, നടപ്പാത എന്നിവയ്ക്കായി 34- ലക്ഷം ചെലവിട്ടു. കൂടാതെ ആവശ്യമായ കംപ്യൂട്ടറുകൾ, പുസ്തകങ്ങൾ എന്നിവ വാങ്ങി നൽകി. ചെറ്റച്ചൽ ഗവ.ഹൈസ്കൂളിൽ1.25 കോടിയുടെ ബഹുനില മന്ദിരമുൾപ്പടെ പദ്ധതികൾ നടപ്പാക്കി. തൊളിക്കോട് ഗവ.എച്ച്.എസ്.എസിൽ 79 ലക്ഷത്തിന്റെ പദ്ധതികളാണ് ഒടുവിൽ പ്രഖ്യാപിച്ചത്.\nവിതുര താലൂക്കാശുപത്രിയിൽ നിരവധി പദ്ധതികൾ ആവിഷ്കരിച്ചതായി വി.കെ.മധു പറഞ്ഞു. ആധുനിക സൗകര്യങ്ങളോടുകൂടി നിർമിക്കുന്ന മൂന്നു നിലകെട്ടിടത്തിന് 2-കോടി അനുവദിച്ചു. 45-ലക്ഷം ചെലവിട്ടു നിർമിക്കുന്ന ഡയാലിസിസ് യൂണിറ്റ്, 30-ലക്ഷം ചെലവിട്ട് നിർമിക്കുന്ന മോർച്ചറി എന്നിവയുടെ പണി അവസാനഘട്ടത്തിലാണ്.\nചെറ്റച്ചൽ, വിതുര ജഴ്‌സിഫാമുകളുടെ വികസനമാണ് മൃഗസംരക്ഷണ രംഗത്തെ പ്രധാന നേട്ടങ്ങൾ. രണ്ടു ഫാമുകളിലുമായി 2400-ലിറ്റർ പാലാണ് പ്രതിദിന ഉത്പാദനം. ഇത് ഉപയോഗിച്ച് ’ഗ്രീൻമിൽക്ക് ’ എന്ന പേരിൽ പാക്കറ്റ് പാൽ പുറത്തിറക്കുന്നു. ചെറ്റച്ചൽ ഫാമിൽ ഹാച്ചറിയൂണിറ്റ്, കമ്പോസ്റ്റ് നിർമാണ യൂണിറ്റ് എന്നിവയുടെ പ്രവർത്തനം തുടങ്ങി. വിതുര പി.ടി.ഉഷ സ്റ്റേഡിയം നവീകരിക്കാൻ 50-ലക്ഷം അനുവദിച്ചു. ഗ്രാമീണ റോഡുകളുടെ നവീകരണ പ്രവർത്തനങ്ങൾ പലതും പൂർത്തിയായതായും വി.കെ.മധു പറഞ്ഞു. ഗ്രാമപ്പഞ്ചായത്തു പ്രസിഡൻറ് എസ്.എൽ.കൃഷ്ണകുമാരി, ജില്ലാപ്പഞ്ചായത്തംഗം വി.വിജുമോഹൻ, ബ്ലോക്കുപ്പഞ്ചായത്തംഗം ജെ.വേലപ്പൻ,ഗ്രാമപ്പഞ്ചായത്തംഗം ഷാഹുൽനാഥ് അലിഖാൻ എന്നിവരും പത്രസമ്മേളനത്തിൽ പങ്കെടുത്തു.\nഏകാഹനാരായണീയ യജ്ഞവും ദിനാഘോഷവും


മെഗാ തൊഴില്‍മേള — Vikaspedia\nനഗരസഭയും ജിടെക് കൊയിലാണ്ടിയും ചേര്‍ന്ന് 25ന് രാവിലെ9മുതല് വൈകിട്ട്4വരെ നഗരസഭാ ടൌണ്‍ഹാളില് മെഗാ തൊഴില്‍മേള സംഘടിപ്പിക്കുമെന്ന് നഗരസഭാ ചെയര്‍മാന് അഡ്വ. കെ സത്യന് വാര്‍ത്താസമ്മേളനത്തില് അറിയിച്ചു. കിറ്റെക്സ്, ജോയ് ആലുക്കാസ്, ഭീമാജ്വല്ലറി,തായ് ഗ്രൂപ്പ്, ഇറാം മോട്ടോഴ്സ്, മണപ്പുറം, എച്ച്ഡിഎഫ്സി, മുത്തൂററ്, പോപ്പുലര്, എഎം മോട്ടോഴ്സ്, പിവിഎസ് ഫോര്‍ഡ്, ടിവിഎസ് തുടങ്ങി മുപ്പതോളം സ്ഥാപനങ്ങളിലേക്ക് മേളയില് ഇന്‍ര്‍വ്യൂ നടക്കും. പത്താം തരം മുതല് യോഗ്യതയുളളവര്‍ക്ക് രജിസ്റ്റര് ചെയ്യാം. മുപ്പത് വയസ്സ് പ്രായപരിധി.\nജിടെക്കിന്റെ ഓണ്‍ലൈന് പോര്‍ട്ടലിലും മേളയില് നേരിട്ടും ഉദ്യോഗാര്‍ഥികള്‍ക്ക് രജിസ്റ്റര് ചെയ്യാം. ഒരാള്‍ക്ക് നാല് കമ്പനികളുടെ ഇന്‍ര്‍വ്യൂവില് പങ്കെടുക്കാം.


കാലിക്കറ്റ് സർവകലാശല വീണ്ടും പ്രവർത്തമാരംഭിച്ചു: പരീക്ഷകൾ 4മുതൽ പുനരാരംഭിക്കും | School Vartha\nPublished on : November 02 - 2020 | 1:58 pm\nതേഞ്ഞിപ്പലം: കണ്ടെയ്ൻമെന്റ് സോണിൽ ഉൾപ്പെട്ടതിനെ തുടർന്ന് 26ന് അടച്ചു പൂട്ടിയ കാലിക്കറ്റ് സർവ്വകലാശാല തുറന്ന് പ്രവർത്തമാരംഭിച്ചു. ജീവനക്കാർ കുറവാണെങ്കിലും ഇന്ന് രാവിലെ മുതൽ ഓഫീസുകൾ പ്രവർത്തിച്ചു തുടങ്ങി. മറ്റന്നാൾ (നവംബർ 4) മുതൽ പരീക്ഷകൾ പുനരാരംഭിക്കുമെന്ന് സർവകലാശല അറിയിച്ചു. 4-ന് നിശ്ചയിച്ചിരുന്ന രണ്ടാം സെമസ്റ്റര് പി.ജി., സി.ബി.സി.എസ്.എസ്., റഗുലര് ഇംപ്രൂവ്‌മെന്റ് സപ്ലിമെന്ററി പരീക്ഷകൾ മാറ്റി വച്ചിടുണ്ട്. ഈ പരീക്ഷ 18-ന് രാവിലെ നടക്കും. മറ്റ് പരീക്ഷകള് മുന്‍നിശ്ചയിച്ച പോലെ നടക്കുമെന്ന് പരീക്ഷ കട്രോളര് അറിയിച്ചു. അതേസമയം പരീക്ഷകൾ മാറ്റണം എന്നാവശ്യപ്പെട്ട് ഒരു വിഭാഗം വിദ്യാർത്ഥികൾ സർവകലാശാലയ്ക്ക് മുന്നിൽ സമരം നടത്തുന്നുണ്ട്. സർവകലാശാല സ്ഥിതി ചെയ്യുന്ന പഞ്ചായത്തുകൾ കണ്ടെയ്ൻമെന്റ് സോണായി പ്രഖ്യാപിച്ചതിനെ തുടർന്നാണ് കഴിഞ്ഞ 26ന് ഉച്ചമുതൽ സർവ്വകലാശാല ഓഫീസുകൾ അടച്ചത്.\nആവശ്യ സർവീസുകളായ സെക്യൂരിറ്റി വിഭാഗം, എഞ്ചിനീയറിങ്ങ് (വാട്ടർ ആന്റ് ഇലക്ട്രിസിറ്റി ) വിഭാഗം, പരീക്ഷാഭവൻ , ഫിനാൻസ് (ശമ്പളം പെൻഷൻ എന്നിവക്ക് ) തുടങ്ങിയവ മാത്രമായിരുന്നു പ്രവർത്തിച്ചത്. വിവിധ പരീക്ഷകളും മാറ്റി വച്ചിരുന്നു.\nപി.ജി. ഏകജാലകം – കമ്മ്യൂണിറ്റി ക്വോട്ട പ്രവേശനം\nകാലിക്കറ്റ് സര്‍വകലാശാല 2020-21 അദ്ധ്യയന വര്‍ഷത്തെ പി.ജി. ഏകജാലക പ്രവേശനത്തോടനുബന്ധിച്ച് എയ്ഡഡ് കോളജുകളിലെ കമ്മ്യൂണിറ്റി ക്വോട്ടയിലേക്ക് അപേക്ഷിച്ച വിദ്യാര്‍ത്ഥികള് നവംബര് 5-ന് വൈകീട്ട്5മണിക്ക് മുമ്പായി റിപ്പോര്‍ട്ട് ചെയ്യണം. വിദ്യാര്‍ത്ഥികള് അവരവരുടെ ലോഗിന് വഴി ഓൺലൈൻ ആയോ കോളജുമായി നേരിട്ട് ബന്ധപ്പെട്ടോ നവംബര് 5-ന് വൈകീട്ട്5മണിക്ക് മുമ്പായി റിപ്പോര്‍ട്ട് ചെയ്യേണ്ടതാണ്. ഇപ്രകാരം റിപ്പോര്‍ട്ട് ചെയ്യുന്ന വിദ്യാര്‍ത്ഥികളെ മാത്രമാണ് കമ്മ്യൂണിറ്റി ക്വോട്ട റാങ്ക്‌ലിസ്റ്റിലേക്ക് ഉള്‍പ്പെടുത്തുക. നവംബര് 9-ന് കമ്മ്യൂണിറ്റി ക്വോട്ട ‘ റാങ്ക്‌ലിസ്റ്റ് പ്രസിദ്ധീകരിക്കും. നവംബര് 10 മുതല് 16 വരെയുള്ള ദിവസങ്ങളിലായിരിക്കും കോളേജുകളില് പ്രവേശനം നടക്കുക. പ്രവേശന സമയക്രമത്തിനായി വിദ്യാര്‍ത്ഥികള് കോളേജുമായി ബന്ധപ്പെടേണ്ടതാണ്. അര്‍ഹരായ വിദ്യാര്‍ത്ഥികള്‍ക്ക് മാന്റേറ്ററി ഫീസടക്കുതിനുള്ള സൗകര്യം ലോഗിനില് ലഭ്യമാകുതാണ്.\n← രാജ്യത്ത് സ്കൂളുകൾ ഈ മാസം തുറക്കാൻ പാടില്ലെന്ന പ്രചരണം വ്യാജമെന്ന് പിഐബി തുഞ്ചത്തെഴുത്തച്ഛന് മലയാള സര്‍വകലാശാലയിൽ പിജി കോഴ്സുകള്‍ക്ക് തുടക്കമായി →


കീഴാറ്റൂര് സമരക്കാര്‍ക്ക് സ്‌പോട്‌സ് കൗണ്‍സില് ഹാള് നിഷേധിച്ചു\nThu Mar 21 2019 15:19:23 GMT+0530 (IST)\nകണ്ണൂര്: ലോങ് മാര്‍ച്ച് ഉള്‍പ്പെടെ സുപ്രധാന കാര്യങ്ങള് തീരുമാനിക്കാന് കീഴാറ്റൂര് സമര ഐക്യദാര്‍ഢ്യ സമിതി ഇന്ന് കണ്ണൂര് സ്‌പോട്‌സ് കൗണ്‍സില് ഹാളില് നടത്താനിരുന്ന സംസ്ഥാനതല യോഗത്തിന് അവസാന നിമിഷം അധികൃതര് വേദി നിഷേധിച്ചത് വിവാദത്തില്. ഇക്കഴിഞ്ഞ ഏപ്രില് 23നായിരുന്നു ഹാള് ബുക്ക് ചെയ്തിരുന്നത്. സമിതി പ്രതിനിധി സി ശശിയുടെ പേരും ഫോണ് നമ്പറും ബുക്കിങ് രജിസ്റ്ററില് രേഖപ്പെടുത്തുകയും ചെയ്തു.\nവാടക മുന്‍കൂറായി നല്‍കേണ്ടതില്ലെന്നും യോഗദിവസം അടച്ചാല് മതിയെന്നുമായിരുന്നു സ്‌പോട്‌സ് കൗണ്‍സില് ജീവനക്കാരന് അന്നു പറഞ്ഞത്. തുടര്‍ന്ന് യോഗത്തിന്റെ തയ്യാറെടുപ്പുകള് നടത്തിവരിയായിരുന്നു സംഘാടകര്. ദേശീയപാത ഉള്‍പ്പെടെ വികസന പദ്ധതികള്‍ക്കായി സംസ്ഥാനത്തുടനീളം കുടിയൊഴിപ്പിക്കപ്പെടുന്നവരുടെ നേതൃത്വത്തില് രൂപീകരിച്ച സമരസംഘടനകളുടെ പ്രതിനിധികളെ യോഗത്തിലേക്ക് ക്ഷണിക്കുകയും ചെയ്തു. എന്നാല് ഇന്നലെ രാവിലെ സ്‌പോട്‌സ് കൗണ്‍സില് ഓഫിസില് നിന്ന് ഫോണില് ശശിയെ വിളിച്ച്, കൗണ്‍സിലിന്റെ അടിയന്തര യോഗമുള്ളതിനാല് ഹാള് വിട്ടുതരാനാവില്ലെന്ന് അറിയിക്കുകയായിരുന്നു. യാതൊരു മുന്നറിയിപ്പുമില്ലാതെ അവസാന നിമിഷം ഹാള് നിഷേധിച്ചതിലെ ബുദ്ധിമുട്ടുകള് സംഘാടകര് ധരിപ്പിച്ചെങ്കിലും അതൊന്നും തങ്ങള്‍ക്കറിയേണ്ട എന്നായിരുന്നു മറുപടി. ഒടുവില്, ബുക്കിങിനായി അപേക്ഷാഫോറം പൂരിപ്പിച്ചുനല്‍കിയില്ലെന്ന കാരണം പറഞ്ഞ് ജീവനക്കാരന് ഫോണ് കട്ട് ചെയ്യുകയായിരുന്നു. ഇതേത്തുടര്‍ന്ന് യോഗം കണ്ണൂര് റെയിന്‍ബോ ടൂറിസ്റ്റ് ഹോമിലേക്ക് മാറ്റി. ഇന്നു രാവിലെ 10.30ന് ചേരുന്ന യോഗത്തില് ലോങ് മാര്‍ച്ച് ഉള്‍പ്പെടെയുള്ള ഭാവിപരിപാടികള് ചര്‍ച്ച ചെയ്യും.\nസിപിഎം നേതൃത്വത്തിന്റെ സമ്മര്‍ദമാണ് സ്‌പോട്‌സ് കൗണ്‍സില് ഹാള് നിഷേധിക്കാന് കാരണമെന്ന് ഐക്യദാര്‍ഢ്യ സമിതി ആരോപിച്ചു. കീഴാറ്റൂര് സമരത്തോട് സിപിഎം തുടരുന്ന അസഹിഷ്ണുതയ്ക്ക് പുതിയ തെളിവാണിത്. ഇതുകൊണ്ടൊന്നും സമരവീര്യത്തെ തളര്‍ത്താനാവില്ലെന്നും അവര് വ്യക്തമാക്കി.\nകീഴാറ്റൂരില് വയല് നികത്തി ദേശീയപാത ബൈപാസ് നിര്‍മിക്കുന്നതിനെതിരേ സമരത്തിലുള്ള വയല്‍ക്കിളി കര്‍ഷക കൂട്ടായ്മയെ സഹായിക്കാനാണ് വിവിധ പരിസ്ഥിതി-പൗരാവകാശ സംഘടനകള് ചേര്‍ന്ന് ഡോ. ഡി സുരേന്ദ്രനാഥ് ചെയര്‍മാനായി ഐക്യദാര്‍ഢ്യ സമിതി രൂപീകരിച്ചത്. ഇവര് മാര്‍ച്ച് 25ന് കേരളം കീഴാറ്റൂരിലേക്ക് എന്ന പേരില് സംഘടിപ്പിച്ച ബഹുജന മാര്‍ച്ച് ശ്രദ്ധേയമായിരുന്നു. വിവിധ ജില്ലകളില് നിന്നെത്തിയ പരിസ്ഥിതി-പൗരാവകാശ പ്രവര്‍ത്തകരും വിവിധ രാഷ്ട്രീയപ്പാര്‍ട്ടി നേതാക്കളും പ്രവര്‍ത്തകരും ഉള്‍പ്പെടെ ആയിരങ്ങളാണു അണിനിരന്നത്\nഈരാറ്റുപേട്ടയില് അധികൃതരുടെ കണ്ണുവെട്ടിച്ച് മണലൂറ്റ് വ്യാപകം\nറെയില്‍വേ സ്റ്റേഷന് റോഡ് തകര്‍ന്നിട്ടും അധികാരികള്‍ക്ക് അനക്കമില്ല\nപ്രളയം തകര്‍ത്ത പാലം പുനര്‍നിര്‍മിച്ചു\nബാര്‍ബര്‍ഷോപ്പുടമയെ മര്‍ദ്ദിച്ച സംഭവംമൂന്നുപേര് അറസ്റ്റില്; സിഐയെകൈയേറ്റം ചെയ്യാന് ശ്രമം


മാര്‍ച്ച് 23ന് ലോക്ക്ഡൗണ് പ്രഖ്യാപിച്ച രാജ്യം കഴിഞ്ഞ ആഴ്ചയാണ് ഇളവുകള് പ്രഖ്യാപിച്ചത്\nമെയ് മാസത്തിലെ അവാസാന രണ്ട് ആഴ്ചകൡ കൊറോണാവൈറസിന് പോസിറ്റീവായി കണ്ടെത്തിയ ഏകദേശം 53,000 ആളുകളില് കാല്‍ശതമാനത്തില് താഴെ ആളുകള്‍ക്ക് മാത്രമാണ് രോഗലക്ഷണങ്ങള് കണ്ടതെന്ന് നാഷണല് സ്റ്റാറ്റിസ്റ്റിക്‌സ് ഓഫീസ്. 2020 മെയ് 17 മുതല് മെയ് 30 വരെയുള്ള സമയങ്ങളില് ജനസംഖ്യയിലെ 0.1 ശതമാനത്തിന് കൊവിഡ്-19 പിടിപെട്ടിരുന്നു. ഇത് ഇംഗ്ലണ്ടില് ഏകദേശം 53,000 പേരായി കണക്കാക്കാം, ഒഎന്‍എസ് പറയുന്നു.\nകൊറോണ പോസിറ്റീവായി കണ്ടെത്തിയവരില് 29 ശതമാനം പേര്‍ക്ക് മാത്രമാണ് ഏതെങ്കിലും സമയത്ത് ലക്ഷണങ്ങള് കണ്ടിട്ടുള്ളതെന്നും റിപ്പോര്‍ട്ട് കൂട്ടിച്ചേര്‍ത്തു. ഇംഗ്ലണ്ടില് 56 മില്ല്യണാണ് ജനസംഖ്യ. 40,261 പേരുടെ മരണങ്ങളുമായി യൂറോപ്പില് ഏറ്റവും കൂടുതല് ദുരന്തം ഏറ്റുവാങ്ങിയ രാജ്യമായി ബ്രിട്ടന് ഇടംനേടിക്കഴിഞ്ഞു. വൈറസ് മുന്നേറ്റം കുറിയ്ക്കുന്ന അമേരിക്ക മാത്രമാണ് ഇവര്‍ക്ക് മുന്നിലുള്ളത്.\nമാര്‍ച്ച് 23ന് ലോക്ക്ഡൗണ് പ്രഖ്യാപിച്ച രാജ്യം കഴിഞ്ഞ ആഴ്ചയാണ് ഇളവുകള് പ്രഖ്യാപിച്ചത്. തിങ്കളാഴ്ച മുതല് ചെറിയ കുട്ടികള് സ്‌കൂളുകളിലേക്ക് മടങ്ങിയെത്തി തുടങ്ങി. ഒഎന്‍എസ് പഠനം അനുസരിച്ച് പത്ത് മുതിര്‍ന്നവരില് നാല് പേര്‍ക്ക് മാത്രമാണ് വീടുകളില് നിന്ന് പുറത്തിറങ്ങുന്നത് സുരക്ഷിതമായി തോന്നുന്നത്. ഇംഗ്ലണ്ടില് മൂന്നില് രണ്ട് രക്ഷിതാക്കളും മക്കളെ സ്‌കൂളിലേക്ക് അയയ്ക്കുന്നതില് ആത്മവിശ്വാസം പ്രകടിപ്പിക്കുന്നില്ല.\nഇതിനിടെയാണ് പബ്ലിക് ഹെല്‍ത്ത് ഇംഗ്ലണ്ടും, കേംബ്രിഡ്ജ് യൂണിവേഴ്‌സിറ്റിയും നടത്തിയ പഠനത്തില് കൊവിഡ് രോഗി വൈറസ് പകരുന്ന ആര്-റേറ്റ് നോര്‍ത്ത് വെസ്റ്റിലും, സൗത്ത് വെസ്റ്റിലും അപകടനിലയ്ക്ക് മുകളിലാണെന്ന് കണ്ടെത്തിയത്. ബ്രിട്ടന് മറ്റൊരു പ്രതിസന്ധിയിലേക്ക് പോകാതിരിക്കാന് ആര്-റേറ്റ് ഒന്നില് താഴെയായി നിലനിര്‍ത്തണം.


മര്‍മപ്രധാനമായ പൊതുമേഖല വിറ്റ് തുലയ്ക്കരുത് | Editorial | Deshabhimani | Saturday Feb 27, 2016\nമര്‍മപ്രധാനമായ പൊതുമേഖല വിറ്റ് തുലയ്ക്കരുത്\nവെബ് ഡെസ്‌ക്Updated: Saturday Feb 27, 2016\nഇന്ത്യയുടെ സാമ്പത്തികവ്യവസായ വളര്‍ച്ചയില് നിര്‍ണായക പങ്കുവഹിച്ച മര്‍മപ്രധാന പൊതുമേഖലാ സ്ഥാപനങ്ങളെ വിറ്റ് തുലയ്ക്കാനുള്ള ശ്രമം ആരംഭിച്ചിട്ട് കാലം കുറച്ചായി. ഓരോവര്‍ഷവും ബജറ്റ് കമ്മി നികത്താനുള്ള മാര്‍ഗമായി പൊതുമേഖലാ സ്ഥാപനങ്ങളുടെ ഓഹരിവില്‍പ്പന ഒരു പതിവാക്കിയിരിക്കുന്നു. യുപിഎ ഭരണകാലത്താണ് ഇത് തുടങ്ങിവച്ചത്. എന്‍ഡിഎ അധികാരത്തിലെത്തിയപ്പോള് ഓഹരിവില്‍പ്പനയ്ക്ക് വേഗംകൂടി. ജവാഹര്‍ലാല് നെഹ്റുവിന്റെ കാലത്താണ് പൊതുമേഖല ശക്തിപ്പെടുത്താന് നടപടി സ്വീകരിച്ചത്. ഒന്നാം പഞ്ചവത്സരപദ്ധതിയില് കൃഷിക്കായിരുന്നു പ്രാധാന്യം നല്‍കിയത്. രണ്ടാം പഞ്ചവത്സരപദ്ധതിയില് വ്യവസായത്തിന് പ്രാധാന്യം നല്‍കി. 4800 കോടി രൂപയാണ് രണ്ടാം പഞ്ചവത്സരപദ്ധതിക്ക് നീക്കിവച്ചത്. ഇപ്പോള് രൂപയുടെ മൂല്യം ശോഷിച്ചു. ആഗോളവല്‍ക്കരണനയം ആരംഭിച്ച കാലത്ത് ഒരു ഡോളറിന് 18 രൂപ നല്‍കിയാല് മതിയായിരുന്നെങ്കില്, ഇപ്പോള് 68 രൂപയിലധികം നല്‍കിയാല്‍മാത്രമേ ഒരു ഡോളര് ലഭിക്കൂ. നെഹ്റുവിന്റെ കാലത്താണ് മിശ്രസാമ്പത്തികവ്യവസ്ഥ ആവിഷ്കരിച്ച് നടപ്പാക്കാന് തീരുമാനിച്ചത്. പതിനെട്ടോളം വ്യവസായങ്ങള് പൊതുമേഖലയ്ക്ക് മാറ്റിവച്ചു. ഭിലായ്, ദുര്‍ഗാപുര്, റൂര്‍ക്കില ഇരുമ്പുരുക്ക് വ്യവസായശാലകള്, കല്‍ക്കരിഖനികള്, തീവണ്ടി എന്‍ജിന് നിര്‍മാണശാല, കപ്പല്‍നിര്‍മാണശാല, ഡിഡിടി ഫാക്ടറി എന്നിവയെല്ലാം പൊതുമേഖലയില് ആരംഭിച്ചു. ഘനവ്യവസായങ്ങള് വ്യവസായവളര്‍ച്ചയ്ക്ക് അനിവാര്യമാണെന്ന് കണ്ടുകൊണ്ടാണ് അവ പൊതുമേഖലയില് ആരംഭിക്കാന് തീരുമാനിച്ചത്. തൊള്ളായിരത്തി അമ്പതുകളില് സ്വകാര്യവ്യവസായികള്‍ക്ക് ഘനവ്യവസായത്തില് മൂലധനമിറക്കാന് കഴിയുമായിരുന്നില്ല. ഇത് പൊതുമേഖലയില് വന്‍കിടയും തന്ത്രപ്രധാനവുമായ വ്യവസായങ്ങള് ആരംഭിക്കാന് പ്രേരണയായി. വി കെ കൃഷ്ണമേനോന് രാജ്യരക്ഷാമന്ത്രിയായിരുന്ന കാലത്ത് ആയുധനിര്‍മാണം പൂര്‍ണമായും പൊതുമേഖലയിലായിരിക്കണമെന്ന് തീരുമാനിച്ചു. സോഷ്യലിസ്റ്റ് മാതൃകയിലുള്ള സമ്പദ്ഘടനയാണല്ലോ കോണ്‍ഗ്രസ് അംഗീകരിച്ച ആവടി സോഷ്യലിസം. പൊതുമേഖലയെ ഇന്ത്യയുടെ പരിപാവനമായ ക്ഷേത്രങ്ങളാണെന്നാണ് നെഹ്റു വിശേഷിപ്പിച്ചത്. എന്നാല്, രാജീവ് ഗാന്ധിയുടെ കാലത്തുതന്നെ പൊതുമേഖലയുടെ തകര്‍ച്ച ആരംഭിച്ചു. ആഗോളവല്‍ക്കരണം, സ്വകാര്യവല്‍ക്കരണം, ഉദാരവല്‍ക്കരണം തുടങ്ങിയ സാമ്രാജ്യത്വ സാമ്പത്തികനയം 1991ല് ആരംഭിച്ചതോടെ സ്വകാര്യവല്‍ക്കരണത്തിന് ആക്കംവര്‍ധിച്ചു. സോവിയറ്റ് മാതൃകയിലുള്ള പൊതുമേഖലയ്ക്കും പഞ്ചവത്സരപദ്ധതിക്കും ജനസംഘം അന്നുതന്നെ എതിരായിരുന്നു. നരേന്ദ്ര മോഡി അധികാരത്തില് വന്നതോടെ പഞ്ചവത്സരപദ്ധതിതന്നെ ഉപേക്ഷിച്ച് നിതി ആയോഗ് എന്ന സംവിധാനമാണ് പകരം കൊണ്ടുവന്നത്. ആസൂത്രണം വേണ്ടെന്നായി മോഡിനയം. പുതിയ സാഹചര്യത്തില് പൊതുമേഖല സംരക്ഷിക്കുന്നത് വളരെ പ്രയാസകരമായി മാറി.\nഓഹരിവിറ്റഴിക്കലിനായി നിയമിക്കപ്പെട്ട സെക്രട്ടറി നീരജ്കുമാര് ഗുപ്ത പറഞ്ഞത്, നഷ്ടത്തിലായ പൊതുമേഖലാ സ്ഥാപനങ്ങള്‍മാത്രമല്ല ലാഭത്തിലുള്ള തന്ത്രപ്രധാനമായ വ്യവസായസ്ഥാപനങ്ങളുള്‍പ്പെടെ സ്വകാര്യമേഖലയ്ക്ക് വില്‍ക്കുമെന്നാണ്. ഏതെല്ലാം കമ്പനികളാണ് വില്‍ക്കുന്നതെന്ന ചോദ്യത്തിന് ഗുപ്ത പറഞ്ഞത്, ധനമന്ത്രിയും പ്രധാനമന്ത്രിയും തീരുമാനിക്കുന്നതനുസരിച്ച് അദ്ദേഹം പ്രവര്‍ത്തിക്കുമെന്നാണ്. 2016 മാര്‍ച്ച് 31നകം ഓഹരിവില്‍പ്പനയിലൂടെ 69,500 കോടി രൂപയുടെ വരുമാനമാണ് പ്രതീക്ഷിക്കുന്നത്. ഇതുമായി ബന്ധപ്പെട്ട് പല കണക്കുകളും പുറത്തുവന്നിട്ടുണ്ട്. അതെന്തായിരുന്നാലും പൊതുമേഖലാ വ്യവസായസ്ഥാപനങ്ങള് ഭാഗികമായോ പൂര്‍ണമായോ വിറ്റഴിക്കാന്‍തന്നെയാണ് മോഡിസര്‍ക്കാരിന്റെ തീരുമാനം. പൊതുമേഖലാ എണ്ണക്കമ്പനികള് വന് ലാഭമുള്ളതാണ്. അവയുടെ ഓഹരിയാണ് ഇപ്പോള് വിറ്റഴിക്കാന് തീരുമാനിച്ചത്. ഉദ്യോഗസ്ഥമേധാവികളുടെ തീരുമാനങ്ങള് മറികടന്ന് എല്ലാ തടസ്സങ്ങളും തട്ടിമാറ്റി പൊതുമേഖലാ സ്ഥാപനങ്ങളുടെ ഓഹരി എളുപ്പത്തില് വിറ്റഴിക്കാന്‍തന്നെയാണ് തീരുമാനം. ഫെബ്രുവരി അഞ്ചിന്റെ ഹിന്ദു ദിനപത്രത്തില് ഇതുമായി ബന്ധപ്പെട്ട് ഒരു വാര്‍ത്ത വന്നിട്ടുണ്ട്. മാര്‍ച്ച് 29ന് അവതരിപ്പിക്കുന്ന കേന്ദ്ര ബജറ്റില് പൊതുമേഖലയുടെ വില്‍പ്പനയെപ്പറ്റിയുള്ള പ്രഖ്യാപനം ഉണ്ടായിരിക്കുമെന്നാണ് മാധ്യമങ്ങള് റിപ്പോര്‍ട്ട് ചെയ്തത്.\nപൊതുമേഖലാ വ്യവസായസ്ഥാപനങ്ങള് വിറ്റ് തുലയ്ക്കാനുള്ള മോഡിസര്‍ക്കാരിന്റെ നയത്തെ സിഐടിയു അപലപിച്ചിരിക്കുന്നു. ഇതിനെതിരായി ദേശവ്യാപകമായ പ്രക്ഷോഭം അഴിച്ചുവിടാന് സിഐടിയു ആഹ്വാനംചെയ്തിട്ടുണ്ട്. കടുത്ത സാമ്പത്തികഞെരുക്കം അനുഭവപ്പെടുന്ന ഇന്നത്തെ നിലയില് കമ്മി നികത്താനുള്ള മാര്‍ഗമായി ഓഹരിവിറ്റഴിക്കല് സ്വീകരിക്കാനാണ് കേന്ദ്ര സര്‍ക്കാരിന്റെ നീക്കം. പൊന്മുട്ടയിടുന്ന താറാവിനെ കൊല്ലുകയെന്നാണ് മോഡിസര്‍ക്കാരിന്റെ നയം. ഇത് ഇന്ത്യയുടെ ഭാവിയെ പ്രതികൂലമായി ബാധിക്കുമെന്നതില് സംശയം വേണ്ടാ. സാമ്രാജ്യത്വശക്തികളെ ആശ്രയിക്കാതെ ഇന്ത്യക്ക് സ്വന്തം കാലില് നില്‍ക്കാനുള്ള ശക്തി പകരുന്നതാണ് പൊതുമേഖലയുടെ സംരക്ഷണവും വളര്‍ച്ചയും. പൊതുമേഖല സംരക്ഷിക്കേണ്ടതും വളര്‍ത്തേണ്ടതും രാജ്യസ്നേഹികളായ എല്ലാവരുടെയും കടമയാണ്. സാമ്രാജ്യത്വ സാമ്പത്തികനയം കൂറോടെ നടപ്പാക്കുകയും പുത്തന്‍കോളനിവ്യവസ്ഥ നടപ്പാക്കുകയും ചെയ്യുന്ന ദേശസ്നേഹമില്ലാത്തവരെയാണ് തൊഴിലാളിവര്‍ഗവും ജനങ്ങളും തിരിച്ചറിയേണ്ടത്. സിഐടിയു നല്‍കിയ ആഹ്വാനം വളരെ പ്രധാനപ്പെട്ടതാണ്. റെയില് ബജറ്റ് അവതരിപ്പിച്ചപ്പോള് ദല്‍ഹൌസി പ്രഭുവിന്റെ കാലത്ത് ദേശസാല്‍ക്കരിച്ച റെയില്‍വേയുടെ സ്വകാര്യവല്‍ക്കരണം കൂടുതല് വ്യക്തമായിക്കഴിഞ്ഞു


'ക്രിക്കറ്റ് കുട്ടിക്കളിയല്ല'; പന്തിനും യുവിക്കും എതിരെ ആഞ്ഞടിച്ച് ഓസീസ് മുന് താരം\nMumbai, First Published 25, Sep 2019, 4:01 PM IST\nഎം എസ് ധോണി ഒരു സുപ്രഭാതത്തില് സൂപ്പര് താരമായതല്ല. അദേഹത്തിന് പകരക്കാരന് വരാനും കുറച്ച് വര്‍ഷങ്ങളെടുക്കും എന്നായിരുന്നു പന്തിനെ പിന്തുണച്ച് യുവിയുടെ വാക്കുകള്.\nമുംബൈ: ഋഷഭ് പന്തിന് തിളങ്ങാന് കൂടുതല് സമയം നല്‍കണമെന്ന് വാദിക്കുന്ന യുവ്‌രാജ് സിംഗിന് ഓസീസ് മുന് താരം ഡീന് ജോണ്‍സിന്‍റെ മറുപടി. ക്രിക്കറ്റ് കുട്ടിക്കളിയല്ലെന്നും മുതിര്‍ന്നവരുടെ മത്സരമാണ് എന്നുമാണ് പന്തിനെയും യുവിയെയും വിമര്‍ശിച്ച് ഡീനിന്‍റെ ട്വീറ്റ്.\n'എം എസ് ധോണി ഒരു സുപ്രഭാതത്തില് സൂപ്പര് താരമായതല്ല. അദേഹത്തിന് പകരക്കാരന് വരാനും കുറച്ച് വര്‍ഷങ്ങളെടുക്കും. ടി20 ലോകകപ്പിന് ഒരു വര്‍ഷം ബാക്കിയുണ്ട്. ഈ സമയം ഏറെയാണ്. ഋഷഭ് പന്തില് നിന്ന് എത്രത്തോളം മികച്ച പ്രകടനം ലഭിക്കും എന്നത് അദേഹത്തിന്‍റെ മാനസികാവസ്ഥാ അനുസരിച്ചിരിക്കും. പന്തിന്‍റെ മാനസികാവസ്ഥ മനസിലാക്കി വേണം പദ്ധതി തയ്യാറാക്കാന്. തുടക്കത്തിലെ അടിച്ചമര്‍ത്താനാണ് ശ്രമിക്കുന്നതെങ്കില് അയാളിലെ മികച്ച പ്രകടനം നമുക്ക് കാണാനാവില്ല. പരിശീലകര്‍ക്കും ക്യാപ്റ്റനും പന്തിന്‍റെ ബാറ്റിംഗില് ഏറെ മാറ്റങ്ങള് വരുത്താനാകും' എന്നുമാണ് യുവി കഴിഞ്ഞ ദിവസം വ്യക്തമാക്കിയത്.\nഎന്നാല് യുവ്‌രാജിനെ വിമര്‍ശിച്ചുള്ള ഡീന് ജോണ്‍സിന്‍റെ വാക്കുകളിങ്ങനെ. തെറ്റുകള് വരുത്തുന്ന മറ്റ് യുവതാരങ്ങളില് നിന്ന് ഋഷഭ് പന്തിന് എന്ത് വ്യത്യാസമാണുള്ളത്. ഇത് മുതിര്‍ന്നവരുടെ മത്സരമാണ്. പന്ത് യുവാവാണ് എന്ന് മനസിലാക്കുന്നു. എന്നാല് എങ്ങനെ പ്രകടനം മെച്ചപ്പെടുത്താമെന്ന് പന്ത് തിരിച്ചറിയണമെന്നും അദേഹം ട്വീറ്റ് ചെയ്തു.\nഓള്‍റൗണ്ടര് വിജയ് ശങ്കറിന് പരിക്കേറ്റ് പുറത്തായതോടെയാണ് ഋഷഭ് പന്തിന് ലോകകപ്പ് ടീമിലേക്ക് വഴിയൊരുങ്ങിയത്. ലോകകപ്പിന് ശേഷം ഋഷഭ് പന്തിനെ ഇന്ത്യ നാലാം നമ്പറില് ഉറപ്പിച്ചിരുന്നു. എന്നാല് ടീം മാനേജ്‌മെന്‍റിന്‍റെ വിശ്വാസം കാക്കാനാവാത്ത താരം അനാവശ്യ ഷോട്ടുകള് കളിച്ച് തുടര്‍ച്ചയായി പുറത്തായി. അവസാന ആറ് ഇന്നിംഗ്‌സുകളിലും 30ലധികം സ്‌കോര് കണ്ടെത്താന് താരത്തിനായില്ല. എം എസ് ധോണി വിശ്രമമെടുത്തതോടെ പന്താണ് ഇപ്പോള് ഇന്ത്യയുടെ വിക്കറ്റ് കാക്കുന്നത്.\nദക്ഷിണാഫ്രിക്കയ്‌ക്ക് എതിരെ നടന്നുകൊണ്ടിരിക്കുന്ന പരമ്പരയിലും പന്ത് നിരാശനാക്കി. ആദ്യ ടി20 മഴമൂലം ഉപേക്ഷിച്ചപ്പോള് രണ്ടാം മത്സരത്തില് നാല് റണ്‍സും മൂന്നാം ടി20യില് 19 റണ്‍സുമായിരുന്നു പന്തിന്‍റെ സമ്പാദ്യം. ഇതോടെ പന്തിന് പകരക്കാരനായി സഞ്‌ജു സാംസണ്, ഇഷാന് കിഷന് എന്നിവരെ പരിഗണിക്കണമെന്ന ആവശ്യം ശക്തമായി. ഇതിനിടെയാണ് പന്തിനെ പിന്തുണച്ച് മുന് താരം യുവ്‌രാജ് സിംഗ് പരസ്യമായി രംഗത്തെത്തിയത്.\nLast Updated 25, Sep 2019, 4:08 PM IST\nDean Jones Rishabh\nDean Jones Yuvi\nDean Jones Yuvraj


വാര്‍ഷികത്തിന് ത്രിദിന ആഘോഷമാണ് കേന്ദ്രസര്‍ക്കാര് പ്രഖ്യാപിച്ചിരിക്കുന്നത്. ആഘോഷപരിപാടികള് നടത്തണമെന്ന് യു.ജി.സിയും നിര്‍ദേശം നല്‍കിയിട്ടുണ്ട്.\n29 Sep, 2018 at 02:15 AM\nനിയന്ത്രണ രേഖ കടന്ന് പാക് അധീന കശ്മീരില് ഇന്ത്യന് സേന നടത്തിയ മിന്നലാക്രമണത്തിന്2വയസ്സ്. വാര്‍ഷികത്തിന് ത്രിദിന ആഘോഷമാണ് കേന്ദ്രസര്‍ക്കാര് പ്രഖ്യാപിച്ചിരിക്കുന്നത്. ആഘോഷപരിപാടികള് നടത്തണമെന്ന് യു.ജി.സിയും നിര്‍ദേശം നല്‍കിയിട്ടുണ്ട്. ഒന്നാം വാര്‍ഷിക ദിനത്തില് കാര്യമായ ആഘോഷം നടത്താത്ത എന്‍ഡിഎ സര്‍ക്കാരിന്റെ പുതിയ നീക്കം ലോക്സഭ തെരഞ്ഞെടുപ്പ് ലക്ഷ്യം വച്ചാണെന്നാണ് വിലയിരുത്തല്.\nജോദ്പൂര് സേന കേന്ദ്രത്തില് ത്രിദിന പ്രദര്‍ശനമായ പരാക്രം പര്‍വ് പ്രധാനമന്ത്രി നരേന്ദ്രമോദി ഉദ്ഘാടനം ചെയ്തായിരുന്നു ആഘോഷങ്ങള്‍ക്ക് തുടക്കമിട്ടത്. പ്രതിരോധമന്ത്രി നിര്‍മ്മല സീതാരാമന്, ദേശീയ സുരക്ഷ ഉപദേഷ്ടാവ് അജിത് ദോവല്, കര-വ്യോമ- നാവികസേന മേധാവിമാര് തുടങ്ങിയവരും ചടങ്ങിനെത്തിയിരുന്നു. ഇന്ത്യാഗേറ്റിലും പരിപാടി സംഘടിപ്പിച്ചിരുന്നു. പാകിസ്താനുമുന്നില് സൈനിക ശക്തി തെളിയിക്കുമെന്ന് പ്രതിരോധമന്ത്രി നിര്‍മ്മല സീതാരാമന് പറഞ്ഞു.\nയു.ജി.സി, സര്‍വകലാശാലകള്‍ക്കും ഉന്നത വിദ്യാഭ്യാസസ്ഥാപനങ്ങള്‍ക്കും മിന്നലാക്രമണ വാര്‍ഷികം ആചരിക്കണമെന്ന് നിര്‍ദേശം നല്‍കിയിട്ടുണ്ട്. നിര്‍ബന്ധിത പരിപാടി ബഹിഷ്കരിക്കാനാണ് പ്രതിപക്ഷ പാര്‍ട്ടികളുടെയും പോഷക സംഘടനകളുടെയും തീരുമാനം.\nഇന്ത്യന് സൈന്യത്തിന്റെ നേട്ടങ്ങളെ രാഷ്ട്രീയമായി മുതലെടുക്കാനുള്ള നീക്കമാണ് മോദി സര്‍ക്കാര് നടത്തുന്നതെന്നും പ്രതിപക്ഷ പാര്‍ട്ടികള് ആരോപിച്ചു. ആഘോഷത്തിന്റെ ഭാഗമായി നാവിക - വ്യോമ സേനകളുടെ പ്രത്യേക പരിപാടികളുമുണ്ട്.


Man loses Rs 1.10 lakh to card cloning! Here's how you can protect yourself - Malayalam Goodreturns\n» എടിഎം കാർഡ് ഉപയോഗിക്കുന്നവർ ജാഗ്രതൈ! സർക്കാർ ജീവനക്കാർക്ക് രണ്ട് ലക്ഷം രൂപ വീതം നഷ്ടപ്പെട്ടു\nUpdated: Friday, April 19, 2019, 10:11 [IST]\nഡെബിറ്റ്, ക്രെ‍ഡിറ്റ് കാർഡുകൾ ഉപയോഗിക്കുന്നവർ സൂക്ഷിക്കുക. കാർഡ് വിവരങ്ങൾ ചോർത്തിയുള്ള തട്ടിപ്പുകൾ വ്യാപകം. ലക്നൗവിൽ മൂന്ന് സർക്കാർ ജീവനക്കാർക്ക്2ലക്ഷം രൂപ വീതമാണ് നഷ്ട്ടപ്പെട്ടത്. ഒരാൾക്ക് 1.1 ലക്ഷം രൂപയും നഷ്ട്ടപ്പെട്ടു.\nതട്ടിപ്പിൽ 50 ശതമാനം വർദ്ധനവ്\nനോയ്ഡയിൽ മാത്രം ക്രെഡിറ്റ് കാർഡ്, ഡെബിറ്റ് കാർഡ് വിവരങ്ങൾ ചോർത്തിയുള്ള തട്ടിപ്പുകൾ 50 ശതമാനം വർദ്ധിച്ചതായാണ് റിപ്പോർട്ട്. അക്കൗണ്ടിൽ നിന്ന് പണം നഷ്ട്ടപ്പെട്ടതിന് ശേഷം മൊബൈലിൽ മെസേജ് വരുമ്പോഴാണ് തട്ടിപ്പ് നടന്ന വിവരം പലരും അറിയുന്നത്.\nകാർഡ് ക്ലോണിംഗ് നടത്തിയാണ് തട്ടിപ്പ് നടത്തുന്നത്. അതായത് കാർഡ് നമ്പർ, സിവിവി, പിൻ, എക്സ്പയറി ഡേറ്റ് മുതലായ കാർഡ് വിശദാംശങ്ങൾ ചോർത്തി നടത്തുന്ന തട്ടിപ്പ്.\nചിപ്പുള്ള കാർഡുള്ള ഇഎംവി കാർഡുകൾ അടുത്തിടെ ആർബിഐ നിർബന്ധമാക്കിയിരുന്നു. ഇത്തരം കാർഡുകൾ ആരെങ്കിലും സ്കാൻ ചെയ്യാൻ ശ്രമിച്ചാൽ എൻക്രിപ്റ്റ് ചെയ്ത വിവരം മാത്രമേ ലഭിക്കുകയുള്ളൂ. അതിനാൽ മാഗ്സ്ട്രിപ് കാർഡുകളേക്കാൾ സുരക്ഷിതമാണ് ഇഎംവി ചിപ്പ് കാർഡുകൾ.\nപൊതുസ്ഥലത്ത് കാർഡ് ഉപയോഗിക്കുമ്പോൾ സൂക്ഷിക്കുക\nപൊതുസ്ഥലങ്ങളിൽ വച്ച് കാർഡ് ഉപയോഗിക്കുമ്പോൾ സൂക്ഷിക്കുക. ഒളി കാമറകൾ നിങ്ങളുടെ കാർഡ് നമ്പർ, കാർഡ് വിശദാംശങ്ങൾ എന്നിവ രേഖപ്പെടുത്തുന്നുണ്ടോയെന്ന് പരിശോധിക്കുക. എടിഎം മെഷീനിൽ പിൻ നമ്പർ നൽകുമ്പോഴും മറ്റാരും കാണുന്നില്ലെന്ന് ഉറപ്പു വരുത്തുക.\nനിങ്ങളുടെ കാർഡ് ക്ലോൺ ചെയ്തിട്ടുണ്ടെങ്കിൽ തട്ടിപ്പു നടന്നതിനു ശേഷം ബാങ്കിന്റെ അക്കൗണ്ട് ബാലൻസ് സ്റ്റേറ്റ്മെന്റ് ലഭിച്ചതിന് ശേഷം മാത്രമേ മനസ്സിലാകൂ. അതിനാൽ എല്ലായ്പ്പോഴും ബാങ്ക് അലേർട്ടുകൾ പരിശോധിക്കുക.\nലോക്ക്ഡൗണിൽ എടിഎമ്മിൽ പോകാനാകുമോ? എടിഎമ്മിൽ പോകാതെ കാശ് എങ്ങനെ പിൻവലിക്കാം?\nനിക്ഷേപകർ എടിഎമ്മുകളിലേക്കും ബാങ്കുകളിലേയ്ക്കും ഓടുന്നു, കാശ് പിൻവലിക്കാൻ നെട്ടോട്ടം\nഎസ്‌ബി‌ഐ എടി‌എം കാർഡിന് കേട്പാട് സംഭവിച്ചോ? പുതിയ കാർഡിന് അപേക്ഷിക്കാൻ നാല് വഴികൾ\nRead more about: atm card fraud എടിഎം തട്ടിപ്പ്\nMan loses Rs 1.10 lakh to card cloning! Here's how you can protect yourself\nCard cloning has becomeamenace in the past couple of years. In fact, in the past few months, several cybercrime incidents involving card cloning have come to light. On Sunday, three government employees lost Rs2lakh in three separate cases of card cloning in Lucknow. One of the victims lost Rs 1.10 lakh in the incident.


തത്സമയം ചില കുറിപ്പുകള് | Iringattiri Drops\nതത്സമയം ചില കുറിപ്പുകള്\nഎന്റെ പൊന്നേ !\nഇടക്ക് അപൂര്‍വം സമയങ്ങളില് ഞാന് അവളെ\n'എന്റെ പൊന്നേ .. ' എന്ന് വിളിക്കും .\nഅന്നേരം അവളുടെ മുഖത്ത് പ്രണയം പൂക്കും . പ്രസാദം ഓളമിടും .\nമിനിഞ്ഞാന്ന് വാര്‍ത്ത കേള്‍ക്കുന്നതിനിടെ 'സ്വര്‍ണ്ണ വാര്‍ത്ത 'ക്കിടയില്\nഞാന് അവളെ 'എന്റെ പൊന്നേ ' എന്നൊന്ന് നീട്ടി വിളിച്ചു .\nരൂക്ഷമായ ഒരു നോട്ടം നോക്കി അവള് ,\nഇത്ര തീവ്രമായ ഒരു നോട്ടം മുമ്പൊന്നും എനിക്ക് 'കിട്ടി'യിട്ടില്ല . :)\nഎനിക്ക് ഫേസ് ബുക്കിലിടാന് ആകെ അറിയാവുന്ന ചിഹ്നം സ്മൈലി മാത്രമായിരുന്നു .\nപിന്നീട് ഇപ്പോള് അടുത്താണ് കൂടുതല് ചിഹ്നങ്ങളെ അറിയുന്നത് . അക്കൂട്ടത്തില് ഏറെ ഇഷ്ടം തോന്നിയത് രണ്ടു പേരോട് .\nഒന്ന് അന്നും ഇന്നും വേണ്ടിടത്തും വേണ്ടാത്തിടത്തും, ഇഷ്ടം പോലെയും കഷ്ടം പോലെയും ഉപയോഗിച്ചു വന്നിരുന്ന നമ്മുടെ പ്രിയങ്കരനായ സ്മൈലി . :)\nരണ്ടാമത് കണ്ടാല് തന്നെ ഒരു പ്രത്യേക തരം പ്രണയം തോന്നിപ്പിക്കുന്ന ഹൃദയത്തിന്റെ ആകൃതിയിലുള്ള സ്നേഹ ചിഹ്നം .\nസ്മൈലിയിട്ട് മടുത്തിരിക്കുമ്പോള് ആണ് എനിക്ക് 'ഹൃദയം ' കിട്ടുന്നത് .\nപിന്നെ സ്മൈലിയെ തത്ക്കാലം മൊഴി ചൊല്ലി , 'ഹൃദയത്തെ' പിടിച്ചു .\nമൊഴി ചൊല്ലുന്നതിലേറെ എളുപ്പമാണ് ഇപ്പോള് മൊഴി മാറ്റം . അത് കൊണ്ട് നോ പ്രോബ്ലം .\nഅത് കിട്ടിയ ഊറ്റത്തില് ഞാന് പലയിടത്തും 'അവനെ ' കൊണ്ട് പോയി നിക്ഷേപിച്ചു . പുതിയത് വല്ലതും കിട്ടിയാല് പിന്നെ അങ്ങനെയാണല്ലോ . പഴയത് പിന്നെ ആര്‍ക്കു വേണം ?\nഅപ്പോഴാണ് ചില കൂട്ടുകാര് എന്റെ പിറകെ കൂടുന്നത് . ഈ വയസ്സാം കാലത്തും ഇതിന്റെ പിന്നാലെയാണോ നിങ്ങള് എന്നാണ് ചോദ്യം . അപ്പോഴാണ് എനിക്ക് വയസ്സായി എന്നും നമുക്കൊന്നും ഈ ചിഹ്നത്തിന്റെ അരികത്തു കൂടി പോകാന് പോലും പാടില്ലെന്നും മനസ്സിലാകുന്നത് . ( ഇവിടെ ഒരു സ്മൈലിക്കു സ്കോപ്പ് ഉണ്ട് :) ! )\nഞാന് അവരോടു പറഞ്ഞു : മക്കളെ , ഇത് ഹൃദയത്തിന്റെ ചിഹ്നം ആണ് . വയസ്സ് കൂടും തോറും അതിനോട് ഇഷ്ടം കൂടും . അത് പണി മുടക്കിയാല് എല്ലാ പണിയും മുടങ്ങും ..\nപിന്നെ ചില പിള്ളേര്‍ക്കും 'പിള്ളി 'കള്‍ക്കും അതിനു ഒരേ ഒരു അര്‍ഥം മാത്രമേ അറിയൂ ..\nഒരു മനുഷ്യന് ഈ ലോകത്ത് ലഭിക്കാവുന്ന ഏറ്റവും വലിയ സൗഭാഗ്യം മരണം വരെ അവന്റെ അവയവങ്ങള് അവന്റെ കൂടെ നില്ക്കുക എന്നതാണ് .\nനാമറിയാതെ നമ്മുടെ ശരീരത്തില് ആരൊക്കെ എങ്ങനെയൊക്കെ പ്രവര്‍ത്തിക്കുന്നുണ്ട് എന്ന് നമുക്ക് ഒരു നിശ്ചയവുമില്ല . അതില് ഏതെങ്കിലും ഒന്ന് പണി മുടക്കിയാല് തീര്‍ന്നു കഥ .\nഎത്ര വിലപിടിച്ച അവയവങ്ങളുമായി ആണ് നാം നടക്കുന്നത് ?\nന്തായാലും നഷ്ടപ്പെടുമ്പോഴേ നഷ്ടത്തിന്റെ വില അറിയൂ ..\nഹൃദയമേ നിന്നെയല്ലാതെ ഞാന് ആരെയാണ് പ്രണയിക്കേണ്ടത് ?\nനീ ഒരു നിമിഷം ഒന്ന് റസ്റ്റ് എടുത്താല് പിന്നെ ഞാന് കാലാക്കാലം 'റസ്റ്റില് 'ആവില്ലേ ?\n'ഒരാള് തന്റെ ശരീരത്തെ അറിഞ്ഞാല് അവന് അവന്റെ സൃഷ്ടാവിനെ അറിഞ്ഞു '\nചരിത്രത്തില് ഒരിക്കലും സംഭവിക്കാത്തതും\nഇനി ഒരിക്കലും സംഭവിക്കും എന്ന് പ്രതീക്ഷിക്കാത്തതുമായ ഒരു കാര്യം\nസംഭവിച്ചു കാണുമ്പോള് ആരായാലും ഒന്ന് ചിരിച്ചു പോകും :)\nഇന്നലെ ഒരു പക്ഷെ സംഭവിച്ചത് അതാകും .\nസ്വര്‍ണ്ണ വില വല്ലാതെ താഴുന്നത് കണ്ടപ്പോള്\nസ്വയം അറിയാതെ ഒന്ന് 'കുലുങ്ങി' ചിരിച്ചതാവും ഭൂമി !\nഭൂമിയും ഒരു മാതാവാണല്ലോ :)\nഒരു നുള്ള് ശാമ മതി !\nഒരു പാട് സ്ഥാപനങ്ങളുള്ള ഒരു സമുച്ചയത്തിലാണ് എന്റെ ഓഫീസ് . ഒമ്പതാം നിലയില് . ഓഫീസിന്റെ മെയിന് ഡോറിന് അഭിമുഖമായാണ് എന്റെ ഇരിപ്പിടം . ആര് വന്നാലും അവര് എന്നെയാണ് കണി കാണുക . മിക്ക ദിവസങ്ങളിലും ചില സ്ത്രീകള് വരും . ഫോട്ടോ കോപ്പി എടുക്കാനാണ് . സ്വാഭാവികമായും അവര് എന്നോടാണ് ആ ആവശ്യം പറയുക . ഞാന് ജോലി നിര്‍ത്തി വെച്ച് അവരെ സഹായിക്കും . നമുക്ക് നഷ്ടമൊന്നും ഇല്ലല്ലോ . പിന്നെ ചെറിയ ഒരു സഹായം ചെയ്യലും ആയി.\nഇയ്യിടെ സ്ത്രീകള് വരുന്നത് കാണുമ്പോഴേക്കും ജഹാംഗീര് ഓടിവരും . ഞങ്ങളുടെ 'മുദീര് ഷായ്' ആണ് . ചായ കൊണ്ട് എല്പ്പിക്കപ്പെട്ട മലക്ക് ! ബീഹാരി. ആയിക്കോട്ടെ , അയാള് ചെയ്തോട്ടെ , എന്ന് ഞാനും കരുതി .\nഈ ആവശ്യവുമായി സ്ത്രീകള് വരുമ്പോള് ജഹാംഗീര് ഗ്ലാസ്സും പാട്ടയും ഒക്കെ അവിടെയിട്ട് , ഓടി ചെല്ലും . വല്ലാത്ത ആവേശവും ഇത്തിരി പരവേശവും കാണിക്കും ..\nഇതിനു മാത്രം തിടുക്കം എന്തിന് എന്ന് എനിക്ക് മനസ്സിലായില്ല .\nഇന്ന് അതെനിക്ക് ക്ലിക്ക് ആയി .\nസ്ത്രീകള് വരുമ്പോള് അയാള് അവരുടെ അടുത്തേക്ക് ഓടി ചെല്ലും .\nഫോട്ടോ കോപ്പി എടുക്കേണ്ടവ വാങ്ങിക്കും . എന്നിട്ട് പുറത്തു നില്ക്കാന് പറയും .. കോപ്പി എടുത്തു അതുമായി ടിയാന് ചെല്ലും . അത്രയേ എനിക്ക് കാണാന് പറ്റിയിരുന്നുള്ളൂ . ഇന്ന് പാതി തുറന്നു കിടക്കുന്ന ഡോറിലൂടെ നോക്കുമ്പോള് ആണ് ആവേശത്തിന്റെ ഗുട്ടന്സ് പിടി കിട്ടുന്നത് .\nജഹാംഗീര് ഫോട്ടോ കോപ്പി 'കച്ചവടം ' നടത്തുകയാണ് !\n'ഒരു നുള്ള് ശാമ മതി ഒരു നല്ല ഭാര്യയാവാന് ' എന്ന് ഒരു കറിമസാലയുടെ പരസ്യത്തില് ശ്വേത മേനോന് പറയും പോലെ 'ഒരു നുള്ള് സേവനം മതി നല്ല ഒരു സമ്പാദ്യമാവാന് ' , എന്ന് നല്ല ഈണത്തില് ഞാനും പറഞ്ഞു !\nപ്രവാസികളില് പലരും പുറത്തു നിന്ന് ഒരു ചായ പോലും വാങ്ങികഴിക്കില്ല. ആശയില്ലാഞ്ഞിട്ടൊന്നുമല്ല.\nനാട്ടിലെ സംഖ്യ പന്ത്രണ്ടുമടങ്ങായി വര്‍ധിത വീര്യത്തോടെ ഓര്‍മ്മയില് ഓടി എത്തുന്നത് അപ്പോഴായിരിക്കും.\nഇന്നലത്തെ ഉണക്ക പൊറാട്ട കട്ടന് ചായയില് മുക്കി കടിച്ചു ചവച്ചു പ്രാതല് ഒപ്പിക്കും. രണ്ടു റിയാല് കീശയില് തന്നെ വിശ്രമിക്കും. മസാല ദോശക്കൊക്കെ ആശയുണ്ടാവും ഈ കേശവന്മാര്‍ക്ക്.\nകീശയില് കാശുമുണ്ട്. പക്ഷെ പിശുമനസ്സ് കീശയില് കയ്യിടാന് അനുവദിക്കില്ല. മീശ പിരിച്ചു മുട്ടന്‍വടിയുമായി നില്‍പ്പുണ്ടാവും കാലമാടന് കീശയോരത്ത്.\nഇരുപത്തഞ്ചു കൊല്ലമായി ഗള്‍ഫിലുള്ള ഒരാളെ അടുത്തറിയാം. വസ്ത്രങ്ങള് സൂക്ഷിക്കാനും തൂക്കിയിടാനും മറ്റും വ്യാപകമായി ഉപയോഗിക്കുന്ന , റെക്സിന് കൊണ്ട് നിര്‍മ്മിച്ച ഒരു തോലാബിനു\n( അലമാര) നാല്പതോ അമ്പതോ റിയാല് കൊടുത്താല് മതി. പക്ഷെ ആരെങ്കിലും നാട്ടില് പോവുമ്പോള് ഒഴിവാക്കുന്ന തോലാബാണ് ഇയാളുപയോഗിക്കുക.\nഫ്രൂട്ട് സ് അയാള്‍ക്ക് വലിയ ഇഷ്ടമാണ്. അവ നോക്കിവെള്ളമിറക്കുകയല്ലാതെ ഒരു കിലോ ആപ്പിളോ ബുർ തുഖാലോ (ഓറഞ്ചു) വാങ്ങിക്കഴിക്കില്ല.\nഒരുഹലലക്കും പ്രത്യേകിച്ചൊന്നും അദ്ദേഹം വാങ്ങി കഴിക്കില്ല.\nമറ്റുള്ളവരോടൊപ്പംപുറത്തു പോയി എന്തെങ്കിലും കഴിക്കുന്ന കൂട്ടത്തിലും കാണില്ല അയാളെ.\nബ്രഷും പേസ്റ്റും ഏരിയലുമൊക്കെ മറ്റു മാര്‍ഗങ്ങളൊന്നുമില്ലാത്തതുകൊണ്ട്വാങ്ങിക്കും. അത്രയും ഭാഗ്യം.! രോഗം വന്നാലും, ഇത് തന്നെയാണ് അവസ്ഥ .\nദിവസങ്ങളോളം ചുമച്ചു ചുമച്ചു ചോര ഛര്‍ദ്ദിച്ചാലും സഹമുറിയന്മാരുടെ പ്രാക്കും മുറുമുറുപ്പും ഏറെ സഹിക്കേണ്ടി വന്നാലും അടുക്കളയില് നിന്ന് വല്ല ഇഞ്ചിയോ കുരുമുളകോ ചെറുനാരങ്ങയോ ഒക്കെയെടുത്ത് തല്‍ക്കാലം ശമനമുണ്ടാക്കാന് നോക്കും. എന്നിട്ട് എ.സി ഇല്ലാത്ത വല്ലവരാന്തയിലും ചുരുണ്ട് കൂടിക്കിടക്കും. ആശുപത്രിയില് പോവില്ല. അപ്പോഴേക്കുംപന്ത്രണ്ടു ഇരട്ടി മുട്ടന് വടിയുമായി കീശയോരത്ത് വന്നു നിന്ന് അയാളെവിരട്ടുന്നുണ്ടാവും.\nഎന്നിട്ടിപ്പോള്, ഷുഗറും പ്രഷറും കൊളസ്ട്രോളും മൂലക്കുരുവും മൂത്രക്കല്ലുമായി അത്യാവശ്യം ഭേദപ്പെട്ട തറവാട്ടില് നിന്ന് വരുന്ന നാലഞ്ച് രോഗങ്ങളോടൊപ്പമാണ് ടിയാന്റെ പൊറുതി.\nഎന്നാല് ഇത്തരക്കാരുടെ വീടുകളിലെ അവസ്ഥയോ?\n'പണം പുല്ലെടീ നമുക്കില്ലെടീ'എന്നായിരുന്നു പണ്ട് നാം പാടിയിരുന്നത്. എന്നാലിപ്പോള് 'പണം പുല്ലെടാ നമുക്കുണ്ടെടാ ..' എന്നാ മട്ടിലാണ് കെട്ട്യോളും കുട്ട്യാളും വാരി വിതറുന്നത്..\nഅവരെകുറ്റം പറയാനൊക്കുമോ? അവര്‍ക്ക് നോക്കെത്താദൂരത്ത് കണ്ണുംനട്ട് ഇരിക്കുകയൊന്നും വേണ്ട.. 'ആയിരം, നാലായിരം, എണ്ണായിരം പിന്നെ പത്തായിരം ..' എന്ന പാട്ടും പാടി ഇരുന്നാല് മതി. മാസാമാസം കിറുകൃത്യമായി പറന്നു ചെല്ലുകയല്ലേ പള പള മിന്നുന്ന ഗാന്ധിത്തലകള് ..!\nഇനി ഓള്‍ക്കോ, കുട്ട്യാള്‍ക്കോ, ഒരു ഏനക്കെടോ, ഓക്കാനമോ, തുമ്മിയാല്‍തെറിക്കുന്ന മൂക്കോ, ഒക്കെ വരുന്നുണ്ടെന്നു വിവരം ലഭിച്ചാലോ?\nടെന്‍ഷന് മരം കിടന്നുലയുകയായി. പിന്നെ വിളിയോട് വിളി..\nനാട്ടിലെ ഏറ്റവും വലിയ ഹോസ്പിറ്റലിലേക്ക് തന്നെ വിട്ടോളൂ എന്ന് മൊബൈല് കത്തിച്ചു വിളി. ഓട്ടോക്കൊന്നും പോണ്ട .. കാറ്കിട്ടുമോന്നു നോക്ക്. കാറ്..!\nപണം കായ്ക്കുന്ന മരത്തിന്റെ വേര് ദ്രവിക്കുന്നതിലേറെ ഉത്കണ്‍ഠ പണം സ്വീകരിക്കുന്ന കൈകള്‍ക്കുള്ളിലെ കൊച്ചു പനിചൂടിനാണ് എന്നര്‍ത്ഥം ..\nആവശ്യങ്ങള്‍ക്ക് ചെലവാക്കാനുള്ളതാണ് പണം.\nആവശ്യത്തിനു ഉപയോഗിക്കുന്നില്ലെങ്കില് അത് വെറുംകടലാസ്.\nനമുക്ക് വേണ്ടി നാം ചെലവാക്കുന്നത് മാത്രമാണ് നമ്മുടേത്.\nഞമ്മക്കും പോസ്റ്റണം !\nഅടുത്ത വീട്ടിലെ അടുക്കളയില് നിന്ന് ഇറച്ചി തിളയ്ക്കുന്ന മണം വരുമ്പോള് ഞാന് ഉമ്മാനോട് പറയും :\n'ഉമ്മാ ഓല് ന്ന് എറച്ചി വാങ്ങീക്കുണൂ..'\nഉമ്മ അപ്പോള് എന്നെ ഇങ്ങനെ സമാധാനിപ്പിക്കും :\n'പെരുന്നാള് ബരട്ടെ ഞമ്മക്കും മാങ്ങണം '\nഇന്നിപ്പോള് ഇറച്ചി വാങ്ങിയതിന്റെയും മീന് വാങ്ങിയതിനെറെയും ഒക്കെ മണം ഫേസ് ബുക്കിലൂടെ യാണ് മൂക്ക് തുളച്ചു വരുന്നത് . നാട്ടില് പോയ ചില വന്‍സ്രാവുകള് തങ്ങളേക്കാള് വലിയ മീനും പിടിച്ചു നില്ക്കുന്ന ഫോട്ടോ ഒക്കെയിട്ട് മണപ്പിക്കുക മാത്രമല്ല കൊതിപ്പിക്കുകയും ചെയ്യുന്നു .. :)\n'പെരുന്നാള് വരട്ടെ ഞമ്മക്കും മാങ്ങണം ' എന്ന് ഉമ്മ പറഞ്ഞ പോലെ ,\nഅടുത്ത വെക്കേഷന് വരട്ടെ ഞമ്മക്കും പോസ്റ്റണം !!!\nആഫ്റ്റര് ട്വന്റി ഇയര്‍സ്\nഒരു പത്തിരുപതു വര്‍ഷങ്ങള്‍ക്കു ശേഷം ശേഷം അന്നത്തെ അതിനൂതന സംവിധാനം ഉപയോഗിച്ച് എഴുതാന് സാധ്യതയുള്ള 'ഗൃഹാതുരത്വ'മുണണര്‍ത്തുന്ന ഒരു കുറിപ്പ് ഒരു പക്ഷെ\nമുമ്പ് ഫേസ് ബുക്ക് എന്ന പേരില് ഒരു സോഷ്യല് നെറ്റ് സംവിധാനം ഉണ്ടായിരുന്നു .\nഓര്‍മ്മയില് പോലും മധുരം നിറക്കുന്ന ' ആ ബുക്കില് ' കളഞ്ഞ സമയത്തിനും ചെലവഴിച്ച\nഒഴിവു വേളകള്‍ക്കും കണക്കില്ല . അന്ന് അത് ഒരു ഹരം മാത്രമല്ല ; ജ്വരം തന്നെ ആയിരുന്നു .\nഎന്നാലും ഇന്ന് തിരിഞ്ഞു നോക്കുമ്പോള് എത്ര രസകരമായിരുന്നു ആ കാലം എന്ന് തോന്നിപ്പോകും :)\nനേരം വെളുത്തു എണീറ്റ് ഓടുന്നത് തന്നെ ബുക്കിലെക്കായിരിക്കും .\n'പാത്രീ'ഭൂതനാകുന്നതിനും 'ബ്രഷീ'കരിക്കുന്നതിനും 'കാപ്പി വത്ക്കരണം' നടത്തുന്നതിനും മുമ്പേ വെറും വയറ്റില് ബുക്ക് ഓപ്പണീകരിക്കും. തുറന്ന പാടെ ആദ്യം കണ്ണ് പോകുക കമ്പ്യൂട്ടറിന്റെ ഇടതു വശത്തെ ചെമന്നു കാണുന്ന നമ്പറിലേക്കാണ് :)\nഅവിടെ രണ്ടോ മൂന്നോ അക്കങ്ങള് ഒന്നിച്ചു കണ്ടാല് അന്നത്തെ ദിവസം ധന്യമായി ..\nഅതിനും അപ്പുറത്ത് ഉണ്ടാകും മറ്റൊരു ചുവപ്പന് അക്കക്കോളം .\nആരാണിപ്പോള് സ്വകാര്യം പറയാന് വന്നത് എന്ന ഒരു കിന്നരിപ്പുഴ അപ്പോള് മനസ്സില് ഓളം വെട്ടും .\nഅന്ന് ഇന്നത്തെ പോലെ ചുണ്ടനക്കുമ്പോഴേക്കും അക്ഷരം തെളിയുന്ന പരിപാടിയൊന്നും ആയിട്ടില്ല :)\nഅക്ഷരങ്ങളെ കുത്തിക്കുത്തി വേണം അടിക്കാന് . കീ ബോര്‍ഡ് എന്ന പേരില് ഒരു കുന്ത്രാണ്ടം ഉണ്ടാകും എല്ലാ കമ്പ്യൂട്ടറിനും . അതിന്മേല് വിരലുകള് കൊണ്ട് അടിയോടടി ..\nഎന്നാലും ആ എഴുത്തിനു എന്തൊരു ഹരമായിരുന്നു...! :)\nഫേസ് ബുക്ക് കഥകളെ ക്കുറിച്ച് പറയാന് തുനിഞ്ഞാല് കുറെയെറെയുണ്ട് .\nഒരിക്കല് ഒരുത്തന് ഒരു ഫോട്ടോ പോസ്റ്റ് ചെയ്തു .ഒരു കുരങ്ങന് പത്രം വായിക്കുന്നതാണ് രംഗം . ഞങ്ങളുടെ പത്രം കൂടുതല് ആളുകളിലേക്ക് എന്ന 'തലയില് എഴുത്തും' ഉണ്ട് കൂടെ ..\nഒന്ന് രണ്ടു നല്ല കമന്റുകള്ക്ക് ശേഷം പത്രത്തിന്റെ ഒരു ബദ്ധവൈരിയുടെ കമന്റ് വന്നു .\n'മനുഷ്യര് ഒഴിവാക്കുന്നത് ആണല്ലോ മൃഗങ്ങള് ഉപയോഗിക്കാറ്' ഒരു മൊശകോടന്റെ ആറ്റിക്കുറുക്കിയ കമന്റ് ..\nപിന്നെ അവിടെ നടന്നത് തൃശൂര് പൂരം അല്ല 'കോലാഹലമ്പൂര് ' പൂരം ആണ് .\nഇങ്ങനെ ഇണങ്ങിയും പിണങ്ങിയും ചൂടായും ചൂടാക്കിയും തണുപ്പിച്ചും പരസ്പ്പരം പൊക്കി\nപ്പറഞ്ഞും സൗഹൃദം നുണഞ്ഞും ദൂരെ എവിടെയോ ഇരിക്കുന്ന ഒരാള് തന്റെ അടുത്ത് തന്നെ ഉണ്ട് എന്ന രീതിയില് 'പെരുമാറിയും ...\nഅങ്ങനെയങ്ങനെ എന്ത് രസമായിരുന്നു . സമയം പോകുന്നതെ അറിയില്ല\nഒരു പോസ്റ്റിട്ടാല് പിന്നെ ഒരു സമാധാനവുമില്ല , ലൈക് കിട്ടിയോ കമന്റ് വന്നോ എന്ന ആകാംക്ഷയാണ് പിന്നെ !\nപ്രസവ റൂമിനു പുറത്തു കാത്തു നില്‍ക്കുന്ന ഭര്‍ത്താവിന്റെ മാനസികാവസ്ഥ :)\nഇടയ്ക്കിടെ എത്തിയും പാളിയും പോയി നോക്കല് .. ഒന്നും പറയണ്ട !\nചിലര് എപ്പോള് നോക്കിയാലും ഉണ്ടാകും ഇതിന്റെ മുമ്പില് . അങ്ങനെ ഇരുപത്തി നാല് മണിക്കൂറും തുറന്നു പ്രവര്ത്തിരക്കുന്ന ഒരു അത്യാഹിക്കാരനെ ഒരിക്കല് ഒരാള് കളിയാക്കി .\nനീ ഇരുപത്തി നാല് മണിക്കൂറും ഇവിടെ തന്നെ ആണല്ലോ എന്ന് .. അവനുണ്ടോ വിടുന്നു . ഇരുപത്തി നാല് മണിക്കൂറും ഇവിടെ ആരൊക്കെയുണ്ട് എന്ന് നോക്കാന് രാവും പകലും നീ ഇവിടെ ത്തന്നെയുണ്ടല്ലോ ..\nഅങ്ങിനെ എത്രയെത്ര മറക്കാനാവാത്ത രസകരമായ അനുഭവങ്ങള് .. ഓർമ്മകൾ .\nഅതൊക്കെ ഇന്ന് നഷ്ട ബോധത്തോടെയല്ലാതെ ഓര്‍ക്കാന് കഴിയില്ല :)\nഎന്തു പറയനാണ് ? നഷ്ടപ്പെട്ടതൊന്നും തിരിച്ചു കിട്ടില്ലല്ലോ :)\nദുഷ്ടതേ നിന്റെ പേരോ ?\nഅപകടം പിണഞ്ഞു ചോര വാര്‍ന്നു ബോധമില്ലാതെ കിടക്കുന്ന ഹതഭാഗ്യരെ രക്ഷപ്പെടുത്താന് , അവനവനെ കൊണ്ട് കഴിയുന്നത് എന്തെങ്കിലും ചെയ്യുന്നതിന് പകരം തക്കം നോക്കി അവരുടെ പോക്കറ്റില് കയ്യിട്ടു വാരി കിട്ടിയതൊക്കെ മോഷ്ടിക്കുന്ന ദുഷ്ടന്മാരെ\nഞങ്ങള് കണ്ടിട്ടുണ്ട് . അത്തരം കഥകള് കേട്ടിട്ടുണ്ട് .\nആ ഒരു വൃത്തികെട്ട നിലവാരത്തിലേക്ക് എയര് ഇന്ത്യേ നീ പോകരുതായിരുന്നു .\nപെരുന്നാള് പോലുള്ള ആഘോഷ വേളകള്\nകുടുംബത്തോടൊപ്പം ചെലവഴിക്കാന് ആറ്റു നോറ്റ് ഞങ്ങള് , എങ്ങനെയെങ്കിലും കാശുണ്ടാക്കി പോകാന് നോക്കും . അത്തരം സന്ദര്‍ഭങ്ങളില്\nഅവസരം മുതലെടുത്ത് നീ ഞങ്ങളുടെ പോക്കറ്റടിക്കും . അത് ഞങ്ങള് സഹിക്കും .\nഅവധിക്കാലങ്ങളില് സ്കൂളുകള് അടക്കുമ്പോള് , നാട്ടിലുള്ള ഞങ്ങളുടെ മാതാപിതാക്കളെയും ബന്ധുക്കളെയും ഒരു നോക്ക് കാണാന് ഞങ്ങള്‍പോകുമ്പോഴും ആര്‍ത്തി പൂണ്ട നിന്റെ കൈകള് വീണ്ടും ഞങ്ങളുടെ പോക്കറ്റിലേക്ക് നീണ്ടു വരും . അതും ഞങ്ങള് സഹിക്കും.\nപക്ഷെ , നില്‍ക്കക്കള്ളിയില്ലാതെ , ഗതികേട് കൊണ്ട് ,\nതകര്‍ന്ന മനസ്സും ശൂന്യമായ കീശയുമായി ഇനിയെന്ത് എന്ന് ഒരു നിശ്ചയവുമില്ലാതെ ഞങ്ങള് നാട്ടിലേക്ക് 'നിതാഖാത്തി'നെ ഭയന്ന് ജീവനും കൊണ്ട് ഓടുമ്പോള് , ഈ ഒരു പ്രതിസന്ധി ഘട്ടത്തിലെന്കിലും നിന്നില് നിന്ന് ഞങ്ങള് അല്പം കാരുണ്യം പ്രതീക്ഷിച്ചു . പക്ഷെ നീ നിന്റെ തനിനിറം തന്നെ കാണിച്ചു .\nഎയര് ഇന്ത്യ എന്ന് കേള്‍ക്കുമ്പോള് എന്തൊക്കെപ്പറഞ്ഞാലും , നീ എത്രയൊക്കെ ദ്രോഹിച്ചാലും എവിടെയോ ഒരു നേരിയ ഇഷ്ടം നിന്നോട് ഞങ്ങള്‍ക്ക് ഉണ്ടായിരുന്നു .. പക്ഷെ ....................!!!\nദുഷ്ടതേ , നിന്റെ പേരോ എയര് ഇന്ത്യ ?... !!!!\n*എഫ് ബി യില് പല സമയങ്ങളില് എഴുതിയ ചില തത്സമയ സ്റ്റാറ്റസുകള്\nആറങ്ങോട്ടുകര മുഹമ്മദ് 2013, ഏപ്രിൽ 20 7:48 AM\nഇങ്ങിനെ തുടരുവാന് നാഥന് താങ്കള്‍ക്ക് താക്കത്ത് നല്‍കട്ടെ.\nVinod K.A. 2013, ഏപ്രിൽ 20 9:31 AM\nതത്സമയ സ്റ്റാറ്റസുകള് രസകരമായിരിയ്ക്കുന്നു. ആശംസകള് ..........\nniDheEsH kRisHnaN @ ~അമൃതംഗമയ~ 2013, ഏപ്രിൽ 20 9:43 AM\najith 2013, ഏപ്രിൽ 20 1:40 PM\nസ്റ്റാറ്റസുകള് അലൈവ് & കിക്കിംഗ്\nനീ താ താഖത്\nCv Thankappan 2013, ഏപ്രിൽ 20 6:52 PM\nഎല്ലാം താല്പര്യത്തോടെ വായിച്ചു.


എല്ലാ ആണവനിലയങ്ങളും അടച്ചുപൂട്ടുന്നത് ഏറ്റവും ചിലവ് കുറഞ്ഞ വഴി – നേരിടം\nഎല്ലാ ആണവനിലയങ്ങളും അടച്ചുപൂട്ടുന്നത് ഏറ്റവും ചിലവ് കുറഞ്ഞ വഴി\nPosted on ഒക്ടോബര് 5, 2012 by admin\n2030 ഓടെ ആണവോര്‍ജ്ജത്തില് നിന്ന് 15%, 20% – 25% വൈദ്യുതി ഉത്പാദിപ്പിക്കുക എന്നതിനേക്കാള് ചിലവ് കുറഞ്ഞത് ആണവനിലയങ്ങളുല്ലാം അടച്ചുപൂട്ടുകയാണെന്ന് Softbank CEO Masayoshi Son പറഞ്ഞു. Japan Renewable Energy Foundation സംഘടിപ്പിച്ച സമ്മേളനത്തിലാണ് അദ്ദേഹം ഈ അഭിപ്രായം പറഞ്ഞത്.\nഅദ്ദേഹത്തിന്റെ സ്ഥാപനം സര്‍ക്കാര് ഉദ്ദേശിക്കുന്ന മൂന്ന് ഊര്‍ജ്ജ scenarios നേയും പരിഗണിച്ച് കണക്ക്കൂട്ടല് നടത്തി. അതില് രണ്ടെണ്ണത്തില് അപകടം നടന്നതിന് ശേഷമുള്ള insurance ചിലവ് കണക്കാക്കിയിട്ടില്ല.\n“കഴിഞ്ഞ 40 വര്‍ഷം ആണവനിലയങ്ങള് പ്രവര്‍ത്തിപ്പിച്ചതിന്റെ ചിലവ്, നിലയം പൊളിച്ചടുക്കുന്നതിന്റെ ചിലവ്, ആണവ മാലിന്യം തുടങ്ങിയവുമായി ബന്ധപ്പെട്ട് ചിലവ് തുടങ്ങി എല്ലാ ചിലവുകളും സര്‍ക്കാര് കണക്കില് ഉള്‍പ്പെടുത്തിയിട്ടുണ്ടോ?”\nആണവോര്‍ജ്ജം ഉപയോഗിക്കാത്ത scenario യില് യൂണിറ്റിന് ¥13.2 യെന് വില ആകും. 15% ആണവോര്‍ജ്ജം ഉത്പാദിപ്പിക്കുമ്പോള് ¥12.6 – ¥13.4 യെന്നും 20% – 25% ആണവോര്‍ജ്ജം ഉത്പാദിപ്പിക്കുമ്പോള് വില ¥12.6 – ¥13.9 യെന് വരെയും ആകും.\nഎന്തൊക്കെ ആയാലും ഈ വ്യവസായി പുനരുത്പാദിതോര്‍ജ്ജത്തില് വന്‍തോതില് നിക്ഷേപം നടത്താന് തീരുമാനിച്ചിരിക്കുകയാണ്. “2030 ഓടെ പുനരുത്പാദിതോര്‍ജ്ജത്തില് നിന്ന് 30%-35% വൈദ്യുതി ഉത്പാദിപ്പിക്കും.” അദ്ദേഹം പറഞ്ഞു. ആണവ നിലയങ്ങള്‍ക്ക് പകരം വലിയ സൗരോര്‍ജ്ജ പാര്‍ക്കുകളും കാറ്റാടി പാടങ്ങളും നിര്‍മ്മിക്കും.\nഊര്‍ജ്ജക്കമ്പനികളുടെ ഗ്രിഡ്ഡിലെ കുത്തക അവസാനിപ്പിച്ച് പരസ്പരം ബന്ധപ്പെടുത്തിയ ഗ്രിഡ്ഡുകള് വഴി പുനരുത്പാദിതോര്‍ജ്ജം വിതരണം നടത്തും. ജപ്പാന് ലോകത്തെ മൂന്നാമത്തെ സൗരോര്‍ജ്ജ ഉത്പാദകരാകും എന്ന് Son പറഞ്ഞു. Hokkaido, Kyushu എന്നീ സ്ഥലങ്ങള്‍ക്ക് വലിയ പവനോര്‍ജ്ജ സാദ്ധ്യതകളുണ്ട്. വിഭങ്ങളുടെ അപര്യാപ്തതയല്ല ഇതിനൊക്കെ തടസം, പകരം ഇപ്പോഴുള്ള പ്രാദേശിക ഗ്രിഡ്ഡുകളാണ്. അവയെ എല്ലാം യോജിപ്പിച്ച് ദേശീയ ഗ്രിഡ്ഡ് സ്ഥാപിച്ചാല് മാത്രമേ പുനരുത്പാദിതോര്‍ജ്ജം ദക്ഷതയോടെ ഉപഭോക്താക്കളിലെത്തിക്കാന് കഴിയൂം. അദ്ദേഹം വിശദമാക്കി.\nമുമ്പത്തെ ലേഖനം ഒരു ഗിത്താര് – മെയ് ദിന ഗിത്താര് സൈന്യം\nഅടുത്ത ലേഖനം മെയ് ദിന പ്രകടനക്കാര് സംസാരിക്കുന്നു


നടി നേരിട്ട ദുരന്തം മലയാളിയുടെ രോഗലക്ഷണമുഖം | Life Glint | The Clarity Portal\nHome » സ്ഥിതി-ഗതി » നടി നേരിട്ട ദുരന്തം മലയാളിയുടെ രോഗലക്ഷണമുഖം\nMon, 20-02-2017 09:45:04 AM ;\nആക്ടിവിസ്റ്റുകളും മുഖ്യധാരാ മാദ്ധ്യമങ്ങളും ചേർന്നുള്ള, അവരുടെ ഭാഷയിൽ പറഞ്ഞാൽ മൂല്യോൽപ്പാദനത്തിന്റെ ഇര കൂടിയാണ് ക്രൂരമായ ആക്രമണത്തിന് ഇരയായ മലയാള നടി. എല്ലാത്തിനും നിയമത്തിലൂടെയും നടപടികളിലൂടെയുമാണ് ഇവർ പരിഹാരം തേടുന്നത്. പത്രമാദ്ധ്യമങ്ങളായാലും ചാനലുകളായാലും അവരുടെ വ്യാപനത്തിനായി എപ്പോഴും ഉപയോഗിക്കുന്നത് ലൈംഗികതയെയാണ്. ഈ സിന്തറ്റിക് അഥവാ കൃത്രിമ ലൈംഗികത സമൂഹത്തിൽ രണ്ടു വയസ്സുള്ള കുട്ടി തുടങ്ങി നൂറിനോടടുപ്പിച്ച് പ്രായമുള്ളവരിൽ പോലും എപ്പോഴും ഉണർത്തിക്കൊണ്ടിരിക്കുന്നു. അതു പലവിധത്തിലാണ്. മാദ്ധ്യമങ്ങളിലെ ഓരോ പരിപാടികളും എടുത്തു നോക്കിയാൽ അത് നിഷ്പ്രയാസം കാണാൻ കഴിയും.\nലൈംഗികതയുടെ വെടിമരുന്നിനു ഒരു ഭാഗത്ത് തീ കൊളുത്തുകയും അതേ സമയം അതു പൊട്ടുന്നത് നിയമത്തിന്റെ വെള്ളമൊഴിച്ച് കെടുത്തണമെന്ന വെടി പൊട്ടിക്കുകയുമാണ് മുഖ്യധാരാ മാദ്ധ്യമങ്ങൾ ചെയ്തുകൊണ്ടിരിക്കുന്നത്. വനിതാ പ്രസിദ്ധീകരണങ്ങൾ ഇക്കാര്യത്തിൽ നിർവ്വഹിക്കുന്ന പങ്ക് പച്ചമലയാളത്തിൽ വിശേഷിപ്പിക്കാൻ ബുദ്ധിമുട്ടാണ്. അക്ഷരങ്ങളോട് ബഹുമാനം പുലർത്തുന്ന സമീപനം അക്ഷരപ്രയോഗം നടത്തുന്നവർക്കുണ്ടെങ്കിൽ അതു പ്രയാസമാണ്. എല്ലാം വലിയ പുരോഗമന രീതിയിലും മേമ്പൊടിക്ക് ശാസ്ത്രീയതയും നിലനിർത്തിയായിരിക്കും ഈ പ്രസിദ്ധീകരണങ്ങൾ രതിവൈകൃത സാഹിത്യങ്ങൾ അവതരിപ്പിക്കുന്നത്. ഈ പ്രസിദ്ധീകരണങ്ങളുടെ ഉള്ളടക്കത്തിന് ഒറ്റ കാമ്പുമാത്രമായിരിക്കും ഉണ്ടായിരിക്കുക. ലൈംഗികത. അതിനെ പല രീതിയിൽ ഓരോ ലക്കത്തിലും അവതരിപ്പിച്ചുകൊണ്ടിരിക്കും. മുൻപ് കൊച്ചുപുസ്തകങ്ങൾ എന്നറിയപ്പെട്ടിരുന്നതിനേക്കാൾ ആകർഷകമായാണ് ഈ വലിയപുസ്തകങ്ങൾ അന്തസ്സിന്റെ അടയാളമെന്നോണം വീടുകളിലെ സ്വീകരണമുറികൾ അലങ്കരിക്കുന്നത്.\nലൈംഗികതയെ 24x7 ഉണർത്തിക്കൊണ്ടിരിക്കുമ്പോൾ മനുഷ്യൻ പതിക്കുന്നത് മൃഗത്തേക്കാൾ പരിതാപകരമായ അവസ്ഥയിലാണ്. ആക്ടിവിസ്റ്റുകളും മാദ്ധ്യമങ്ങളും പറയുന്ന രീതിയിൽ സമൂഹം നീങ്ങണമെന്നാണ് അവർ വാശി പിടിക്കുന്നത്. എല്ലാ പ്രശ്‌നത്തിനും അവർക്ക് പരിഹാര നിർദ്ദേശങ്ങളും ഉണ്ടാകും. ആ പരിഹാരം നടപ്പിലാക്കാത്തതാണ് തങ്ങൾ അവതരിപ്പിക്കുന്ന കുഴപ്പങ്ങൾക്ക് കാരണമെന്നും അവർ ജനങ്ങളെ ബോധ്യപ്പെടുത്തും. രാഷ്ട്രീയവും രാഷ്ട്രീയ പാർട്ടികളും ജീർണ്ണിച്ചതിനാൽ അവർക്കും ഒരു വിഷയത്തെ തങ്ങളുടെ വികാസത്തിനുള്ള ഗുണദോഷ ബന്ധത്തിനപ്പുറം വിലയിരുത്താൻ കഴിയാത്തതിനാൽ പലപ്പോഴും ആക്ടിവിസ്റ്റുകളുടെയും മാദ്ധ്യമങ്ങളുടെയും വഴിയെ അവർക്കും പിൻപറ്റേണ്ടി വരുന്നു.\nമാനുഷികമായ അംശങ്ങൾ കുറയുന്ന സമൂഹത്തിൽ സ്വാഭാവികമായി ഉണ്ടാകുന്ന ഒരു രോഗലക്ഷണമാണ് ബലാൽസംഗം. അത് പാരമ്യത്തിലെത്തുമ്പോഴാണ് കൂട്ടബലാൽസംഗം പോലുള്ള സംഗതികൾ സംഭവിക്കുന്നത്. മാദ്ധ്യമങ്ങൾ റേറ്റിംഗിന്റെ പിന്നാലെയും പത്രങ്ങൾ കോപ്പി വർധനയ്ക്കു പിന്നാലെയും പായുമ്പോൾ സമൂഹത്തിൽ ഇല്ലാതാകുന്നത് മാനുഷികമായ അംശങ്ങളാണ്. അവ കുറയുമ്പോൾ മനുഷ്യൻ മൃഗവുമാകുന്നില്ല. കാരണം മൃഗത്തിന്റെ മിക്ക സ്വഭാവ രീതികളും പ്രവചനപരിധിയിൽ പെടുന്നതാണ്. മൃഗങ്ങൾ പ്രകൃതിയുമായി ചേർന്നു നിൽക്കുന്നതിനാൽ. എന്നാല് മനുഷ്യൻ ഓരോ നിമിഷവും സ്വയം തിരഞ്ഞെടുക്കുകയാണ് ചെയ്യുന്നത്. ഒരു ദൃശ്യം കാണുമ്പോൾ ആക്ടിവിസ്റ്റുകളും വിമോചകരും മാദ്ധ്യമങ്ങളും വാശിപിടിക്കുന്നതു പോലെ കാണുന്നവരെല്ലാം കാണണമെന്ന് പറഞ്ഞാൽ അതു സാധ്യമല്ല. ഓരോ വ്യക്തിയും ഓരോ നിമിഷവും തിരഞ്ഞെടുക്കുന്നത് ആ വ്യക്തിയുടെ സാംസ്‌കാരിക നിലയും നിലവാരവുമനുസരിച്ചാണ്.\nസൂര്യനു കീഴിലുള്ള ഏറ്റവും സങ്കീർണ്ണവും എന്നാൽ ഏറ്റവും ലളിതവുമെന്നു തോന്നുന്ന ശാസ്ത്രമാണ് സാമൂഹ്യശാസ്ത്രം. സമസ്ത ശാസ്ത്രശാഖകളുടെ വികാസവും ഈ ശാസ്ത്രാവശ്യത്തിനു വേണ്ടിയാണ്. ഈ സങ്കീർണ്ണത മനസ്സിലാക്കി ആ ശാസ്ത്രത്തെ കേന്ദ്രബിന്ദുവിൽ നിലനിർത്തിക്കൊണ്ട് കാര്യങ്ങള് മനസ്സിലാക്കി ജനങ്ങളെ ലളിതമായി ബോധ്യപ്പെടുത്തുന്ന പണിയാണ് മാദ്ധ്യമപ്രവർത്തനം. സ്വതന്ത്ര ഭാരതത്തിൽ നിർണ്ണായകമായി വന്ന കോടതിവിധിയാണ് തമിഴ്‌നാട്ടിൽ ശശികലയെ ജയിലിലടക്കുകയും ജയലളിത കുറ്റക്കാരിയാണെന്നും വിധിച്ചുകൊണ്ടുള്ള സുപ്രീം കോടതി വിധി. ആ വിധി വന്ന ദിവസം രാത്രിയിലെ സുപ്രധാന ചർച്ച നടത്തുന്ന പാനലിൽ സിനിമാ നിർമ്മാതാവ് കെ.ടി കുഞ്ഞുമോനേയും നടി രഞ്ജിനിയെയും ഉൾപ്പെടുത്താൻ തീരുമാനമെടുക്കുന്ന മാദ്ധ്യമബോധം സമൂഹത്തിലേക്ക് വിന്യസിക്കുന്ന ധാതുലവണങ്ങൾ എന്താണെന്ന് അവർ അറിയുന്നില്ല. അതുപോലെ തന്നെ മദ്യക്കച്ചവടക്കാരാനായ ബിജു രമേശിനെ അഴിമതി വിരുദ്ധ പോരാളിയെന്ന നിലയിലും ചാനലുകൾ അവതരിപ്പിക്കുമ്പോൾ സംഭവിക്കുന്നതും എന്താണെന്ന് അറിയാൻ വെറും ശരാശരി മനസ്സു മതി. എന്നാൽ പുതിയ മൂല്യസങ്കൽപ്പങ്ങൾ മാദ്ധ്യമങ്ങൾ ഇവ്വിധം ജനങ്ങളുടെ മേൽ നിരന്തരം അടിച്ചേൽപ്പിക്കുന്നതിന്റെ ഫലമാണ് സാംസ്‌കാരികമായി കേരളീയ സമൂഹം ഇത്ര വേഗത്തിൽ ഇവിടെയത്തി നിൽക്കുന്നത്. സ്വയം നിർണ്ണയ ശേഷിയുള്ള മനുഷ്യൻ സാംസ്‌കാരികമായി പരുവപ്പെട്ടില്ലെങ്കിൽ ഭ്രാന്തിനേക്കാൾ ഭീകരമായ അവസ്ഥയിലെത്തുക തന്നെ ചെയ്യും. അതാണ് ഏതാണ്ട് രണ്ടു മണിക്കൂറോളം മലയാളികളുടെ സഹോദരിയോ മകളോ കൂട്ടുകാരിയോ ആയ ആ യുവതിയെ രണ്ടു മണിക്കൂറോളം കൊച്ചിയെന്ന മഹാനഗരത്തിലൂടെ മലയാളികളുടെ സഹോദരന്മാരോ മക്കളോ കൂട്ടുകാരോ ആയ യുവാക്കൾ പിച്ചിച്ചീന്തിയത്.\nലൈംഗികമായി ആക്രമിക്കപ്പെട്ട സ്ത്രീയുടെ പേര് വെളിപ്പെടുത്തരുതെന്ന് നിയമവും കീഴ്വഴക്കവുമുള്ളതാണ്. എന്നാൽ ശനിയാഴ്ച ആക്രമിക്കപ്പെട്ട യുവനടിയുടെ പേര് മിക്ക ചാനലുകളും ആദ്യം സംപ്രേഷണം ചെയ്തു. അതിനു ശേഷം പ്രമുഖ നടിയെന്ന് മാത്രം പറഞ്ഞു തുടങ്ങി. രണ്ടു ദിവസം കൊണ്ട് ആ നടിയുടെ പേരുപോലെയായി പ്രമുഖനടി പ്രയോഗം. ആ നടി അഭയം തേടിയെത്തിയ സംവിധായകന്റെ വീട്ടുപരിസരത്ത് ആളുകള് തടിച്ചുകൂടി. ആ തടിച്ചുകൂടിയ ജനത്തിന്റെ മാനസികാവസ്ഥയാണ് മാദ്ധ്യമങ്ങളിലും ഈ വിഷയം കൈകാര്യം ചെയ്തതിൽ ആദ്യം പ്രകടമായത്. മാദ്ധ്യമങ്ങളാൽ ഇന്ന് സാമൂഹികമായ ചിന്ത രൂപപ്പെടുന്നു എന്നുള്ളത് അംഗീകരിച്ചേ മതിയാവൂ. ഇപ്പോൾ ഈ നടിയുടെ കാര്യത്തിൽ സംഭവിച്ചിരിക്കുന്നത് മഹാരോഗത്തിന്റെ പ്രകടിത ഭാവമാണ്. അല്ലാതെ ഇത് വെറും ക്രമസമാധാനപ്രശ്‌നമായി കാണുന്നത് കൊടിയ അപകടമാണ്. മമ്മൂട്ടി പറയുന്നതുപോലെ പ്രതിരോധത്തിന്റെ പ്രതീകമാണ് ഈ നടിയെന്നൊക്കെ പറയുന്നത് അദ്ദേഹം തിരക്കഥ തിരഞ്ഞെടുക്കുമ്പോൾ പുലർത്തുന്ന ജാഗ്രതാനിലവാരത്തിലുള്ള അഭിപ്രായമാണ്. ആ യുവതി മാനസികമായി നേരിട്ട തകർച്ചയെ പൈങ്കിളി പ്രയോഗങ്ങൾ കൊണ്ട് മമ്മൂട്ടിയെപോലൊരു നടൻ വിശേഷിപ്പിച്ചത് ചാനലുകൾക്കും പത്രങ്ങൾക്കും ഈ ദുരന്തത്തെ പൈങ്കിളി തലവാചകത്തിലൂടെ അവതരിപ്പിക്കുന്നതിന് മാത്രമേ സഹായിക്കുകയുള്ളു. ഒരു വൈകുന്നേരം കൊണ്ട് തകർക്കപ്പെട്ട ഒരു പെണ്ണിന്റെ സ്വാഭാവിക പ്രതികരണമാണത്. പ്രതിരോധം സംഭവിക്കുന്നത് ആരോഗ്യാവസ്ഥയിലാണ്. സാംസ്‌കാരിക ഘടകമാണ് ആ പ്രതിരോധശേഷിയെ സൃഷ്ടിക്കുന്നത്. അദ്ദേഹമുൾപ്പടെയുള്ളവരിലൂടെ മലയാളി മനസ്സിന്റെ ഉപബോധമനസ്സിലേക്ക് കിനിഞ്ഞിറിങ്ങിയിട്ടുള്ള കഥാപാത്രങ്ങളും അവരുടെ സ്വഭാവങ്ങളുമൊക്കെ ആ പ്രതിരോധ ശേഷിയെ ഇല്ലായ്മ ചെയ്യുന്നതിൽ വഹിച്ചുകൊണ്ടിരിക്കുന്ന പങ്ക് വളരെ വലുതാണ്.


കര്‍ഷകരുടെ പേരില് ബിസിനസുകാരന് വായ്പയെടുത്തത് 5400 കോടി\nSun Feb 24 2019 08:04:08 GMT+0530 (IST)\nനാഗ്പൂര്: കര്‍ഷരുടെ പേരില് വ്യാജപ്രമാണമുണ്ടാക്കി 5400 കോടി രൂപയുടെ ബാങ്ക് വായ്പയെടുത്ത് ബിസിനസുകാരന്. മഹാരാഷ്ട്രയില് നടന്ന തട്ടിപ്പിനെക്കുറിച്ച് നിയമസഭാ കക്ഷി പ്രതിപക്ഷ നേതാവ് ധനഞ്ജയ് മുണ്ഡേയാണ് വെളിപ്പെടുത്തിയത്.\nഗംഗാഗഡ് ഷുഗര് ആന്റ് എനര്‍ജി ലിമിറ്റഡിന്റെ പ്രൊമോട്ടര് കൂടിയായ രത്‌നാകര് ഗുട്ടെയെന്നയാളാണ് കര്‍ഷരുടെ പേരില് 5400 കോടി രൂപയുടെ വായ്പ എടുത്തതെന്ന് എന്‍സിപി നേതാവ് മുണ്ഡെ നിയമസഭയെ അറിയിച്ചു.\nവ്യത്യസ്ത സംഘങ്ങളുടെ പേരില് നേടിയെടുത്ത ലോണ് നിരവധി അക്കൗണ്ടുകളിലേക്ക് ഇയാള് ട്രാന്‍സ്ഫര് ചെയ്യുകയായിരുന്നു. പണം വിന്യസിക്കാനായി 22 കടലാസ് കമ്പനികള് ഇദ്ദേഹം ഉണ്ടാക്കിയെന്നും മുണ്ഡേ പറയുന്നു.\n2015 ലാണ് ഗംഗാഗഡ് ഷുഗര് ആന്റ് എനര്‍ജി ലിമിറ്റഡ് 600 കര്‍ഷകരുടെ പേരില് ബാങ്ക് ലോണിന് അപേക്ഷിക്കുന്നത്. ഹാര്‍വെസ്റ്റ് ആന്‍ഡ് ട്രാന്‍സ്‌പോര്‍ട്ട് സ്‌ക്രീം പ്രകാരമായിരുന്നു ലോണിന് അപേക്ഷിച്ചത്.\nവായ്പ തിരിച്ചടിച്ചടക്കാത്തതിനെ തുടര്‍ന്ന് ബാങ്കില് നിന്നു നോട്ടീസ് ലഭിച്ചപ്പോഴാണ് കര്‍ഷകര് വിവരമറിയുന്നത്. 25 ലക്ഷം വരെ തിരിച്ചടവ് തുക കാണിച്ച് പല കര്‍ഷര്‍ക്കും നോട്ടീസ് ലഭിച്ചതായി മുണ്ഡേ പറയുന്നു. ഇവരുടെ ഗ്രൂപ്പിന്റെ ഭാഗമായ പലതും യാതൊരു ആസ്തികളുമില്ലാത്ത വെറും കടലാസ് കമ്പനികളാമെന്നും പ്രതിപക്ഷ നേതാവ് വ്യക്തമാക്കി.\nജൂലൈ 5ന് വിവിധ വകുപ്പുകള് പ്രകാരം രത്‌നാകര് ഗുട്ടെക്കെതിരേ കേസെടുത്തെങ്കിലും ഇതുവരെ അറസ്റ്റ് ചെയ്തിട്ടില്ല. വിഷയം വളരെ ഗുരുതരമാണെന്ന് മുണ്ഡെ പറഞ്ഞു. സര്‍ക്കാരിന്റെ അനാസ്ഥ മൂലം ഈ ബിസിനസുകാരനും പിന്‍ബി തട്ടിപ്പില് ഉള്‍പ്പെട്ട നീരവ് മോദിയെപ്പോലെ രാജ്യം വിടുമെന്നും അദ്ദേഹം മുന്നറിയിപ്പ് നല്‍കി.\nമുണ്ഡെ ഉന്നയിച്ച വിഷയം ഗൗരവത്തിലെടുത്ത നിയമസഭാ അധ്യക്ഷന് രാംരാജ് നിംബാല്‍ക്കര് സര്‍ക്കാരിനോട് ഇക്കാര്യത്തില് വിശദീകരണം തേടി.\nmaharashtra loan scam


'മേക്ക് ഇന് ഇന്ത്യ'യല്ല 'റേപ് ഇൻ ഇന്ത്യ'!..പരാമര്‍ശം; രാഹുലിനെതിരെ പ്രതിഷേധം | Daily Indian Herald\nDecember 13, 2019 1:40 pm By : Indian Herald Staff\nന്യൂഡല്‍ഹി:രാഹുല് ഗാന്ധിയുടെ ‘റേപ്പ് ഇന് ഇന്ത്യ’ പരാമര്‍ശത്തെ ചൊല്ലി പാര്‍ലമെന്റില് ബിജെപി വനിതാ എംപിമാരുടെ പ്രതിഷേധം. കോണ്‍ഗ്രസ് നേതാവ് രാഹുല് ഗാന്ധിക്കെതിരെ ലോക്‌സഭയില് വന് പ്രതിഷേധം ഉയര്‍ത്തി ബിജെപി. മേക്ക് ഇന് ഇന്ത്യയല്ല റേപ് ഇന് ഇന്ത്യയാണ് എന്ന രാഹുല് ഗാന്ധിയുടെ പരാമര്‍ശത്തിന് എതിരെയാണ് ബിജെപി എംപിമാര് സഭയില് വന് പ്രതിഷേധം ഉയര്‍ത്തിയത്. വ്യാഴാഴ്ച ഝാര്‍ഖണ്ഡിലെ തിരഞ്ഞെടുപ്പ് റാലിയില് പ്രസംഗിക്കവേയാണ് രാഹുല് ഗാന്ധി വിവാദ രാജ്യത്ത് ബലാത്സംഗങ്ങള് പെരുകുന്നതിനെതിരെ ആഞ്ഞടിച്ചത്.ജാര്‍ഖണ്ഡില് നടത്തിയ റാലിക്കിടെ ഇത്തരം പരാമര്‍ശം നടത്തിയ രാഹുല് ഗാന്ധിയെ ശിക്ഷിക്കണമെന്ന് സ്മൃതി ഇറാനി ആവശ്യപ്പെട്ടു. ബഹളത്തെ തുടര്‍ന്ന് ഇരുസഭകളും 12 മണിവരെ നിര്‍ത്തിവച്ചു.\nചരിത്രത്തില് ആദ്യമായാണ് ഒരു നേതാവ് ഇന്ത്യന് വനിതകളെ ബലാത്സംഗം ചെയ്യാന് ആഹ്വാനം ചെയ്യുന്നതെന്നു സ്മൃതി ഇറാനി പറഞ്ഞു. രാഹുലിന്റെ സന്ദേശം രാജ്യത്തെ ജനങ്ങള്‍ക്കുള്ളതാണോ? രാഹുല് ശിക്ഷിക്കപ്പെടണം സ്മൃതി ഇറാനി പറഞ്ഞു. രാഹുല് ഗാന്ധി മാപ്പു പറയണമെന്നും ബിജെപി എംപിമാര് പറഞ്ഞു.രാജ്യത്ത് സ്ത്രീപീഡനക്കേസുകള് വര്‍ധിച്ചുവരുന്ന സാഹചര്യത്തില് മോദി സര്‍ക്കാരിനെ വിമര്‍ശിച്ചു കൊണ്ടാണ് ജാര്‍ഖണ്ഡിലെ റാലിയില് രാഹുല് റേപ്പ് ഇന്ത്യ പരാമര്‍ശം നടത്തിയത്. ‘മേക്ക് ഇന് ഇന്ത്യ എന്നാണ് മോദി പറഞ്ഞിരുന്നത്. എന്നാല് ഇപ്പോള് എവിടെ നോക്കിയാലും റേപ്പ് ഇന് ഇന്ത്യയാണ് കാണുന്നത്. ഉത്തര്‍പ്രദേശില് മോദിയുടെ എംഎല്‍എ ഒരു സ്ത്രീയെ ബലാത്സംഗം ചെയ്തു. ആ സ്ത്രീക്ക് പിന്നീട് അപകടമുണ്ടായി. അതേക്കുറിച്ച് ഒരു വാക്കുപോലും മോദി പറഞ്ഞില്ല.’ – രാഹുല് റാലിയില് പറഞ്ഞു.\nബേട്ടി ബചാവോ, ബേട്ട പഠാവോ എന്നു മോദി പറഞ്ഞു. എന്നാല് ആരില്‍നിന്നാണ് പെണ്‍മക്കളെ സംരക്ഷിക്കേണ്ടതെന്നു മോദി പറഞ്ഞില്ല. ബിജെപി എംഎല്‍എമാരില്‍നിന്നാണ് അവരെ സംരക്ഷിക്കേണ്ടതെന്നും രാഹുല് തുറന്നടിച്ചു. കഴിഞ്ഞ ദിവസം കോണ്‍ഗ്രസ് നേതാവ് അധീര് രഞ്ജന് ചൗധരിയും സമാനമായ പ്രസ്താവന നടത്തിയിരുന്നു.\nഈ രാജ്യത്തെ ജനങ്ങള്‍ക്ക് മുന്നില് രാഹുല് ഗാന്ധിക്ക് നല്‍കാനുളള സന്ദേശം ഇതാണോ എന്ന് ചോദിച്ച സ്മൃതി ഇറാനി രാഹുല് ശിക്ഷിക്കപ്പെടണമെന്നും ആവശ്യപ്പെട്ടു. സഭയില് ബിജെപി വനിതാ എംപിമാര് ഉള്‍പ്പെടെ രാഹുല് ഗാന്ധിക്കെതിരെ മുദ്രാവാക്യം മുഴക്കി. ‘എല്ലാ പുരുഷന്മാരും ബലാത്സംഗികളല്ല. രാഹുല് ഗാന്ധിയുടെ വാക്കുകള് ഇന്ത്യയ്ക്ക് അപമാനമാണ്. 50 വയസ്സിലേക്ക് കടക്കുന്ന വ്യക്തിയായിട്ട് കൂടി തന്റെ വാക്കുകള് പീഡിപ്പിക്കുന്നവര്‍ക്കുളള ക്ഷണമാണ് എന്ന് രാഹുല് ഗാന്ധി മനസ്സിലാക്കുന്നില്ലെന്ന്’ പാര്‍ലമെന്ററികാര്യ മന്ത്രി പ്രഹ്‌ളാദ് ജോഷി കുറ്റപ്പെടുത്തി. എന്നാല് ആരോപണങ്ങള്‍ക്ക് മറുപടി നല്‍കാന് രാഹുല് ഗാന്ധി സഭയില് എത്തിയിരുന്നില്ല. രാജ്യത്ത് സ്ത്രീകള്‍ക്കെതിരായ കുറ്റകൃത്യങ്ങള് പെരുകുന്നതിനെ കുറിച്ചായിരുന്നു രാഹുല് ഗാന്ധിയുടെ പ്രസംഗം. ”നരേന്ദ്ര മോദി പറഞ്ഞു മേക്ക് ഇന് ഇന്ത്യ, എന്നാല് ഇന്ന് രാജ്യത്ത് എവിടെ നോക്കിയാലും റേപ് ഇന് ഇന്ത്യ ആണ്. ഉത്തര് പ്രദേശില് നരേന്ദ്ര മോദിയുടെ എംഎല്‍എ ഒരു പെണ്‍കുട്ടിയെ പീഡിപ്പിച്ചു. ആ കുട്ടിക്ക് അപകടമുണ്ടായി.. എന്നാല് പ്രധാനമന്ത്രി ഇതുവരെ ഒരക്ഷരം മിണ്ടിയിട്ടില്ല” എന്നാണ് രാഹുല് പ്രസംഗിച്ചത്. ”ബേട്ടി ബച്ചാവോ ബേട്ടി പഠാവോ എന്ന് പറയുന്ന പ്രധാനമന്ത്രി ആരില് നിന്നാണ് പെണ്‍കുട്ടികളെ രക്ഷിക്കേണ്ടത് എന്ന് പറഞ്ഞില്ല.\nTags: aicc rahul gandhi, bjp smrithi irani, rape in india


new information about bjp mla in haridwar | തോക്ക് പിടിച്ച് നൃത്തം ചവിട്ടിയ വിവാദ എംഎൽഎ വിഐപി നമ്പർ കിട്ടാൻ പൊടിച്ചത് ലക്ഷങ്ങൾ; 001 എന്ന നമ്പർ കിട്ടുന്നതിനായി കുൻവർ പ്രണവ് ചാമ്പ്യൻ ചെലവാക്കിയത് 5.51 ലക്ഷം; ഡെറാഡൂണിൽ വാഹന നമ്പറിനായി ചെലവഴിക്കുന്ന ഏറ്റവും വലിയ തുക; ആഡംബരത്തിന് പ്രാധാന്യം നൽകുന്ന എംഎൽഎയ്ക്ക് നേരെ സമൂഹ മാധ്യമത്തിലടക്കം ജനരോഷം ശക്തം - MarunadanMalayali.com\nJuly 12, 2019 | 07:00 PM IST | Permalink\nഡെറാഡൂൺ: എംഎൽഎമാർ തുടർച്ചയായി വിവാദങ്ങളിൽപെടുന്നതിന് പിന്നാലെയാണ് തോക്ക് പിടിച്ച് നൃത്തം ചെയ്ത എംഎൽഎ ബിജെപിയെ വെട്ടിലാക്കിയിരിക്കുന്നത്. സംഗതി വൻ വിവാദമാവുകയും സമൂഹ മാധ്യമത്തിലടക്കം വൻ പ്രതിഷേധത്തിന് കാരണമാവുകയും ചെയ്തതിന് പിന്നാലെയാണ് കുൻവർ പ്രണവ് ചാംപ്യൻ എംഎൽഎ വിഐപി നമ്പറിനായി ലക്ഷങ്ങൾ പൊടിച്ച കഥയും പുറത്ത് വരുന്നത്. തന്റെ ആഡംബര വാഹനത്തിന് 001 എന്ന വിഐപി നമ്പർ കിട്ടുന്നതിന് വേണ്ടി 5.51 ലക്ഷം രൂപയാണ് പൊടിച്ചത്. കഴിഞ്ഞ ദിവസമുണ്ടായ സംഭവ വികാസങ്ങൾക്ക് പിന്നാലെ പാർട്ടിയിൽ നിന്നും സസ്‌പെൻഷൻ കിട്ടിയതിന് പിന്നാലെയാണ് പുതിയ വാർത്തയും പുറത്ത് വരുന്നത്.\nതന്റെ യുകെ 07 ഡിഎൻ സീരീസിന് വേണ്ടിയായിരുന്നു ചാംപ്യൻ 001 നമ്പർ നേടിയത്. ഡെറാഡൂണിൽ വാഹന നമ്പറിന് വേണ്ടി ഒരാൾ ചെലവഴിക്കുന്ന ഏറ്റവും ഉയർന്ന തുകയായിരുന്നു ഇത്. 2017 ജൂണിൽ ഓൺലൈനിൽ ക്ഷണിച്ച അപേക്ഷയിൽ അനേകർ ഈ നമ്പറിന് വേണ്ടി വന്നെങ്കിലൂം ഏറ്റവും കൂടുതൽ തുക മുടക്കി ലേലം കൊണ്ടത് കുൻവർ ആയിരുന്നു. എല്ലാ രണ്ടു മാസവും കൂടുമ്പോൾ വാഹനത്തിന് ഫാൻസി നമ്പറിന് വേണ്ടി വാഹന വകുപ്പ് ലേലം വിളിക്കാറുണ്ട്. ഇതുവരെ നമ്പറിന് വേണ്ടി ഇവിടെ മുടക്കിയ ഏറ്റവും ഉയർന്ന തുക 5.25 ആയിരുന്നു. ഭിന്നലിംഗക്കാരുടെ നേതാവ് രാജ്നി റാവത്തിന്റെ പേരിലാണ് കുറിച്ചത്. തന്റെ മറ്റൊരു വാഹനത്തിന് 0007 എന്ന നമ്പർ കിട്ടാൻ 1.13 ലക്ഷം മുടക്കിയ ചരിത്രവും റാവത്തിന്റെ പേരിലുണ്ട്.\nഇരു കൈകളിലും തോക്കേന്തി ഹിന്ദി ഐറ്റം സോങ്ങിനൊത്തു ചുവടു വയ്ക്കുന്ന ബിജെപി എംഎൽഎയുടെ വിഡിയോ സമൂഹമാധ്യമങ്ങളിലും സജീവ ചർച്ചയാകുകയാണ്. കാലിന്റെ ശസ്ത്രക്രിയ കഴിഞ്ഞ് എത്തിയത് ആഘോഷിക്കാനായാണ് പ്രണവ് സിങ്ങ് വീട്ടിൽ പാർട്ടി സംഘടിപ്പിച്ചത്. രണ്ടു തോക്കുകളും കൈയിൽ പിടിച്ച് ഹാളിൽ നിന്നാണ് നൃത്തം. കൂടെ നൃത്തം ചെയ്യാൻ മറ്റു രണ്ടു പേരുമുണ്ട്. മദ്യം നിറച്ച ഗ്ലാസ് ഇടക്ക് പിറകിൽ നിൽക്കുന്ന സഹായി ചാംപ്യനു കൊടുക്കുന്നതു കാണാം. ഒരോ സിപ് എടുത്ത ശേഷം അത് അയാൾക്ക് തിരികെ കൊടുക്കും. പിന്നെയും നൃത്തം തുടങ്ങും.\n'ഉത്തരാഖണ്ഡിൽ ഇങ്ങനെ ആരെങ്കിലും നൃത്തം ചെയ്യുമോ, ഉത്തരാഖണ്ഡിലല്ല ലോകത്തു തന്നെ ആരും കാണില്ലാ...' തുടങ്ങിയ പുകഴ്‌ത്തലുകളും പിന്നണിയിൽ കേൾക്കാം. ഹരിദ്വാറിലെ ലക്സറിൽ നിന്നുള്ള ബിജെപി എംഎൽഎയാണ് കുൻവർ പ്രണവ് സിങ് ചാംപ്യൻ. വിവാദങ്ങളിൽ നിറഞ്ഞു നിൽക്കുന് ചാംമ്പ്യൻ മാധ്യമപ്രവർത്തകരോടും മോശമായി പെരുമാറിയിട്ടുണ്ട്. ഈ സംഭവത്തിൽ പാർട്ടി ഇയാളെ മൂന്നു മാസത്തേക്ക് സസ്പെൻഡ് ചെയ്യുകയും കാരണം കാണിക്കൽ നോട്ടീസ് നൽകുകയും ചെയ്തിരുന്നു.


സമരവേളയില് പകുതിയോളം ജൂനിയര് ഡോക്ടര്‍മാര് ജോലി ചെയ്തതായി എന്‍എച്ച്എസ് | Malayalam UK\nJanuary 14 07:22 2016 by admin\tPrint This Article\nലണ്ടന്: ചൊവ്വാഴ്ച ജൂനിയര് ഡോക്ടര്‍മാര് നടത്തിയ ഇരുപത്തിനാല് മണിക്കൂര് സമരത്തില് പകുതിയോളം ജൂനിയര് ഡോക്ടര്‍മാര് പങ്കെടുത്തില്ലെന്ന് എന്‍എച്ച്എസ്. ഇവര് പതിവ് പോലെ ജോലി ചെയ്തതായും അധികൃതര് വ്യക്തമാക്കി. ചൊവ്വാഴ്ച രാവിലെ എട്ട് മണിക്കാണ് സമരം ആരംഭിച്ചത്. എന്നാല് എന്‍എച്ച്എസിന്റെ കണക്കുകള് പ്രകാരം 47.4 ശതമാനം ഡോക്ടര്‍മാര് അന്ന് ജോലി ചെയ്തു. അടിയന്തര വിഭാഗത്തില് ജോലി ചെയ്തവരുടെ അടക്കമുളള കണക്കുകളാണ് എന്‍എച്ച്എസ് പുറത്ത് വിട്ടിരിക്കുന്നതെന്ന് ബ്രിട്ടീഷ് മെഡിക്കല് അസോസിയേഷന് പറഞ്ഞു. അപകട, അടിയന്തര വിഭാഗങ്ങളിലും തീവ്രപരിചരണ വിഭാഗങ്ങളിലും ജോലി ചെയ്യുന്ന ഡോക്ടര്‍മാര് സമരത്തില് പങ്കെടുക്കാറില്ല. 1975 മുതല് തുടരുന്ന കീഴ് വഴക്കമാണിതെന്നും ബിഎംഎ ചൂണ്ടിക്കാട്ടുന്നു.\nഅടിയന്തര ചികിത്സയില് ശസ്ത്രക്രിയകളും ഗര്‍ഭിണികള്‍ക്കുളള സേവനങ്ങളും പെടുന്നുണ്ട്. ആയിരക്കണക്കിന് ജൂനിയര് ഡോക്ടര്‍മാര് സമരത്തില് പങ്കെടുത്തു. രാജ്യമെമ്പാടുമായി 150 പിക്കറ്റുകളാണ് നടന്നത്. ഈ മാസം 26നും ഡോക്ടര്‍മാര് സമരം നടത്തുന്നുണ്ട്. അന്ന് നാല്‍പ്പത്തെട്ട് മണിക്കൂര് ദൈര്‍ഘ്യമുളള സമരത്തിനാണ് ആഹ്വാനം ചെയ്തിരിക്കുന്നത്. ജനുവരി 26ന് രാവിലെ എട്ടു മുതല് സമരം തുടങ്ങും. ഈ സമരത്തിനിടയിലും അടിയന്തര അത്യാഹിത വിഭാഗങ്ങളില് ഡോക്ടര്‍മാരുടെ സേവനം ലഭ്യമാകും.\nഎന്‍എച്ച്എസ് പുറത്ത് വിട്ട കണക്കുകളോട് ആരോഗ്യ സെക്രട്ടറി ജെറെമി ഹണ്ട് പ്രതികരിച്ചിട്ടില്ല. എന്നാല് സമര ദിവസം വിട്ട് നിന്ന് നാല്‍പ്പത് ശതമാനം ഡോക്ടര്‍മാര്‍ക്ക് അദ്ദേഹം നന്ദി അറിയിച്ചിരുന്നു. ചൊവ്വാഴ്ച പകല് മുതല് പിറ്റേന്ന് രാവിലെ വരെ ജോലി ചെയ്ത ഡോക്ടര്‍മാരുടെ കണക്കാണ് തങ്ങള് പുറത്ത് വിട്ടിരിക്കുന്നതെന്ന് എന്‍എച്ച്എസ് അവകാശപ്പെടുന്നു. ഡോക്ടര്‍മാരുടെ സമരം മൂലം ആയിരക്കണക്കിന് ശസ്ത്രക്രിയകള് മാറ്റി വച്ചിരുന്നു. ആയിരക്കണക്കിന് അപ്പോയ്ന്റ്‌മെന്റുകളും പുനക്രമീകരിച്ചു.


Copa America 2021: know about argentina vs uruguay match and stats | കോപ്പാ അമേരിക്ക 2021: അര്‍ജന്റീനയ്ക്ക് ഇന്ന് അഗ്നിപരീക്ഷ, എതിരാളി കരുത്തരായ ഉറുഗ്വേ - Malayalam MyKhel\n» കോപ്പാ അമേരിക്ക 2021: അര്‍ജന്റീനയ്ക്ക് ഇന്ന് അഗ്നിപരീക്ഷ, എതിരാളി കരുത്തരായ ഉറുഗ്വേ\nകോപ്പാ അമേരിക്ക 2021: അര്‍ജന്റീനയ്ക്ക് ഇന്ന് അഗ്നിപരീക്ഷ, എതിരാളി കരുത്തരായ ഉറുഗ്വേ\nUpdated: Friday, June 18, 2021, 10:55 [IST]\nബ്രസീലിയ: കോപ്പാ അമേരിക്ക 2021ല് ഇന്ന് സൂപ്പര് പോരാട്ടം. കരുത്തരായ അര്‍ജന്റീനയും ഉറുഗ്വേയും നേര്‍ക്കുനേര് എത്തുമ്പോള് മത്സരം ആവേശകരമാവും. രാവിലെ 5.30നാണ് മത്സരം. ലയണല് മെസ്സിയും ലൂയിസ് സുവാരസും നേര്‍ക്കുനേര് എത്തുന്നുവെന്ന പ്രത്യേകതയും മത്സരത്തിനുണ്ട്. രാവിലെ 2.30ന് നടക്കുന്ന മത്സരത്തില് ചിലി-ബൊളീവിയയേയും നേരിടും.\nഗ്രൂപ്പ് എയില് മത്സരിക്കാനിറങ്ങുന്ന അര്‍ജന്റീനയ്ക്ക് ഇന്നത്തെ മത്സരം നിര്‍ണ്ണായകമാണ്. ആദ്യ മത്സരത്തില് ചിലിയോട് 1-1 സമനില വഴങ്ങിയതിനാല് ഇന്ന് ജയിക്കേണ്ടത് അര്‍ജന്റീനയ്ക്ക് അനിവാര്യമാണ്. എന്നാല് ഉറുഗ്വേയോട് ജയിക്കുക അര്‍ജന്റീനയ്ക്ക് എളുപ്പമല്ല. ആദ്യ മത്സരത്തിനിറങ്ങുന്ന ഉറുഗ്വേ ജയത്തോടെ തുടങ്ങാനുറച്ച് ഇറങ്ങുമ്പോള് ലയണല് മെസ്സിയും സംഘവും പ്രയാസപ്പെടും.\nആത്മവിശ്വാസമില്ലാത്ത പ്രകടനമാണ് അര്‍ജന്റീന കാഴ്ചവെക്കുന്നത്. പലപ്പോഴും ലയണല് മെസ്സിയെന്ന ഒറ്റപേരിലേക്ക് അര്‍ജന്റീന ഒതുങ്ങുന്നു. ലയണല് സ്‌കലോണിയെന്ന പരിശീലകന് കീഴില് അവസാനം കളിച്ച 14 മത്സരത്തിലും അര്‍ജന്റീന തോറ്റിട്ടില്ല. ഏഴ് ജയവും ഏഴ് സമനിലയുമാണ് അര്‍ജന്റീന നേടിയത്. ചിലിക്കെതിരേ മഴവില് അഴകില് ഫ്രീ കിക്ക് നേടിയ മെസ്സിയില്‍ത്തന്നെയാണ് ഇന്നും അര്‍ജന്റീനയുടെ പ്രതീക്ഷകള്.\nമാര്‍ട്ടിനെസ്,ഗോണ്‍സാലസ്,കോറിയ,ഏഞ്ചല് ഡി മരിയ,അഗ്യൂറോ തുടങ്ങിയ മികച്ച താരങ്ങള് മെസ്സിക്കൊപ്പം അര്‍ജന്റീനയില് ഉണ്ടെങ്കിലും അവസരത്തിനൊത്ത് ഉയരാന് ആര്‍ക്കും സാധിക്കുന്നില്ല. ഉറുഗ്വേയോട് തോറ്റാല് അര്‍ജന്റീന സംബന്ധിച്ചത് വലിയ തിരിച്ചടിയായിരിക്കും. അതേ സമയം കോപ്പാ അമേരിക്കയില് കൂടുതല് തവണ കിരീടം ഉയര്‍ത്തിയിട്ടുള്ള ഉറുഗ്വേയെ കീഴടക്കുക എളുപ്പമാവില്ല.\nഎഡിന്‍സന് കവാനി,ലൂയിസ് സുവാരസ് എന്നിവരില്‍ത്തന്നെയാവും ഉറുഗ്വെയുടെ പ്രതീക്ഷകള്. 16ാം കിരീടം ലക്ഷ്യമിടുന്ന ഉറുഗ്വേയ്ക്ക് അത് നേടിക്കൊടുക്കാന് കെല്‍പ്പുള്ള നിരയാണ് ഒപ്പമുള്ളത്. അവസാനമായി 2019ലാണ് ഇരു ടീമും നേര്‍ക്കുനേര് എത്തിയത്. അന്ന് 2-2 എന്ന നിലയില് സമനിലയിലാണ് ഇരു കൂട്ടരും പിരിഞ്ഞത്.\nചിലി ബൊളീവിയ മത്സരവും ആവേശകരമാവും. അര്‍ജന്റീനയെ സമനിലയില് തളച്ച ആത്മവിശ്വാസത്തില് ചിലി ഇറങ്ങുമ്പോള് പരാഗ്വയോട് 3-1ന് തോറ്റ ക്ഷീണത്തിലാണ് ബൊളീവിയ ഇറങ്ങുന്നത്. അവസാനം കളിച്ച മൂന്ന് മത്സരത്തിലും സമനില പിടിക്കാന് ചിലിക്കായിരുന്നു. അതേ സമയം അവസാനം കളിച്ച അഞ്ച് മത്സരത്തില് മൂന്നിലും തോറ്റാണ് ബൊളീവിയയുടെ വരവ്. ഈ വര്‍ഷം ലോകകപ്പ് യോഗ്യതാ മത്സരത്തില് ഇരു ടീമും നേര്‍ക്കുനേര് എത്തിയപ്പോള് 1-1 സമനിലയിലാണ് പിരിഞ്ഞത്.\nRead more about: copa america 2021 argentina chile lionel messi uruguay football അര്‍ജന്റീന ചിലി ലയണല് മെസ്സി


ഫിലിപ്പ് പി. ഈപ്പൻ\nവേറൊരു രാജ്യത്തു് വീടുള്ള ഒരാള് ഒരിക്കൽ നിങ്ങളുടെ വീട്ടിൽ വന്നു് പറഞ്ഞു: “എനിക്ക് ഇവിടെ വീടില്ല. താങ്കളുടെ വീട്ടില് കുറച്ച് നാൾ ഞാന് താമസിച്ചോട്ടേ?” നിങ്ങൾ അയാളെ സ്വീകരിച്ച് അഥിതികള്‍ക്കുള്ള മുറി അയാൾക്ക് കൊടുത്തു.\nതാമസിയാതെ, അയാള് തന്റെ കുടുംബത്തെയും കൂട്ടുകാരെയും ഓരോരുത്തരായി നിങ്ങളുടെ വീട്ടിൽ കൊണ്ടുവന്നു താമസിപ്പിച്ചു.\nഒരു ദിവസം അവർ നിങ്ങളെയും കുടുംബത്തെയും ഒരു ചെറിയ മുറിയിലിട്ട് പൂട്ടി! ബലം പ്രയോഗിച്ചു് അവർ നിങ്ങളുടെ വീട് അവരുടെ പേരില് എഴുതിയെടുത്തു. നിങ്ങളുടെ സർക്കാർ രേഖകൾ പോലും അവര് കൈവശമാക്കി.\nഅവരുടെ അനുവാദം കൂടാതെ നിങ്ങള്‍ക്ക് മുറിയിൽ നിന്ന് വെളിയിൽ പോകാന് പറ്റാത്ത അവസ്ഥയായി. ഭക്ഷണം കഴിക്കുവാൻ പോലും അനുവാദം വേണം! വൈദ്യസഹായം ലഭിക്കുവാൻ അനുവാദം ചോദിക്കണം. വീടിന്റെ വേറെ ഏത് ഭാഗത്തു പോകുവാനും അനുവാദം ചോദിക്കണം. അനുവാദം ചോദിച്ചാൽ ചിലപ്പോള് തരും, ചിലപ്പോള് തരില്ല. അവരുടെ മനോനില പോലിരിക്കും.\nവീട് തിരിക ചോദിച്ചപ്പോള് തരില്ല എന്ന് പറഞ്ഞു കാരണം രണ്ടായിരം വര്‍ഷം മുമ്പ് നിങ്ങളുടെ വാർഡ് മുഴുവന് അവരുടെ കുടുംബത്തിന് ഏതോ രാജാവ് ദാനമായി കൊടുത്തതായിരുന്നു പോലും! പക്ഷേ രാജാവുമായി തെറ്റിയപ്പോൾ ആ പൂർവികന്മാരെ രാജാവ് നാട് കടത്തി!\nനിങ്ങൾ ബഹളം വച്ച് കരഞ്ഞു് നാട്ടുകാരെ കൂട്ടുവാൻ ശ്രമിച്ചപ്പോഴൊക്കെ നിങ്ങള് അവരുടെ വീട്ടില് ഭീകരാന്തരീക്ഷം സൃഷ്ടിക്കുന്നു എന്ന് അവർ അപവാദം പറഞ്ഞു പരത്തി. പിന്നീട് നിങ്ങളുടെ സാധനങ്ങൾ തച്ചുടക്കുവാൻ തുടങ്ങി. നിങ്ങളുടെ മുറിയിലേക്കുള്ള വൈദ്യുതി അവർ നിയന്ത്രിക്കാന് തുടങ്ങി.\nഅയൽവാസികൾ നിങ്ങളുടെ കരച്ചില് കേട്ട് വരുമ്പോളൊക്കെ അവര് പറയും, “ഞങ്ങളുടെ സ്വയ രക്ഷക്കുവേണ്ടി ഈ ഭീകരരെ ഞങ്ങള് വറുതിയിൽ നിറുത്തേണ്ടി വരുന്നു. ഇവർ അപകടകാരികളാണ്. വേറെ നിവൃത്തിയില്ല.” അയൽവാസികൾ അതു് കേട്ടിട്ട് അവരോട് സഹതപിച്ചു. നിങ്ങളുടെ കഥ കേൾക്കുവാൻ ആര്‍ക്കും താൽപര്യമില്ലാതായി.\nഈ കഥയിലെ വീട്ടുടമയുടെ അവസ്ഥയെക്കാൾ പതിന്മടങ്ങ് ദുരിതപൂൎണ്ണമാണു് പലസ്തീന് നാട്ടിലെ അറബികളായ മുസ്ലീങ്ങളുടെയും ക്രിസ്ത്യാനികളുടെയും അവസ്ഥ. രണ്ടായിരം വർഷം പഴക്കമുള്ള ചില കഥകളുടെ അടിസ്ഥാനത്തില് അറബികൾ നൂറ്റാണ്ടുകളായി കൈവശം വച്ച ദേശം അപഹരിക്കപ്പെട്ടു. ബ്രിട്ടൺ അതു് എടുത്തു് യഹൂദർക്കും അറബികൾക്കും വീതിച്ചു കൊടുത്തിട്ട് പൊടിയും തട്ടി സ്ഥലം വിട്ടു. അന്നു് നിശ്ചയിച്ച അതിരെല്ലാം പലവട്ടം ലംഘിക്കപ്പെട്ടു. ക്രമേണ ഭൂമിയെല്ലാം യഹൂദന്റെ കൈയ്യിൽ വന്നു. ഇന്നു് അറബികൾ കുറെ തുറന്ന ജയിലുകൾക്കുള്ളിൾ കഴിയുന്നതു പോലെ മൃഗപ്രായരായി ജീവിക്കുന്നു. അവരുടെ നാട് അപഹരിക്കപ്പെട്ടതുകൊണ്ടു് അവര് സമരം ചെയ്യുന്നു. സ്വന്തം വീടുനും നാടിനും കുട്ടികൾക്കും വേണ്ടി പോരാടുന്നവരെ പലരും തീവൃവാദികളായി ചിത്രീകരിക്കുന്നു.\nരണ്ടായിരം വർഷം മുമ്പുള്ള കണക്കും പാരമ്പര്യവും പറഞ്ഞ് ആരെങ്കിലും വന്നാല്, നിങ്ങളുടെ വീട് അഥവാ നാട് നിങ്ങള് വിട്ടു കൊടുക്കുമോ?\nയഹൂദന്റെ കാര്യം വരുമ്പോള് നിങ്ങള് ഉരുണ്ട് കളിക്കുന്നതെന്തിന്? നാലായിരം വർഷങ്ങൾക്കു മുമ്പ് ദൈവം അബ്രഹാമിനു കൊടുത്ത വാഗ്ദാനം എന്തെന്ന് അബ്രഹാം തിരിച്ചറിഞ്ഞു. അതു് ഈ ഭൂമിയിലെ ഓഹരിയല്ല എന്ന് തനിക്കു മനസ്സിലായി. സ്വർഗ്ഗീയ ഓഹരിയിലേക്ക് കണ്ണും നട്ട് താന് കൂടാരങ്ങളില് പാൎത്തു.\nവിശ്വാസത്താൽ അബ്രഹാം തനിക്കു അവകാശമായി കിട്ടുവാനിരുന്ന ദേശത്തേക്കു യാത്രയാവാൻ വിളിക്കപ്പെട്ടാറെ അനുസരിച്ചു എവിടേക്കു പോകുന്നു എന്നറിയാതെ പുറപ്പെട്ടു. വിശ്വാസത്താൽ അവൻ വാഗ്ദത്തദേശത്തു ഒരു അന്യദേശത്തു എന്നപോലെ ചെന്നു വാഗ്ദത്തത്തിന്നു കൂട്ടവകാശികളായ യിസ്ഹാക്കിനോടും യാക്കോബിനോടുംകൂടെ കൂടാരങ്ങളിൽ പാൎത്തുകൊണ്ടു ദൈവം ശില്പിയായി നിൎമ്മിച്ചതും അടിസ്ഥാനങ്ങളുള്ളതുമായ നഗരത്തിന്നായി കാത്തിരുന്നു. — എബ്രായർ 11.8-10\nവാഗ്ദത്ത ദേശത്തെകുറിച്ചു് അബ്രഹാമിനുണ്ടായിരുന്ന അത്രയും സ്വൎഗ്ഗീയ കാഴ്ചപ്പാട് പുതിയ നിയമ വിശ്വാസികൾക്കു് ഇല്ലാത്തതു കഷ്ടം തന്നെ!\nപഴയനിയമത്തിലെ വാഗ്ദത്ത ഭൂമി വെറും നിഴല് മാത്രമായിരുന്നു. യഥാൎത്ഥ വാഗ്ദത്ത നാട് സ്വർഗ്ഗീയമാണ്. ദാവീദ് അത് പ്രവചനാത്മാവിൽ കണ്ടു. അതുകൊണ്ടാണ് തൊണ്ണൂറ്റിയഞ്ചാം സങ്കീര്‍ത്തനത്തിൽ താന് എഴുതിയത്, “ഇന്നു നിങ്ങള് അവന്റെ ശബ്ദം കേൾക്കുന്നു എങ്കില് …” എബ്രായ ലേഖനകർത്താവ് അതിനെ കുറിച്ച് നാലാം അധ്യായത്തില് പ്രതിപാദിച്ചിരിക്കുന്നു.\n“ഇത്ര കാലത്തിന്റെ ശേഷം ദാവീദ് മുഖാന്തരം: ‘ഇന്ന് അവന്റെ ശബ്ദം കേൾക്കുന്നു എങ്കിൽ നിങ്ങളുടെ ഹൃദയം കഠിനമാക്കരുത്’ എന്ന് മുമ്പേ പറഞ്ഞതുപോലെ ‘ഇന്ന്’ എന്നൊരു ദിവസം പിന്നെയും നിശ്ചയിക്കുന്നു.…\nആകയാൽ ദൈവത്തിന്റെ ജനത്തിന് ഒരു ശബ്ബത്തനുഭവം ശേഷിച്ചിരിക്കുന്നു.…\nഅതുകൊണ്ട് ആരും അനുസരണക്കേടിന്റെ സമദൃഷ്ടാന്തത്തിനൊത്തവണ്ണം വീഴാതിരിക്കേണ്ടതിനു നാം ആ സ്വസ്ഥതയിൽ പ്രവേശിപ്പാൻ ഉത്സാഹിക്ക.” (എബ്രായർ 4:7, 9, 11)\nഈ സ്വർഗ്ഗീയ വാഗ്ദത്ത നാട് പ്രാപിക്കുവാൻ യഹൂദനും ജാതികളും മാനസാന്തരപ്പെട്ട് യേശുവിന്റെ ശിഷ്യരാകണം. അതിനു മനസ്സില്ലാതെ, പഴയനിയമത്തിലെ കാലഹരണപ്പെട്ട ഒരു നിഴലിന്റെ പേരും പറഞ്ഞു ഭൂമി തട്ടിയെടുക്കുന്ന യഹൂദർ! അവര്‍ക്ക് കഞ്ഞിവയ്ക്കുവാൻ പത്തൊൻപതാം നൂറ്റാണ്ടിലും ഇരുപതാം നൂറ്റാണ്ടിലൂം കുറെ ബ്രിട്ടീഷകാരും! ഈ കള്ള കച്ചവടത്തിനു കൂട്ടുപിടിച്ചുവന്ന കുറെ ക്രിസ്ത്യാനികളും!\nനിഴലിന്റെ പിന്നാലെ പോകുന്ന യഹൂദർ ചൊരിയുന്ന രക്തത്തിനു ആര് കണക്കു പറയും? അവരുടെ ഭോഷത്തം അവൎക്കു് കാണിച്ചുകൊടുത്ത് അവരെ ക്രിസ്തുവിലൂടെയുള്ള നിത്യമായ ഓഹരിയിലേക്കു് വഴി നടത്തേണ്ട കടമ ക്രിസ്ത്യാനികളുടെയാണ്. ആ കടമ അവർ നിൎവഹിക്കുവാൻ ശ്രമിച്ചാൽ ആദിമ നൂറ്റാണ്ടിലേതു പോലെ യഹൂദർ ഇന്ന് ക്രൈസ്തവരെ പീഡിപ്പിക്കും. ഏതു കഷ്ടതയും നേരിടാനുള്ള സമർപ്പണം ഉള്ള വിശ്വാസികളെയാണ് യേശുവിനു് ഇന്നു് ആവശ്യം. അല്ലാത്ത ക്രിസ്ത്യാനികൾ യേശുവിന്റെ സത്യസുവിശേഷത്തിന്നു് യോഗ്യരല്ല. ചെവിയുള്ളവൻ കേൾക്കട്ടെ!\nഈ ലേഖനം താങ്കൾക്കു് പ്രയോജനപ്പെട്ടു എങ്കിൽ മറ്റുള്ള വിശ്വാസികളുമായി പങ്കുവയ്‍ക്കുക.\nലേഖകനു കൂട്ടായ്മയുടെ വലങ്കരം കൊടുക്കുക, പ്രാൎത്ഥിക്കുക.\nPaypal ഉപയോഗിച്ചു് സംഭാവന 💓 നൽകാം.\nPayTM/ഗൂഗിൾ-പേ ഉപയോഗിച്ചു് സംഭാവന 💓 നൽകാം.\nOpen Source Typefaces:\nManjari (Santhosh Thottingal);\nDyuthi (Hiran Venugopalan); &\nKeraleeyam (Hussain K H);\nUsed under SIL Open Font License from


ഇരുട്ടടിക്കൊരുങ്ങുന്ന വൈദ്യുതി ബോര്‍ഡ് – Chandrika Daily\nBy chandrika Friday April 7, 2017 17:59 pm\nഇരുട്ടടിക്കൊരുങ്ങുന്ന വൈദ്യുതി ബോര്‍ഡ്\nമലപ്പുറം ഉപതെരഞ്ഞെടുപ്പിന് ശേഷം വൈദ്യുതി നിരക്ക് കുത്തനെ വര്‍ധിപ്പിക്കാനുള്ള തീരുമാനത്തിലാണ് സംസ്ഥാന വൈദ്യുതി ബോര്‍ഡും സര്‍ക്കാരും. ഒറ്റയടിക്ക് യൂണിറ്റൊന്നിന് മുപ്പതു പൈസ കൂട്ടാനാണത്രെ തീരുമാനം. വരള്‍ച്ചയും അതേതുടര്‍ന്നുള്ള…\nമലപ്പുറം ഉപതെരഞ്ഞെടുപ്പിന് ശേഷം വൈദ്യുതി നിരക്ക് കുത്തനെ വര്‍ധിപ്പിക്കാനുള്ള തീരുമാനത്തിലാണ് സംസ്ഥാന വൈദ്യുതി ബോര്‍ഡും സര്‍ക്കാരും. ഒറ്റയടിക്ക് യൂണിറ്റൊന്നിന് മുപ്പതു പൈസ കൂട്ടാനാണത്രെ തീരുമാനം. വരള്‍ച്ചയും അതേതുടര്‍ന്നുള്ള വൈദ്യുതി ഉത്പാദനക്കുറവും ബോര്‍ഡിന്റെ കടബാധ്യതകളും കേന്ദ്ര ഗ്രിഡില് നിന്നുള്ള കമ്മിയും മുന്തിയ വിലകൊടുത്ത് അയല് സംസ്ഥാനങ്ങളില് നിന്ന് വൈദ്യുതി വാങ്ങേണ്ടിവരുന്നതും മറ്റുമാണ് നിരക്കുയര്‍ത്താനുള്ള കാരണമായി ബോര്‍ഡിലെ ഉന്നതര് ചൂണ്ടിക്കാട്ടുന്നത്. ബോര്‍ഡിന്റെ 2011-13 വര്‍ഷത്തെ ബാധ്യതയാണ് നിരക്കു വര്‍ധനക്ക് കാരണമായി പറയുന്ന മറ്റൊന്ന്. ബാധ്യത അതതു വര്‍ഷം ഈടാക്കണമെന്ന സുപ്രീം കോടതി വിധിക്കെതിരാണിത്. ജനങ്ങളുടെ പ്രത്യേകിച്ചും മലപ്പുറം ലോക്‌സഭാ മണ്ഡലത്തിലെ വോട്ടര്‍മാരുടെ അപ്രീതി ഭയന്നാണ് പൊടുന്നനെ ഒരു വര്‍ധനവ് പ്രഖ്യാപിക്കാത്തതെന്നാണ് മനസ്സിലാകുന്നത്. ഏപ്രില് 17നു ശേഷം ഏതു സമയവും ജനത്തിന് ഇരുട്ടടി പ്രതീക്ഷിക്കാമെന്നതാണ് ഇപ്പോഴത്തെ നില.\nകേരളത്തില് നിലവില് ശരാശരി ഇരുപതു ദശലക്ഷം യൂണിറ്റ് വൈദ്യുതിയാണ് പ്രതിദിനം ഉത്പാദിപ്പിക്കുന്നതെങ്കില് 72.7 ദശലക്ഷം യൂണിറ്റാണ് ദിനവും ആവശ്യമുള്ളത്. അമ്പതു ദശലക്ഷം യൂണിറ്റെങ്കിലും പുറത്തുനിന്ന് വാങ്ങുകയാണ്. കടുത്ത വേനല് ചൂട് അനുഭവപ്പെടുന്നതിനാല് ശരാശരി 35 ദശലക്ഷം യൂണിറ്റില് നിന്നാണ് ഈ വേനലില് ഉപഭോഗം കുത്തനെ ഉയര്‍ന്നിരിക്കുന്നത്. ഇടക്ക് അല്‍പം വേനല് മഴ കിട്ടിയ ദിനങ്ങളില് മാത്രമാണ് 65 ദശലക്ഷം യൂണിറ്റിലേക്ക് ഉപഭോഗം കുറഞ്ഞത്. വരും നാളുകളില് ഉപഭോഗം അതിന്റെ പാരമ്യത്തിലേക്കെത്തുന്ന വിധത്തിലാണ് ശീതീകരണികളുടെയും മറ്റും ഉപയോഗത്തിലുണ്ടായിരിക്കുന്ന വര്‍ധനവ്. കടുത്ത വരള്‍ച്ചാകാലത്തു തന്നെയാണ് കേന്ദ്രപൂളില് നിന്ന് ആവശ്യത്തിന് വൈദ്യുതി എത്താതിരിക്കുന്നത്. ഇവിടങ്ങളില് നിന്നുള്ള വിതരണത്തകരാറാണ് കാരണം. അത് പരിഹരിക്കാതെയാണ് നിരക്കു വര്‍ധനക്ക് കോപ്പു കൂട്ടുന്നത്. കായംകുളം താപ വൈദ്യുതി നിലയം, കൂടംകുളം ആണവ നിലയം, ബ്രഹ്മപുരം ഡീസല് വൈദ്യുതി നിലയം എന്നിവിടങ്ങളില് നിന്ന് ശേഷിച്ച വൈദ്യുതി വാങ്ങാനാണ് തീരുമാനം. ഈ വൈദ്യുതിക്ക് ഏഴു രൂപ യൂണിറ്റിന് നല്‍കണമെന്നതാണ് അവസ്ഥ. ഇതാണ് നിരക്കു വര്‍ധനക്ക് ഒരു കാരണമായി പറയുന്നത്. എന്നാല് സത്യാവസഥ ഇതൊന്നുമല്ലെന്നതാണ് വാസ്തവം. കെ.എസ്.ഇ.ബിക്ക് കഴിഞ്ഞ വര്‍ഷം 651 കോടി രൂപ ലാഭമുണ്ടാകുമെന്നാണ് കേരള വൈദ്യുതി റെഗുലേറ്ററി കമ്മീഷന് കണക്കാക്കിയിട്ടുള്ളത്. എന്നാല് 1600 കോടി രൂപ ഈ വര്‍ഷം നഷ്ടമുണ്ടാകുമെന്നാണ് ബോര്‍ഡിന്റെ നിലപാട്. ഇതൊക്കെ ആരെ കണ്ണുകെട്ടിക്കാനാണ്. 2019 വരെ നിരക്ക് വര്‍ധിപ്പിക്കരുതെന്നും അതുവരേക്കുള്ള തുക കേന്ദ്ര ഊര്‍ജ മന്ത്രാലയം അനുവദിക്കാമെന്നും വാഗ്ദാനം ചെയ്തിട്ടുള്ളതാണെങ്കിലും അതും പാഴ്‌വാക്കായി. എന്നാലിനി ബാധ്യതകളെല്ലാം എളുപ്പത്തില് ഉപഭോക്താക്കളുടെ തലയില് കെട്ടിവെക്കാമെന്നാണ് ബോര്‍ഡും വൈദ്യുതി വകുപ്പും ആലോചിക്കുന്നത്.\nകമ്മീഷന്റെ കണക്കനുസരിച്ച് ഇത്രയും കോടിയുടെ ലാഭമുണ്ടാകുമെന്നിരിക്കെ ഉപഭോക്താക്കളെ പീഡിപ്പിക്കുന്നതെന്തിനെന്ന ചോദ്യത്തിന് വ്യക്തമായ ഉത്തരം ബോര്‍ഡും സര്‍ക്കാരും തരുന്നില്ല. സംസ്ഥാന വൈദ്യുതി റെഗുലേറ്ററി കമ്മീഷന് സ്വയം തയ്യാറാക്കിയ കണക്കനുസരിച്ച് ബോര്‍ഡിന് വൈദ്യുതി നിരക്ക് വര്‍ധിപ്പിക്കാതെ തന്നെ മുന്നോട്ടുപോകാന് കഴിയുമെന്ന് ജനുവരിയില് വ്യക്തമാക്കിയിട്ടുള്ളതാണ്. ഇതനുസരിച്ച് രണ്ടു വര്‍ഷത്തിന് നിരക്കു വര്‍ധന ആവശ്യമായി വരുന്നില്ലെന്ന് കമ്മീഷന് രേഖകള് സഹിതം വ്യക്തമാക്കുമ്പോള് എന്തിനാണ് ഇത്ര ധൃതി. ചെലവു കുറഞ്ഞ വൈദ്യുതി ഉത്പാദനത്തിന് സോളാര് പോലുള്ള പദ്ധതികളുള്ളപ്പോഴാണ് ഇടതു പക്ഷ സര്‍ക്കാര് അതിരപ്പിള്ളി പോലുള്ള വന്‍കിട പദ്ധതികള്‍ക്ക് പിറകെ ഓടുന്നത്. വൈദ്യുതിമന്ത്രിയും സി.പി.എമ്മും അതിരപ്പിള്ളി പദ്ധതി ഏതു വിധേനയും സമന്വയത്തിലൂടെ നടപ്പാക്കുമെന്നാണ് പറയുന്നത്. എന്നാല് പരിസ്ഥിതിക്കും ജനങ്ങള്‍ക്കും വന്യമൃഗങ്ങള്‍ക്കും വന് തോതില് നാശം വരുത്തുന്ന പദ്ധതിയോടാണ് സി.പി.എമ്മിന് താല്‍പര്യമെന്നുവരുന്നത് അതിനു പിന്നിലെ കമ്മീഷന് തന്നെയെന്ന് പരക്കെ വിമര്‍ശനമുയര്‍ന്നിട്ടുള്ളതാണ്. ലോകത്തു തന്നെ സൗരോര്‍ജത്തില് പ്രവര്‍ത്തിക്കുന്ന മാതൃകാ വിമാനത്താവളം നമ്മുടെ നാട്ടില് തന്നെയുള്ളപ്പോഴാണ് കൂടുതല് പണം ചെലവഴിക്കാനുള്ള മുറവിളി. ഇതിലൂടെയും സാധാരണക്കാരന്റെ മുതുകത്ത് കൂടുതല് ഭാരംകയറ്റിവെക്കാനാണ് പാവപ്പെട്ടവരുടേതെന്നവകാശപ്പെടുന്ന ഭരണകൂടം ശ്രമിക്കുന്നത്. കഴിഞ്ഞ യു.ഡി.എഫ് സര്‍ക്കാരിന്റെ കാലത്ത് 2014ല് വരുത്തിയ വര്‍ധന ഈ തരത്തിലുള്ളതായിരുന്നെങ്കില് എല്ലാതരം ഉപഭോക്താക്കളെയും ബാധിക്കുന്ന വര്‍ധനവാണ് അണിയറയില് തയ്യാറായിരിക്കുന്നതെന്നാണ് വിവരം. നാല്‍പതു യൂണിറ്റ് വൈദ്യുതി ദൈ്വമാസം ഉപയോഗിക്കുന്നവരെയാണ് നിരക്കു വര്‍ധനയില് നിന്ന് ഒഴിവാക്കിയത്. അതേസമയം നിരക്കു വര്‍ധനവിനെക്കുറിച്ച് പറയുന്ന ബോര്‍ഡിന് ഉപഭോക്താക്കള്‍ക്ക് കുറ്റമറ്റ സേവനം നല്‍കുന്നതില് ഒരു താല്‍പര്യവുമില്ല. പ്രഫഷണലിസം തീര്‍ത്തും നഷ്ടപ്പെട്ട സ്ഥിതിയാണ് ബോര്‍ഡിലാകെ ഇന്നും നിലനില്‍ക്കുന്നത്.\nഇതിനകംതന്നെ വിലക്കയറ്റം കൊണ്ട് പൊറുതിമുട്ടുന്ന ജനങ്ങളുടെ മുതുകിലേക്ക് കൂടുതല് ഭാരം ഇറക്കിവെച്ചുകൊടുക്കാനാണ് സര്‍ക്കാര് തീരുമാനമെങ്കില് അതിനെതിരെ അതിശക്തമായ പ്രതിഷേധവും പ്രക്ഷോഭവുമാകും ഉയര്‍ന്നുവരിക. അരിക്കും മറ്റും ഇപ്പോള് തന്നെ കുതിച്ചുയര്‍ന്നിരിക്കുന്ന വിലയെക്കുറിച്ച് യാതൊന്നും മിണ്ടാതിരിക്കുന്ന സര്‍ക്കാര് കണ്ണടച്ച് ഇരുട്ടാക്കാനാണ് വൈദ്യുതിയുടെ കാര്യത്തിലും ശ്രമിക്കുന്നതെന്നുവേണം കരുതാന്. വൈദ്യുതി നിരക്കിലെ വര്‍ധനവ് സ്വാഭാവികമായും ഗാര്‍ഹിക ഉപഭോക്താക്കള്‍ക്കുമാത്രമല്ല, വാണിജ്യ ഉപഭോക്താക്കളിലും ഭവിക്കുമെന്നതിനാല് വിലക്കയറ്റം ഇനിയും വര്‍ധിക്കുമെന്നാണ് പ്രതീക്ഷിക്കേണ്ടത്. അധികാരത്തിലേറി അഞ്ചു വര്‍ഷം വരെയും വിലക്കയറ്റം പിടിച്ചുനിര്‍ത്തുമെന്നു ആണയിട്ട സര്‍ക്കാരിലെ ആസ്ഥാന വിദ്വാന്മാര്‍ക്ക് ഇപ്പോള് ജനങ്ങളുടെ ജീവനുപോലും സംരക്ഷണം കൊടുക്കാന് കഴിയുന്നില്ലെന്നുമാത്രമല്ല, നീതിക്കുവേണ്ടി പോരാടുന്നവരെ നടുറോഡിലൂടെ വലിച്ചിഴക്കുന്ന കാഴ്ചയാണ് കാണാന് കഴിയുന്നത്. പിന്നെ ഇവര്‍ക്കെവിടെ നിന്നാണ് ജനങ്ങളുടെ പ്രശ്‌നങ്ങളില് ഇടപെടാന് നേരം. ഊര്‍ജോത്പാദനത്തിന് നവീന മാര്‍ഗങ്ങള് അവലംബിക്കാനും ജനങ്ങളുടെ ആവശ്യങ്ങള് നിറവേറ്റാനും കഴിയുന്നതാകണം വൈദ്യുതി രംഗത്തെ സര്‍ക്കാര് നയം. ഇതല്ലാതെ നിരക്കുകൂട്ടുക എന്ന ഏകകാര്യ പരിപാടിയായി മാത്രം വൈദ്യുതി മേഖലയെ കണ്ടുകൂടാ.


കളികൾ2- Malayalam Kambikadha - Kambikuttan\nകളികൾ220\nകൗമാരം, നിഷിദ്ധ സംഘമം, പ്രണയം, രതിഅനുഭവങ്ങൾ\nകളികൾ Part 1\nവാതിൽ എന്തിനായിരിക്കാം അടച്ചത് എന്ന സംശയം അവളിൽ എന്തായാലും ഉണ്ടാകില്ലെന്ന് ഞങ്ങള്ക് ഉറപ്പായിരുന്നു. കാരണം മിസ് ഇങ്ങനെ ഇടക്കൊക്കെ മാനസികമായി വിഷമിക്കുന്നവരെയും പഠിത്തത്തിൽ പിന്നോട്ട് പോകുന്നവരെയും ഒക്കെ വിളിച്ച റൂം പൂട്ടി കൗൺസലിംഗ് കൊടുക്കാറുണ്ട്. അവൾ കയറി വന്ന ഉടനെ ചിരിച്ചു കൊണ്ട് മിസ്സിനോട് ഊണ് കഴിഞ്ഞോ ന്നു ചോദിച്ചു. മിസ് കഴിഞ്ഞല്ലോ ന്നു ഉത്തരവും നൽക. തുടർന്ന് അവൾക്കെന്തോക്കെയോ പാഠഭാഗത്തെ\nUpdated: January 10, 2017 — 2:02 pm


The survival of Arun, the expat from covid | അതീവ ഗുരുതരാവസ്ഥയിൽ ജീവൻ നിലനിർത്താൻ 118 ദിവസം എക്മോയിൽ; ആറു മാസം ഐസിയു വാസം; ഒടുവിൽ മരണത്തെ കീഴടക്കി മലയാളി കോവിഡ് മുന്നണിപ്പോരാളി ജീവിതത്തിലേക്ക്; 50 ലക്ഷം ധനസഹായവുമായി വിപിഎസ് ഹെൽത്ത്‌കെയർ; സൂപ്പർ ഹീറോ ആയ അരുണിന് 'മിന്നൽ മുരളി'യുടെ സല്യൂട്ട് - MarunadanMalayalee.com\nJanuary 27, 202208:00 PM IST Permalink\nഅബുദാബി: വൈദ്യശാസ്ത്രത്തിന് തീർത്തും അസാധ്യമെന്ന് ആശങ്കപ്പെട്ട അവസ്ഥ. തുടർച്ചയായ ഹൃദയാഘാതങ്ങളെ തുടർന്ന് പ്രതീക്ഷകൾക്ക് അറുതിയായെന്ന് ഡോക്ടർമാരും കുടുംബവും കരുതിയ നിമിഷങ്ങൾ. അസാധ്യമെന്ന് കരുതിയത് ഒടുവിൽ സാധ്യമാക്കി യുഎഇയിലെ കോവിഡ് മുന്നണിപ്പോരാളി അരുൺ കുമാർ എം നായർ രണ്ടാം ജീവിതത്തിലേക്ക് തിരിച്ചുവരുന്നു. കോവിഡ് മഹാമാരിക്കെതിരായ പോരാട്ടത്തിൽ തുടക്കം മുതൽ അണിനിരന്ന 38 കാരനായ അരുൺ കോവിഡ് ബാധിച്ചതിനെ തുടർന്ന് ആറുമാസം നീണ്ട പോരാട്ടത്തിനൊടുവിലാണ് അബോധാവസ്ഥയിൽ നിന്ന് തിരിച്ചെത്തുന്നത്. അത്ഭുതകരമായ അതിജീവനത്തിന് പിന്നാലെ ആശുപത്രി മുറിയിൽ നിന്നിറങ്ങിയ അരുണിനെ സ്വീകരിക്കാനായി സഹപ്രവർത്തകർ ഒരുക്കിയത് വികാരഭരിതമായ വരവേൽപ്പ്.\nസ്വന്തം ജീവൻ അപായത്തിലാക്കി യുഎഇയ്ക്ക് വേണ്ടി നടത്തിയ സേവനത്തെയും പോരാട്ട വീര്യത്തെയും ആദരിച്ച് വിപിഎസ് ഹെൽത്ത് കെയർ അരുണിന് 50 ലക്ഷം രൂപ (2.50 ലക്ഷം ദിർഹം) ധനസഹായം പ്രഖ്യാപിച്ചു. ധീരനായ മുന്നണിപ്പോരാളിയുടെ തിരിച്ചുവരവ് ആഘോഷിക്കാനായി വ്യാഴാഴ്ച ബുർജീൽ ആശുപത്രിയിൽ സംഘടിപ്പിച്ച ചടങ്ങിൽ അരുണിന്റെ എമിറാത്തി സഹപ്രവർത്തകർ അദ്ദേഹത്തിന് ഈ സ്‌നേഹസമ്മാനം കൈമാറി. കേരളത്തിൽ ആരോഗ്യപ്രവർത്തകയായിരുന്ന അരുണിന്റെ ഭാര്യയ്ക്ക് ഗ്രൂപ്പ് ജോലി വാഗ്ദാനം ചെയ്തു, മകന്റെ വിദ്യാഭ്യാസ ചെലവും വഹിക്കും.\nകോവിഡിനെതിരായ അരക്കൊല്ലത്തോളം നീണ്ട പോരാട്ടം സൃഷ്ടിച്ച ഗുരുതരമായ സങ്കീർണതകളിലും കൃത്രിമ ശ്വാസകോശത്തിന്റെ (ECMO മെഷീൻ) പിന്തുണയോടെയാണ് അരുൺ ശ്വാസോച്ഛാസം നടത്തുകയും ജീവൻ നിലനിർത്തുകയും ചെയ്തത്. തുടർച്ചയായ ഒന്നിലധികം ഹൃദയാഘാതങ്ങളടക്കം നിരവധി സങ്കീർണതകൾ.. ട്രക്കിയോസ്റ്റമി, ബ്രോങ്കോസ്‌കോപ്പി തുടങ്ങിയ നടപടിക്രമങ്ങൾ.. കഠിന വേദനകൾ അതിജീവിച്ചു തിരിച്ചെത്തുമ്പോഴും സഹപ്രവർത്തകരുടെ ഊഷ്മള വരവേൽപ്പിന് സാക്ഷിയായപ്പോൾ അരുണിന്റെ മുഖത്തു തെളിഞ്ഞത് സ്‌നേഹത്തിന്റെയും ആശ്വാസത്തിന്റെയും നിറപുഞ്ചിരി.\nഅബുദാബി ബുർജീൽ ആശുപത്രിയിലെ മുറിയിലേക്ക് അരുൺ മാറിയിട്ട് ഒരു മാസമേ ആയുള്ളൂ. അഞ്ചുമാസത്തിലേറെക്കാലം ജീവൻരക്ഷാ സംവിധാനത്തിൽ ഐസിയുവിൽ. സംഭവിച്ച കാര്യങ്ങൾ ഓർത്തെടുക്കുമ്പോൾ അരുണിന്റെ കണ്ണുകൾ നിറയുന്നു. കോവിഡ് പോസിറ്റിവ് ആയശേഷം ക്വാറന്റൈനിൽ കഴിയുമ്പോൾ അരുൺ ഒരിക്കൽപ്പോലും കരുതിയിരുന്നില്ല, കാത്തിരിക്കുന്നത് മരണത്തെ മുഖാമുഖം കാണുന്ന ദുർഘട പാതയാണെന്ന്. അവ്യക്തമായ ഓർമയിൽ തെളിയുന്ന അവസാന നിമിഷം കടുത്ത ശ്വാസതടസത്തെ തുടർന്ന് ആശുപത്രിയിലേക്ക് മാറ്റാൻ ആവശ്യപ്പെട്ട നിമിഷങ്ങൾ മാത്രം. കഴിഞ്ഞ ആറു മാസത്തിൽ നടന്ന പലകാര്യങ്ങളും അർദ്ധബോധാവസ്ഥയിലായിരുന്ന അരുണിന് ഓർത്തെടുക്കാൻ പോലുമാവുന്നില്ല.\nഅലക്ഷ്യവും അവ്യക്തവുമായ കുറച്ചു ചിത്രങ്ങൾ മാത്രമാണ് മനസ്സിൽ. 'മരണ മുനമ്പിൽ നിന്ന് രക്ഷപ്പെട്ടെത്തിയെന്ന് മാത്രം അറിയാം. രണ്ടാം ജീവിതം തന്ന ദൈവത്തിനു നന്ദി.' ഇടറുന്ന ശബ്ദത്തിൽ അരുൺ പറയുന്നു.\n'കുടുംബത്തിന്റെയും സുഹൃത്തുക്കളുടെയും നൂറുകണക്കിന് ആരോഗ്യപ്രവർത്തകരുടെയും പ്രാർത്ഥനയുടെ ശക്തിയായാണ് ഞാൻ ജീവിച്ചിരിക്കുന്നത്. അവരുടെ പിന്തുണയ്ക്കും പരിചരണത്തിനും നന്ദി പറയാൻ വാക്കുകളില്ല. ആശുപത്രിക്കിടക്കയിൽ അസാധാരണ പരിചരണം നൽകിയ ഡോ. താരിഗിനും സംഘത്തിനും നന്ദി. അവരുടെ നിരന്തര പരിശ്രമം ഇല്ലായിരുന്നുവെങ്കിൽ, ഈയൊരു തിരിച്ചുവരവ് അസാധ്യമായേനേ. ഈ പുതിയ ജീവിതത്തിന് ഞാനും കുടുംബവും ബുർജീൽ ആശുപത്രിയോടും ഡോ. താരിഗിനോടും എന്നും കടപ്പെട്ടിരിക്കും,'' അരുൺ കൂട്ടിച്ചേർത്തു.\nപിന്നിട്ടത് അനിശ്ചിതത്വങ്ങളുടെ അബോധ ദിനങ്ങൾ\nഅബുദാബിയിലെ എൽഎൽഎച്ച് ആശുപത്രിയിൽ കോവിഡ്-19 ടാസ്‌ക് ഫോഴ്സിന്റെ ഭാഗമായി ജോലി ചെയ്യുന്നതിനിടെ 2021 ജൂലൈ പകുതിയോടെയാണ് അരുണിന് കോവിഡ്-19 ബാധിച്ചത്. 2013 മുതൽ ആശുപത്രിയിൽ ഒടി ടെക്നീഷ്യനായി ജോലി ചെയ്യുകയാണ് കേരളത്തിൽ അമ്പലപ്പുഴ സ്വദേശിയായ അരുൺ. കോവിഡ് വാക്‌സിന് ട്രെയലിന് യുഎഇ തുടക്കമിട്ടപ്പോൾ ആദ്യഘട്ടത്തിൽ തന്നെ അതിന്റെ ഭാഗമായ വളണ്ടിയർ കൂടിയാണ് അരുൺ.\nകോവിഡ് പോസിറ്റീവ് ആണെന്ന് സ്ഥിരീകരിച്ചതിന് ശേഷം DOH പ്രോട്ടോക്കോൾ പ്രകാരം ക്വാറന്റൈൻ കേന്ദ്രത്തിലേക്ക് മാറി. എന്നാൽ ഏതാനും ദിവസങ്ങൾക്ക് ശേഷം കടുത്ത ശ്വാസതടസം നേരിടാൻ തുടങ്ങി. ഉടൻ ആശുപത്രിയിലേക്ക് മാറ്റി, വിശദമായ പരിശോധനയിൽ അരുണിന്റെ ശ്വാസകോശത്തിൽ ഗുരുതരമായ അണുബാധ സ്ഥിരീകരിച്ചു. സ്വാഭാവികമായി ശ്വസിക്കാൻ കഴിയാത്തതിനാൽ ജീവൻ നിലനിർത്താനായി കഴിഞ്ഞവർഷം ജൂലൈ 31-ന് ഡോക്ടർമാർ ശ്വാസകോശത്തിന്റെയും ഹൃദയത്തിന്റെയും പ്രവർത്തനം കൃത്രിമമായി നിലനിർത്താൻ അരുണിനെ ECMO സപ്പോർട്ടിൽ പ്രവേശിപ്പിച്ചു. മാസങ്ങൾക്ക് ശേഷം മാത്രമാണ് ഇതിൽ നിന്ന് പുറത്തുകടക്കാൻ അരുണിന് കഴിഞ്ഞത്.\nപ്രിയപ്പെട്ടവനെ കാണാനായി ഭാര്യയും മകനും അബുദാബിയിലേക്ക്\nആദ്യം മെച്ചപ്പെട്ട ലക്ഷണങ്ങൾ കാണിക്കുകയും മരുന്നുകളോട് നന്നായി പ്രതികരിക്കുകയും ചെയ്തെങ്കിലും അരുണിന്റെ ആരോഗ്യനില പെട്ടന്നാണ് വഷളായത്. നില ഗുരുതരമായതോടെ പ്രതീക്ഷകൾ മങ്ങി.\nകോവിഡ് പോസിറ്റീവ് ആണെന്ന കാര്യം അരുൺ കുടുംബത്തെ അറിയിച്ചിരുന്നില്ല. ജോലിത്തിരക്കുള്ളതിനാൽ വിളിക്കാൻ ആകില്ലെന്ന് മാത്രമാണ് പറഞ്ഞിരുന്നത്.\n'അരുൺ കോവിഡ്-19 ടാസ്‌ക് ഫോഴ്സിന്റെ ഭാഗമായി പ്രവർത്തിച്ചിരുന്നതിനാൽ ആദ്യം ഞങ്ങൾക്ക് സംശയമൊന്നും തോന്നിയിരുന്നില്ല. എന്നാൽ ആശുപത്രിയിൽ നിന്ന് കോൾ ലഭിച്ചപ്പോൾ വിശ്വസിക്കാൻ കഴിഞ്ഞില്ല. എന്തു ചെയ്യണമെന്ന് അറിയില്ലായിരുന്നു. കുടുംബത്തിന്റെ ഏക ആശ്രയമാണ് അരുൺ. അരുണിന്റെ മാതാപിതാക്കൾക്കും എനിക്കും വലിയ ഞെട്ടലായിരുന്നു ഈ വിവരം. ഞങ്ങൾ ആകെ തകർന്നു. വേഗത്തിൽ സുഖം പ്രാപിക്കുന്നതിനും ആരോഗ്യം വീണ്ടെടുക്കുന്നതിനുമായി പ്രാത്ഥിക്കുകയേ വഴിയുണ്ടായിരുന്നുള്ളൂ.' നാട്ടിൽ നേരത്തെ നഴ്സായി പ്രവർത്തിച്ചിരുന്ന ഭാര്യ ജെന്നി ജോർജ് പറഞ്ഞു.\n'ആശുപത്രിയിൽ നിന്നുള്ള വിവരങ്ങൾ ഒട്ടും ആശ്വാസകരമായിരുന്നില്ല. അരുണിന്റെ നില വഷളായിക്കൊണ്ടിരുന്നു. വലിയ സങ്കടത്തിലാണ് ഓരോ ദിവസവും തള്ളിനീക്കിയത്. പുതിയ വീടിന്റെ ഗൃഹപ്രവേശനത്തിനായി ഓഗസ്റ്റിൽ അരുൺ ഇന്ത്യയിലേക്ക് വരാനിരിക്കുകയായിരുന്നു. ഒരു വർഷത്തിലേറെയായി കുഞ്ഞിനെ നേരിൽ കണ്ടിട്ട്. മകന് മൂന്ന് മാസം മാത്രം പ്രായമുള്ളപ്പോഴാണ് അവസാനം നാട്ടിൽ വന്നു മടങ്ങിയത്'\n'ഏറെ ബുദ്ധിമുട്ടായിരുന്നെങ്കിലും വേണ്ടപ്പെട്ടവർക്ക് ആശ്വാസവും കരുത്തുമേകാനായിരുന്നു എന്റെ ശ്രമം. വിപിഎസ് മാനേജ്മെന്റിന്റെയും യുഎഇയിൽ ജോലിചെയ്യുന്ന സഹോദരന്റെയും അരുണിന്റെ സുഹൃത്തുക്കളുടെയും സഹായത്തോടെ അബുദാബിയിലേക്ക് വരാൻ തീരുമാനിക്കുകയായിരുന്നു. വിസയും താമസവും കമ്പനി ലഭ്യമാക്കിത്തന്നു.' ജെന്നി ഓർക്കുന്നു.\nപ്രതികൂലമായി തുടർച്ചയായ ഹൃദയാഘാതങ്ങൾ\nരണ്ടര വയസ്സുള്ള മകൻ അർജുൻ അരുൺകുമാറിനൊപ്പം അബുദാബിയിൽ എത്തിയ ജെന്നിയെ കാത്തിരുന്നത് കൂടുതൽ പ്രതിസന്ധികൾ.\n'ഒരു മാസത്തോളമായി അരുൺ ഐസിയുവിലായിരുന്നു. പുരോഗതിയുടെ ലക്ഷണമൊന്നുമില്ലായിരുന്നു. ഡോക്ടറോട് സംസാരിച്ചപ്പോൾ സാധ്യമായതിന്റെ പരമാവധി ചെയ്യുന്നുണ്ടെന്ന് അവർ ആശ്വസിപ്പിച്ചു. അരുൺ ഗുരുതരാവസ്ഥയിലാണെന്ന് അറിയാമായിരുന്നെങ്കിലും എനിക്ക് പ്രതീക്ഷയുണ്ടായിരുന്നു. പക്ഷെ ദേഹമാസകലം ട്യൂബുകൾ ഘടിപ്പിച്ച അവസ്ഥയിൽ ഐ.സി.യു കിടക്കയിൽ അരുണിനെ ആദ്യം കണ്ടപ്പോൾ തകർന്നു പോയി. എന്നാൽ ബുർജീലിലെ മെഡിക്കൽ സംഘവും വിപിഎസ് മാനേജ്‌മെന്റും അരുണിന്റെ സുഹൃത്തുക്കളും വലിയ സഹായമായിരുന്നു. അവർ സമാധാനിപ്പിച്ചു കൊണ്ടിരുന്നു,' ജെന്നി പറയുന്നു.\nആ ദിവസങ്ങളിലൊന്നിൽ ജെന്നിക്ക് ആശുപത്രിയിൽ നിന്ന് പരിഭ്രാന്തി നിറഞ്ഞ ഒരു കോൾ വന്നു.\n'ബ്രോങ്കോസ്‌കോപ്പി ചെയ്യുന്നതിനിടെ അരുണിന് ഹൃദയാഘാതമുണ്ടായെന്നാണ് തിടുക്കത്തിൽ വന്ന അറിയിപ്പ്. ജീവൻ രക്ഷിക്കാൻ മെഡിക്കൽ സംഘം പരമാവധി ശ്രമിക്കുന്നതായും എത്രയും വേഗം ആശുപത്രിയിലേക്ക് എത്തണമെന്നുമായിരുന്നു നഴ്സിന്റെ നിർദ്ദേശം. കുഞ്ഞിനെയുമായി ആശുപത്രിയിൽ എത്തിയപ്പോൾ കണ്ടത് അരുൺ ജീവനുവേണ്ടി മല്ലിടുന്ന കാഴ്ച. ഹൃദയമിടിപ്പ് ഇല്ലാതാവുന്ന രേഖ മോണിറ്ററിൽ കണ്ടപ്പോൾ തളർന്നുപോയി. നഴ്സായതുകൊണ്ട് എന്താണ് സംഭവിക്കുന്നതെന്ന് മനസ്സിലാവുന്നുണ്ടായിരുന്നു. മറ്റൊന്നും ഓർമയിൽ നിൽക്കുന്നില്ല. എന്നാൽ, പെട്ടെന്ന്, ഡോ. താരിഗും മെഡിക്കൽ സംഘവും എങ്ങനെയോ ജീവന്റെ തുടിപ്പ് കണ്ടെത്തി, അരുണിന്റെ ജീവൻ നഷ്ടമായിട്ടില്ലെന്ന് അവർ അറിയിച്ചപ്പോഴാണ് ശ്വാസം നേരെയായത്.'\nചികിത്സയ്ക്കിടെ പിന്നീടും ഹൃദയാഘാതങ്ങൾ ആവർത്തിച്ചു. അപ്പോഴും മരണത്തോട് മല്ലിട്ട മുന്നണിപ്പോരാളി കീഴടങ്ങാൻ തയ്യാറായിരുന്നില്ല.\n'അരുണിനെ ജീവിതത്തിലേക്ക് തിരിച്ചുകൊണ്ടുവന്ന ഡോ. താരിഗ് ഞങ്ങൾക്ക് ദൈവമാണ്. മറ്റേതെങ്കിലും ഡോക്ടർ ആയിരുന്നെങ്കിൽ, അരുൺ ഇന്ന് ജീവിച്ചിരിക്കുമോയെന്ന് അറിയില്ല. അദ്ദേഹത്തോട് ഞങ്ങളെന്നും കടപ്പെട്ടിരിക്കും, ഡോ. താരിഗിനെയും മുഴുവൻ മെഡിക്കൽ ടീമിനെയും ആശുപത്രി മാനേജ്മെന്റിനെയും ഞങ്ങളുടെ പ്രാത്ഥനയിൽ എന്നും ഓർക്കും,' ജെന്നി പറഞ്ഞു.\nഅരുണിനെപ്പോലൊരു പോരാളിയെ കണ്ടിട്ടില്ല: ഡോ. താരിഗ്\n'കീഴടങ്ങാൻ കൂട്ടാക്കാത്ത പോരാളിയാണ് അരുൺ . ഇതുപോലൊരാളെ മെഡിക്കൽ കരിയറിൽ കണ്ടിട്ടില്ല,' തുടക്കം മുതൽ അരുണിനെ ചികിത്സിച്ച അബുദാബി ബുർജീൽ ആശുപത്രിയിലെ കാർഡിയാക് സർജറി വിഭാഗം മേധാവി ഡോ. താരിഗ് അലി മുഹമ്മദ് എൽഹസന്റെ അനുഭവസാക്ഷ്യം ഇങ്ങനെ.\nതുടക്കം മുതൽ സങ്കീർണ്ണതകൾ നിറഞ്ഞതായിരുന്നു അരുണിന്റെ അവസ്ഥയെന്ന് ഡോക്ടർ പറയുന്നു.\n'അരുണിന്റെ ശ്വാസകോശം തകരാറിലായിരുന്നു. അത് മെച്ചപ്പെടുത്താവുന്ന അവസ്ഥയിൽ ആയിരുന്നില്ല. ECMO മെഷീന്റെ പിന്തുണയോടെ മാത്രമായി ശ്വാസോച്ഛാസം. ഇത് ഏകദേശം 118 ദിവസത്തോളം തുടർന്നു. സാധാരണ അവസ്ഥയിൽ, ഒരു തിരിച്ചുവരവ് അസാധ്യമെന്നു തോന്നുന്നത്രയും ദൈർഘ്യവും അനുബന്ധ ആരോഗ്യ പ്രശ്‌നങ്ങളും. അതുകൊണ്ടാണ് അരുണിന്റെ തിരിച്ചുവരവിൽ ഞങ്ങൾക്ക് അത്ഭുതവും വലിയ സന്തോഷവും. ശരീരം പൂർണ്ണമായും തളർന്നിരിക്കുമ്പോൾ കടുത്ത ഹൃദയാഘാതങ്ങളെ അരുൺ അതിജീവിച്ചു. ആ പോരാട്ടവീര്യമാണ് അരുണിന്റെ അതിജീവനത്തിൽ എടുത്തു പറയേണ്ടത്. മെഡിക്കൽ കരിയറിൽ മറക്കാനാവില്ല ഈ അനുഭവം.'\nഅരുണിന്റെ ശ്വാസകോശവും മറ്റ് അവയവങ്ങളും ഇപ്പോൾ പൂർണനിലയിൽ പ്രവർത്തിക്കുന്നുണ്ടെന്ന് ഡോക്ടർ വ്യക്തമാക്കി. എങ്കിലും ശരീരം ശക്തിപ്രാപിക്കാൻ സമയം എടുത്തേക്കാം. സ്ഥിരമായി ഫിസിയോതെറാപ്പിയും പുനരധിവാസവും തുടരണം. ഇത്രയും പോരാടി മരണമുഖത്തു നിന്ന് പലതവണ തിരിച്ചെത്തിയ അരുണിന് ഒന്നോ രണ്ടോ മാസത്തിനുള്ളിൽ ജോലിയിൽ തിരിച്ചെത്താൻ കഴിയുമെന്നാണ് മെഡിക്കൽ സംഘത്തിന്റെ പ്രതീക്ഷ.\nആശുപത്രി മുറിയിൽ നിന്നിറങ്ങിയ അരുണിനെ കാത്തിരുന്നത് 50 ലക്ഷം രൂപയുടെ സ്‌നേഹസമ്മാനം\nആശുപത്രി മുറി വിട്ട് സഹപ്രവർത്തകർ ഒരുക്കിയ സ്വീകരണത്തിലേക്ക് എത്തിയ അരുൺ ആദ്യം കണ്ടത് തന്റെ മുഖചിത്രം പതിപ്പിച്ച മുഖാവരണമണിഞ്ഞ സഹപ്രവർത്തകരെ. എമിറാത്തികളും ഇന്ത്യക്കാരും ഫിലിപ്പിനോകളും വിവിധ അറബ് രാജ്യങ്ങളിൽ നിന്നുള്ളവരുമായ ആരോഗ്യപ്രവർത്തകർ സ്‌നേഹത്തോടെയും ആദരവോടെയും അരുണിന്റെ ചിരിക്കുന്ന മുഖം സ്വന്തം മുഖത്തണിഞ്ഞുകൊണ്ട് കയ്യടികളോടെ പ്രിയ സുഹൃത്തിനെ സ്വീകരിച്ചു. ഇത്രയും വലിയ പോരാട്ടം വിജയിച്ച സുഹൃത്തിന്റെ യാതനകൾ ഞങ്ങൾ ഏറ്റെടുക്കുന്നു. മഹാമാരിക്കാലത്ത് ഈ തിരിച്ചുവരവ് ഞങ്ങൾ ഹൃദയത്തിൽ തൊട്ടറിയുന്നുവെന്ന് അവർ പറയാതെ പറഞ്ഞു.\nഅതിലുമേറെ സർപ്രൈസ് ഒരുക്കിയാണ് വിപിഎസ് ഹെൽത്ത്‌കെയർ ചെയർമാനും മാനേജിങ് ഡയറക്ടറുമായ ഡോ. ഷംഷീർ വയലിലിന്റെ സ്‌നേഹസമ്മാനം ചടങ്ങിൽ പ്രഖ്യാപിച്ചത്.\nഅരുണിനെ പിന്തുണയ്ക്കാൻ 50 ലക്ഷം രൂപയുടെ സഹായവും പ്രഫഷനൽ നഴ്സായ ഭാര്യക്ക് ജോലിയും മകന്റെ പഠന ചെലവും ഡോ.ഷംഷീർ പ്രഖ്യാപിച്ചു. യുഎഇയിലെ സേവനത്തിനും പോരാട്ടവീര്യത്തിനും ആദരവേകിയുള്ള ഈ സമ്മാനം അരുണിന് കൈമാറിയത് ഗ്രൂപ്പിലെ എമിറാത്തി ആരോഗ്യപ്രവർത്തകരാണ്. പ്രതിസന്ധിഘട്ടത്തിൽ മുന്നണിയിലിറങ്ങിയ പോരാളിക്കുള്ള നാടിന്റെ ആദരവുകൂടിയായി അങ്ങനെ ഈ ഉപഹാരം.\n'കോവിഡ് മുന്നണിപ്പോരാളികൾക്കും കുടുംബത്തിനും പൂർണ്ണ പിന്തുണ നൽകാനാണ് തുടക്കം മുതൽ ഞങ്ങളുടെ ശ്രമം. സഹപ്രവർത്തകരെല്ലാം ഇഷ്ടപ്പെടുന്ന, ഒരിക്കൽ ഒപ്പം പ്രവർത്തിച്ചവർക്ക് മറക്കാനാകാത്ത വ്യക്തിത്വമാണ് അരുണിന്റേത്. മികച്ച ചികിത്സയും പരിചരണവും തുടർന്നും അരുണിന് ലഭ്യമാക്കും. സമാനതകൾ ഇല്ലാത്ത പോരാട്ടത്തിലൂടെ ജീവിതത്തിലേക്ക് തിരിച്ചുവന്ന അരുണിന് വേഗത്തിൽ സുഖംപ്രാപിക്കാൻ ആകുമെന്നാണ് പ്രതീക്ഷ. വൈകാതെ ആരോഗ്യം വീണ്ടെടുത്ത് അരുണിന് വിപിഎസ് കുടുംബത്തിനൊപ്പം പ്രവർത്തിക്കാനാകട്ടെ,' ഡോ. ഷംഷീർ പറഞ്ഞു.\nമിന്നൽ മുരളി സിനിമയിൽ താൻ സൂപ്പർഹീറോ വേഷം ചെയ്തെങ്കിലും യഥാർത്ഥ ജീവിതത്തിൽ അരുണിനെപ്പോലുള്ളവരാണ് സൂപ്പർഹീറോകളെന്ന് പറഞ്ഞ ടോവിനോയുടെ വാക്കുകൾ ഇങ്ങനെ:\n'സിനിമയിലേ എനിക്ക് സൂപ്പർ ഹീറോ പവറുള്ളൂ. മഹാമാരിക്കെതിരെ മുന്നണിയിൽ പോരാടുന്ന അരുണിനെപ്പോലുള്ള ദശലക്ഷക്കണക്കിന് മുൻനിര യോദ്ധാക്കളാണ് യഥാർത്ഥ സൂപ്പർഹീറോകൾ. മാരകമായ വൈറസിൽ നിന്ന് ലോകത്തെ രക്ഷിക്കാനുള്ള പ്രതിബദ്ധതയ്ക്ക് ലോകവും മനുഷ്യരാശിയും അവരോട് എന്നും കടപ്പെട്ടിരിക്കും. ഷൂട്ടിനിടെ പരിക്ക് പറ്റി രണ്ടു ദിവസം ആശുപത്രിയിൽ കിടന്നപ്പോൾ ബുദ്ധിമുട്ടുകൾ അനുഭവിച്ചറിഞ്ഞതാണ്. അരുണിന്റെ ഈ തിരിച്ചുവരവിന് സഹായ എല്ലാ ആരോഗ്യ പ്രവർത്തകർക്കും സല്യൂട്ട്'\nകുടുംബത്തോടൊപ്പമുള്ള ഇടവേളയ്ക്കായി അരുൺ ഇന്ത്യയിലേക്ക്\nജീവിതത്തിലെ പ്രയാസകരമായ സാഹചര്യത്തിൽ നൽകിയ പിന്തുണയ്ക്കും പരിചരണത്തിനും വിപിഎസ് ഹെൽത്ത്‌കെയറിനും ബുർജീൽ ആശുപത്രിയിലെ മെഡിക്കൽ സംഘത്തിനും യുഎഇയിലെ സുഹൃത്തുക്കൾക്കുമാണ് അരുണും കുടുംബവും നന്ദി പറയുന്നത്.\nപ്രതിസന്ധികളിൽ കൈവിടാതെ ഒപ്പംകൂട്ടുന്ന പ്രവാസികളുടെ പ്രിയപ്പെട്ട പോറ്റുനാടായ യുഎഇയോട് പറഞ്ഞാൽ തീരാത്ത കടപ്പാടും.തുടർന്നും സേവനത്തിനായി ആരോഗ്യപ്രവർത്തകന്റെ യൂണിഫോമണിഞ്ഞു യുഎഇയിൽ തുടരാനായി തിരിച്ചുവരാമെന്ന പ്രതീക്ഷയിലാണ് അരുൺ. അതുവരെ നാട്ടിൽ ചെറിയൊരു ഇടവേള. മാതാപിതാക്കളെ സന്ദർശിക്കാനും കുടുംബത്തോടൊപ്പം കഴിയാനും അവിടെ ഫിസിയോതെറാപ്പി തുടരാനും.


ജിയോയെ വെല്ലുന്ന കെ ഫോണ് ശെരിക്കും ന്താണ് …? വൈറലായ മുഖ്യമന്ത്രിയുടെ ഫേസ്ബുക്ക് പോസ്റ്റ് – Truevision News\nകേരളത്തിലെ ബിപിഎൽ കുടുംബങ്ങളിലും ഗവ. ഓഫിസുകളിലും ആശുപത്രികളിലും സ്കൂളുകളിലും മറ്റും സർക്കാർ വക ഇന്റർനെറ്റ് കണക്‌ഷൻ എത്തിക്കാനുള്ള കെ ഫോൺ പദ്ധതിയുടെ ആദ്യഘട്ട സർവെ പൂർത്തിയായി. രണ്ടു വർഷം മുൻപ് പ്രഖ്യാപിച്ച പദ്ധതിയുടെ സർവെ കഴിഞ്ഞ ആഴ്ചയാണ് പൂർത്തിയായത്.\nകേരള സ്റ്റേറ്റ് ഐടി ഇൻഫ്രാസ്ട്രക്ചർ ലിമിറ്റഡും (കെഎസ്ഐടിഎൽ) കെഎസ്ഇബിയും ചേർന്നു പ്രത്യേക കമ്പനി രൂപീകരിക്കാൻ കഴിഞ്ഞ വർഷം ചേർന്ന മന്ത്രിസഭാ യോഗം തീരുമാനിച്ചിരുന്നു. കുറഞ്ഞ നിരക്കിൽ അതിവേഗ ഇന്റർനെറ്റ്, കേബിള് ടിവി തുടങ്ങി സർവീസുകളാണ് കെ ഫോൺ കൊണ്ട് ലക്ഷ്യമിടുന്നത്. റിലയൻസ് ജിയോയുടെ ബ്രോഡ്ബാൻഡ് സർവീസിനേക്കാൾ വലിയ പദ്ധതിയാണ് കേരള സർക്കാർ ആസൂത്രണം ചെയ്യുന്നത്.\nകെ ഫോണ് പദ്ധതിയെ കുറിച്ചുള്ള പൂര്‍ണ്ണ വിവരങ്ങളാണ് മുഖ്യമന്ത്രി തന്‍റെ ഫേസ്ബുക്ക് പോസ്റ്റിലൂടെ പറഞ്ഞിരിക്കുന്നത്. വളരെ കൃത്യമായി ആ പദ്ധതി എന്താണെന്നും പദ്ധതി എങ്ങനെ നടപ്പാക്കുമെന്നും ഇപ്പോള് എവിടെ വരെ പൂരത്തിയാക്കിയെന്നും പോസ്റ്റില് വിശദീകരിച്ചിട്ടുണ്ട്.\nപിണറായി വിജയന്‍റെ ഫേസ്ബുക്ക്\nപോസ്റ്റിന്‍റെ പൂര്‍ണ്ണരൂപം ………..\n*കെ-ഫോണ്*സംസ്ഥാനത്തിന്റെ സ്വപ്ന പദ്ധതിയായ കെ ഫോണ് പദ്ധതിയുടെ അടിസ്ഥാന പ്രവര്‍ത്തികള് പൂര്‍ത്തിയാകുന്നുവെന്ന്…\nChief Minister's Office, Kerala ಅವರಿಂದ ಈ ದಿನದಂದು ಪೋಸ್ಟ್ ಮಾಡಲಾಗಿದೆ ಗುರುವಾರ, ಅಕ್ಟೋಬರ್ 17, 2019\nfacebook post, k phone, pinarayi vijayan\nകെ ഫോൺ വരുന്നു ; കേരളത്തിൻ്റെ ഇൻ്റർനെറ്റ് വിപ്ലവം ഈ ഡിസംബറിൽ തന്നെ


കോവിഡ്: ഒറ്റ ദിവസം 42 പേർ; ഏറ്റവും ഉയർന്ന പ്രതിദിന കണക്ക് | covid case kerala | Manorama Online\nകോവിഡ്: ഒറ്റ ദിവസം 42 പേർ; ഏറ്റവും ഉയർന്ന പ്രതിദിന കണക്ക്\nതിരുവനന്തപുരം ∙ മുംബൈയിൽ നിന്നു വന്ന 21 പേരടക്കം കേരളത്തിൽ 42 പേർക്കു കൂടി കോവിഡ് സ്ഥിരീകരിച്ചു. ഒറ്റ ദിവസത്തെ ഏറ്റവും ഉയർന്ന കണക്കാണിത്. മാർച്ച് 27നു 39 പേർക്കു രോഗം സ്ഥിരീകരിച്ചിരുന്നു.\nവിവിധ സംസ്ഥാനങ്ങളിൽ നിന്നു വന്ന 24 പേർക്കും ഗൾഫിൽ നിന്നു വന്ന 16 പേർക്കും രോഗമുണ്ട്. കോഴിക്കോട് സ്വദേശിയായ ആരോഗ്യ പ്രവർത്തകനും കണ്ണൂരിലെ ഗർഭിണിക്കും സമ്പർക്കത്തിലൂടെയാണു രോഗം.\nകോവിഡ്:2മലയാളികൾ കൂടി ഗൾഫിൽ മരിച്ചു\nകാസർകോട്ടും പാലക്കാട്ടും തൃശൂരും കുടുംബാംഗങ്ങൾ ഒരുമിച്ചു രോഗബാധിതരായി. ഇതിൽ പാലക്കാട്ടും തൃശൂരും ഓരോ കുഞ്ഞുങ്ങളുമുണ്ട്. മലപ്പുറത്തു2പേർ രോഗമുക്തരായി. കേരളത്തിൽ ഇപ്പോൾ ചികിത്സയിലുള്ളത് 216 പേർ. ഇതുവരെ 512 പേർ രോഗമുക്തരായി.\nരോഗികളുടെ ജില്ല തിരിച്ചുള്ള കണക്ക്:\nകണ്ണൂർ (12): മുംബൈയിൽ നിന്ന്5പേർ, കുവൈത്തിൽ നിന്നു3പേർ, ദുബായിൽ നിന്നു2പേർ, ദോഹയിൽ നിന്ന് ഒരാൾ. പ്രസവത്തിന് ആശുപത്രിയിൽ പ്രവേശിപ്പിച്ചിരിക്കുന്ന യുവതിക്കു രോഗം എവിടെ നിന്നെന്നു വ്യക്തമല്ല.\nകാസർകോട് (7): എല്ലാവരും മുംബൈയിൽ നിന്ന്. സഹോദരങ്ങളായ2പേരടക്കം4പേർ വന്നത് ഒരേ വാഹനത്തിൽ.\nപാലക്കാട് (5): നാലു പേരും മുംബൈയിൽ നിന്നു വന്ന ഒരു കുടുംബത്തിൽ–7മാസം പ്രായമുള്ള ആൺകുഞ്ഞ്, അച്ഛൻ,2ബന്ധുക്കൾ. ചെന്നൈയിൽ നിന്നെത്തിയ സ്ത്രീക്കും രോഗം.\nകോഴിക്കോട് (5): കുവൈത്തിൽ നിന്നുള്ള3പേർ, അബുദാബിയിൽ നിന്നുള്ള ഒരാൾ, കണ്ണൂർ ജില്ലാ ആശുപത്രിയിലെ ആരോഗ്യപ്രവർത്തകൻ.\nതൃശൂർ (4): ദമാമിൽ നിന്നെത്തിയ യുവദമ്പതികൾക്കും ഒരു വയസ്സുള്ള കുഞ്ഞിനും രോഗം. യുവാവിന്റെ പിതാവിനു നേരത്തേ രോഗം സ്ഥിരീകരിച്ചിരുന്നു. ബുധനാഴ്ച മരിച്ച ചാവക്കാട് സ്വദേശി കദീജക്കുട്ടിയുടെ (73) കേസും ഇന്നലത്തെ കണക്കിലാണു ചേർത്തിരിക്കുന്നത്.\nമലപ്പുറം (4): മുംബൈയിൽ നിന്നു വന്ന2പേർ, മഹാരാഷ്ട്രയിലെതന്നെ റായ്ഗഡ്, ആന്ധ്രയിലെ കർണൂൽ എന്നിവിടങ്ങളിൽ നിന്നുള്ള ഓരോരുത്തർ.\nകോട്ടയം (2): മുംബൈയിൽ നിന്നും അബുദാബിയിൽ നിന്നും വന്നവർ.\nകൊല്ലം (1): മുംബൈയിൽ നിന്നെത്തിയ ആൾ.\nപത്തനംതിട്ട (1): ദുബായിൽ നിന്നെത്തിയ യുവാവ്.\nവയനാട് (1): ദുബായിൽ നിന്നെത്തിയ സ്ത്രീ.\nEnglish summary: Coronavirus cases increases in Kerala


ശ്രീനഗര്: ജമ്മു കശ്മീരിലെ പൂഞ്ചില് സുരക്ഷസേനയും ഭീകരരും തമ്മിലുണ്ടായ ഏറ്റുമുട്ടലില് അഞ്ച് സൈനികര്‍ക്ക് വീരമ്യത്യു. നുഴഞ്ഞക്കയറ്റ ശ്രമം തടയാനുള്ള നീക്കമാണ് ഏറ്റുമുട്ടലില് കലാശിച്ചത്. അതേസമയം അനന്ത്‌നാഗിലും ബന്ദിപോറയിലും നടന്ന മറ്റു രണ്ട് ഏറ്റുമുട്ടലുകളില് രണ്ട് ഭീകരരെ സൈന്യം വധിച്ചു. ജമ്മു കശ്മീരിലെ ആക്രമണപരമ്പരകള്‍ക്ക് പിന്നാലെ തീവ്രവാദികളോട് അനുഭാവമുള്ള 700 പേരെ തടവിലാക്കിയെന്ന് പൊലീസ് അറിയിച്ചു.\nതുടര്‍ച്ചയായ ഭീകരാക്രമണങ്ങളില് ഏഴ് സാധാരണക്കാര്‍ക്ക് ജീവന് നഷ്ടമായതിന് പിന്നാലെയാണ് സുരക്ഷ സേന ഭീകരര്‍ക്കായി തെരച്ചില് ശക്തമാക്കിയത്. പൂഞ്ചില് രാവിലെ പതിനൊന്ന് മണിയോടെയാണ് ഏറ്റുമുട്ടല് തുടങ്ങിയത്. പീര്‍പഞ്ചാള് മേഖലയിലായിരുന്നു ഏറ്റുമുട്ടല്. വനമേഖല വഴി ഭീകരരര് നുഴഞ്ഞക്കയറ്റത്തിന് ശ്രമിക്കുന്നതായി ലഭിച്ച വിവരത്തെ തുടര്‍ന്നാണ് സൈന്യം തെരച്ചില് നടത്തിയത് .ജൂനിയര് കമ്മീഷന്‍ഡ് ഓഫീസര് അടക്കം അഞ്ച് സൈനികരാണ് വീരമൃത്യു വരിച്ചെന്ന് സൈന്യം അറിയിച്ചു. പ്രദേശത്ത് ഏറ്റമുട്ടല് തുടരുകയാണ്. മേഖല പൂര്‍ണ്ണമായി സൈന്യം വളഞ്ഞു. അനന്തനാഗിലും ബന്ദിപോറയില് ഹാജിന് പ്രദേശത്തും നടന്ന ഏറ്റുമുട്ടിലിലാണ് രണ്ട് ഭീകരെ വധിച്ചത്.\nഇതിനിടെ തീവ്രവാദികളെ അനുകൂലിക്കുന്ന 700 പേരെ തടങ്കലിലാക്കിയെന്ന് ജമ്മു കശ്മീര് പൊലീസ് അറിയിച്ചു. കശ്മീര് താഴ്‌വരയിലെ ആക്രമണ ശൃംഖല തകര്‍ക്കാനാണ് ഇവരെ തടവിലാക്കിയതെന്നാണ് പൊലീസ് പറയുന്നത്. കഴിഞ്ഞ ദിവസം ആഭ്യന്തര മന്ത്രി അമിത് ഷായുമായി ജമ്മു കശ്മീര് ലഫ്. ഗവര്‍ണര് കൂടിക്കാഴ്ച്ച നടത്തിയിരുന്നു. ഇതിന് പിന്നാലെയാണ് നടപടി. സാധാരണക്കാര്‍ക്ക് നേരെ ആക്രമണം തുടങ്ങിയതോടെ വലിയ ആശങ്കയിലാണ് ജമ്മു കശ്മീരിലെ ജനങ്ങള്. കഴിഞ്ഞ ദിവസം സുരക്ഷ ഉറപ്പാക്കണമെന്നാവശ്യപ്പെട്ട് കശ്മീരി പണ്ഡിറ്റുകളുടെ സംഘടന ജമ്മുവില് പ്രതിഷേധം നടത്തിയിരുന്നു. ആക്രമണങ്ങള് തടയുന്നതില് ഭരണകൂടം പരാജയപ്പെട്ടെന്ന് നാഷണല് കോണ്‍ഫറന്‍സ് ഉള്‍പ്പടെയുള്ള പ്രതിപക്ഷ പാര്‍ട്ടികള് കുറ്റപ്പെടുത്തി.


Re: [www.keralites.net] സംസ്കാരത്തെ തള്ളിപ്പറയുമ്പോള്....... | Email OF The Day\nRe: [www.keralites.net] സംസ്കാരത്തെ തള്ളിപ്പറയുമ്പോള്.......\nഇസ്ലാം ഒരു ആചാരത്തിന്റെ പേരിലല്ല അതിന്റെ വിധി എഴുതല്. മറിച്ച് അവന്റെ നിയ്യത്തില് ആണ്. എന്ന് വെച്ചാല് ഞാന് ഒരു മുസ്ലിം , വിളക്ക് കത്തിക്കുന്നു. ഇത് എന്റെ ആചാരത്തിന്റെ ഭാഗമല്ല മറിച്ച് ഇന്ത്യ സംസ്കാരത്തിന്റെ ഭാഗമാണ് എന്ന് കരുതിയാല് മതി. ഞാന് ഇത് വഴി ഒരു പൂജയല്ല ചെയ്യുന്നത്. അത്രയെ ഉള്ളൂ ഇതെല്ലാം.\nഒരാള് ഒന്ന് ചയ്യാതിരുന്നു എന്ന് വെച്ച് അയാള് ഇന്ത്യക്കാരനല്ല എന്ന് പറയാനുള്ള അധികാരം ആര്‍കും കൊടുത്തിട്ടില്ല. ഇന്ത്യയില് ജനിച്ചു വളര്‍ന്നവരെല്ലാം ഇന്ത്യക്കാര് തന്നെ. അല്ലാതെ ഒരു പ്രത്യക വിഭാകതിന്റെതല്ല.\nപരമാവതി സഹകരിച്ചു നമ്മുടെ ജീവിതം ജീവിച്ചു തീര്‍ക്കുക. തര്‍ക്കങ്ങളും അജണ്ടകളും എല്ലാം മാറ്റിവെക്കുക. നമുക്ക് ഇന്ത്യയെ ഒരു സ്വര്‍ഗമാക്കി മാറ്റാം. പരിശ്രമിക്കു. സാധിക്കും.\nFrom: Anilkumar Vanapurath <anilkumar_1239@yahoo.com>\nSent: Saturday, June 9, 2012 9:11 AM\nPosted by ღ~•●♥ Zдkнмi DiL ♥●•~ღ at 06:13